
Monikulmainen Nummisuutarit 


MITÄ KIRJOITTAA vanhasta tutusta? 

Aleksis Kiven (1834-1872) Nummisuutarit (1864) on klas- 
sinen komedia kahdessa mielessä: siitä on tullut kirjallisuu- 
temme klassikko ja siinä on klassisen komedian tuttuja ainek- 
sia. Mutta sitä ei ole kirjoitettu kaavan mukaan niin kuin 
enimmät komediat. 

Näytelmä alkaa näköjään harmittomasta kuin itsestään ke- 
hittyneestä häiriöstä. Korpraalivainaan hyvää tarkoittava tes- 
tamentti määräsi, että joko Jaana tai Esko perii 500 riksiä 
riippuen siitä, kumpi heistä ensin menee naimisiin. Kun Jaana, 
joka on kasvatteena perheessä, sanoo Eskoa tarhapöllöksi ja 
hylkää Eskon, alkaa kilpailu. Nummisuutarit yrittävät naittaa 
Eskon ensin. Sen tekisi mahdolliseksi Karrin pilasopimus 
Topiaksen kanssa. Pontimena on Martan ja Topiaksen tunno- 
ton juoni napata perintö Eskolle. Se käy päinsä vain petoksen 
avulla: hidastamalla ja estämällä Jaanan avioituminen. Toinen, 
jos kohta leikkisä mutta kuitenkin todellinen petos on ollut 
Karrin ja Topiaksen sopimus Eskon naittamisesta Kreetalle. 
Karri pettää Topiaksen. Mikko Vilkastus pettää »hääretken» 
aikana Eskon, Iivari juo rahat Hämeenlinnan reissulla ja Niko 
tekeytyy suureksi varkaaksi ja keplottelee tällä tempulla kyy- 
din Puolmatkan krouvista kotikyläänsä. 

Nummisuutarit on vakava komedia. Siitä puuttuvat Shake- 
spearen komediain loputtomat sanalliset kaksintaistelut. Sen 

olennaisena rakenteena on usko moraaliseen maailmanjärjes- 
tykseen, jossa vääryys häviää ja oikeus voittaa. Kivi on hyvin 
perusteellinen sekä aloittaessaan näytelmän että päättäessään 
sen monipolviseen sovintoon. 

Klassiseen konventioon kuuluu, että rikos, tässä tapaukses- 
sa petos, saa rangaistuksensa. Maailmanjärjestyksen oikean ja 
väärän lisäksi Nummisuutarit on ylimalkaan kyllästetty selkeillä 
vastakohtaisuuksilla. Hyvä erottuu pahasta, petos rehellisestä 
käytöksestä, pettäjä petetystä, tietäväinen Mikko Vilkastus 
tietämättömästä Eskosta, äiti-Martan kieli aviomiehen kielen- 
käytöstä. Tivarin ja Sakerin rappio Eskon viattomuudesta. 
Eskon aggressiivisuus kraatari Antreksen lempeydestä. Koo- 
miset elementit erottuvat vakavasta. Myös kontrastien erottu- 
vuus on Kiven tapaan perusteellista. Mainittakoon vielä, että 
avioparista Topias puhuu verrattomasti enemmän kuin huo- 
netta hallitseva Martta. Kiven naiset ovat vähäpuheisia, mutta 
selkeitä ja vahvoja. 

Nummisuutarit on maailmankirjallisuuden etevimpiä kome- 
dioita. Tämän havaitsi jo näytelmän ensimmäinen tulkki, 
Fredrik Cygnaeus, jolla oli ihmeellinen näkökyky. Hänen ana- 
lyysinsa on kestänyt vuosisadan kulutuksen. Hän näki kome- 
dian vahvuudet, ainoastaan painotukset ovat yli sadassa vuo- 
dessa hieman muuttuneet. 

Sitkeästi on Nummisuutarien yhteydessä korostettu sen vel- 
kaa Holbergin Jeppe Niilonpojalle. Tällä kuuluisalla miehellä 
on kiukkuinen vaimo Nilla, joka pampullaan, mestari Eerikillä, 
pieksää miestään. Vielä Lauri Viljasenkin mukaan pamppu 
sitoo Holbergin ja Kiven ikuisiksi veljiksi. Jeppe on saamaton 
juoppo, ja hänet on pamputettava aamuisin työhön. Muuten 
hän elää erilaisessa kulttuurissa kuin nummisuutarin perhe. 
Jepen vaimo on uskoton, pettää miestään lukkarin kanssa, 
joka taas käyttäytyy hävyttömästi Jeppeä kohtaan. Jeppe on 

omien sanojensakin mukaan hyväluontoinen eikä käy kapi- 
naan. 

Martta ei petä Topiasta, kanttori Sepeteus on totinen oikeu- 
den edustaja eikä mikään irvihammas, Topias on Jeppeen 
verrattuna hyvin lievästi juopotteluun taipuvainen, tekee työn- 
sä, hankkii varallisuutta. Näytelmien syvempi erotus näh- 
dään, kun tarkastellaan niiden suhdetta myyttisiin aineksiin. 

Nummisuutareista puuttuu Shakespearelta peräisin (tai ties 
mistä) oleva juopuneen pukeminen paroniksi (Miten äkäpussi 
kesytetään). Mikä on lopputulos Jeppe-näytelmässä: Nilla 
juoksi pakoon. Hänet karkotetaan. Ja opetus: varoitetaan 
nousukkaiden pääsystä valtaan, koska he käyttäytyvät pa- 
hemmin alaisiaan kohtaan kuin nykyiset paronit. Nummisuu- 
tareissa palautetaan häiriöiden jälkeen tasapaino, joka on 
huomattava askel eteenpäin ja parempaan, sillä Sepeteuksen 
sanoin nyt on nähty oikeuden voima. 

Kivi noudattaa antiikin perinnettä: komedia on väkivaltai- 
nen. Aristofaneen Pilvet melkein alkaa pieksämisellä, ja kuin- 
kas monta kertaa palvelija piestään Shakespearen Hairauksissa, 
joka sekin periytyy antiikista, tai Molieren komedioissa, joten 
eikö ole naurettavaa kohottaa Holbergin pamppua yhdistävänä 
symbolina. Kivellä miesmurha uhkaa Nummisuutarien lisäksi 
useissa muissa teoksissa. Sen uhka kuuluu hänen maailmaansa. 

Nummisuutarit on sen laatuinen komedia, että siinä yksin- 
kertaisesti ja selkeästi näytetään koomisuuden eri puolet. Se ei 
ole yksin tilannekomedia eikä juonikomedia, mutta ei myös- 
kään pelkästään luonteen omituisuuksille rakennettu. Nautin- 
tomme runkona on hidasteleva, vähittäinen kohtauksen intensi- 
teetin nousu, jota on Cygnaeuksen ohella ihaillut Kosken- 
niemi. 

Martan kuvaus paljastaa hänen kannaltaan perimmäisen 
toivottoman koomisen tilan: on minulla kaksi poikaa: »toinen 

edessäni ukulina töllöttelee, toinen, vallassa riettauden hengen 
kylästä kylään kekkaloittee.» 

Kaksi hukkareissua kuvaa ehkä parhaiten Nummisuutarien 
juonellista komediaa. Fskon naittamisyrityksestä kehkeytyy seik- 
kailu kummallekin veljekselle. Eskon juoni on vallannut pää- 
osan. Se on etukäteen suunniteltu, ja isän ja Karrin kesken pää- 
tetty Puolmatkan krouvissa, ja Esko lähtee sitä toteuttamaan. 
Edellytykset suureen räjähdykseen on huolella pohjustettu. 

Tivarin juonta ei ole etukäteen järkeillen suunniteltu, mutta 
ennustamista helpottaa nähdä hänet ensimmäisessä näytök- 
sessä pohmeloisena — yöjalasta saapuvana. 

Molemmissa on runsaasti yhteisiä tuntomerkkejä: Kaikki 
menetetään, mainekin menee. Kahden juonen välinen suhde 
on hyvin vivahteikas: niissä on samoja elementtejä, mutta erot 
paljastuvat, kunhan tarkastelukulmaa muutetaan. 

Luulisi että tällaisista sovinnaisista elementeistä syntyy kui- 
va ja ikävä näytöskappale. Elävyyden varmistavat vahva kieli, 
ihmisten oikukkuus, tekojen ennalta-arvaamattomuus, kohta- 
usten rakentumisen nerokkuus. Nummisuutareissa on miltei 
kaikkea, joten siinä on runsautta ja syvyyttä. Cygnaeus katsoi 
että siitä puuttuisi katkera iva. Mutta eikö sitäkin ole Sakerin 
ja Iivarin kohtauksissa, erityisesti III näytöksen alussa, jossa 
Iivari toivoisi olevansa hyönteinen vailla ajatusten tuottamaa 
tuskaa, eikä lainkaan ihminen. 

Nummisuutareita on pidetty ennen kaikkea luonteenku- 
vauksen mestarityönä, aikakautensa ylistävimpien attribuuttien 
mukaisesti. Mutta eiköhän sen ikuiseen nuoruuteen vaikuta 
pikemminkin, että se on taidolla rakennettu ja on mitä moni- 
mielisin ja monikielisin. 

Oikeuden lopullinen voitto, jota kanttori Sepeteus kommen- 
toi, on juhlavuudessaan koominen. Loppu on niin onnellinen 
kuin kohtuudella voi odottaa. Raha-asiat korjautuvat. Niko 

on se aarre, joka lopultakin tuodaan Nummisuutarien pihalle: 
Jaana saa isänsä, Topiaksen perhe puolet rahasta, Jaana saa 
Kristonsa ja Kristo Jaanansa, mutta ennen kaikkea moraali- 
nen tahraisuus pyyhitään pois. Jopa alamme uskoa Iivarinkin 
parantavan tapansa. 

Näytelmä opettaa myös, että leikinlasku yksinkertaisten 
kustannuksella, kuten Karrin lupaus Eskon ja Kreetan naima- 
kaupasta, tuottaa vakavia häiriöitä. Tasapaino pitää olla, sen 
sanoo Sepeteuskin. Karri sanoo Mikko Vilkastukselle pahek- 
suen tämän käytöstä: » Pahoin meiltä, jos yllytämme yksinker- 
taisia kumppania hurjiin käytöksiin.» Itse hän oli kuitenkin 
yllyttänyt leikkipuheillaan Topiasta ja Eskoa hääkuvitelmiin. 
Karri sanoo myös: » Mutta niitä kaloja, joita ongimme, niitä 
saamme.» Eskon riehuminen toi Karrille juuri niitä kaloja, ja 
ellei Esko saanutkaan kaikkea kostetuksi ja joutui itsekin 
maksumieheksi, hän tuhosi hääilon ja pakotti Karrin tunnusta- 
maan, että oli pahoin menetellyt Topiaksen kanssa harjakan- 
nuja tyhjentäessään. Ja siinä sivussa Kreetakin sai rangaistuksen. 

Kaunokirjalliset teokset eivät yleensä tule toimeen ilman 
myyttejä. Poikkeuksiakin on — omituista kyllä — edellä mai- 
nittu Holbergin Jeppe Niilonpoika, jonka vertautuminen Num- 
misuutareihin näyttää entistä kummallisemmalta ja pinnalli- 
semmalta. 

Miksi kaunokirjallisuudessa ja erityisesti draamassa viljel- 
lään myyttejä niin runsaasti kuin tapana on, siihen tuskin on 
selkeätä vastausta. Asian luonteeseen kuuluu, että vastaus jää 
epämääräiseksi. Jotain ehkä voimme aavistella: myytit puhu- 
vat yleisesti kiinnostavista ja kaikkia ihmisiä koskettavista 
ongelmista ja niiden ratkaisuista. Kirjallisuus ei synny tyhjäs- 
tä, enempää kuin mikään muukaan. Kiven tuotannosta lukija 
muistaa Seitsemän veljeksen tarinat ja niiden tehtävän kerto- 
muksen päävirran syventämisessä. Kihlauksen vanhat pojat, 

Aapeli ja Eenokki, kuvittelevat kuoleman jälkeen viettävänsä 
häitä taivaassa. Fi ole lupa ajatella, että nämä ovat vain koris- 
teita tai kuollutta tapaa, kyllä ne sanovat jotain. 

Yksi Nummisuutarien keskeisimmistä pitkittäisjuonteista 
on myytin maallistuminen, joka niin ikään kuuluu ihmislajin 
pysyviin piirteisiin ja luonnehtii henkilöitä, jotka tähän myytin 
pudottamiseen syyllistyvät — tuota verbiä juuri on käytettävä, 
sillä vanha tapa vaati, että myytti oli kerrottava oikein. Nyt 
isän ja pojan taipumus puhua »esikuvien ja tunnusmerkkien 
kautta» eli kielenkäytön ylevämpi taso edellyttää myyttisten 
elementtien tuntemusta. He ovat yrittäneet omaksua arkikie- 
len yläpuolisia käytänteitä. Niinpä Esko käsittää häät suureksi 
tapahtumaksi, jossa ihminen kokee jonkinmoisen muodon- 
muutoksen. Tulevathan he, Esko ja Kreeta, yhdeksi, joten heitä 
voi nimittää Eskokreetaksi tai Kreetaeskoksi. Tämä ei ole 
mitenkään väärin ajateltu, mutta vihkimisen jälkeen, jota jo 
koko maailma olisi mällistellyt, Esko kuvittelee aloittavansa 
virren: »Koko mailma iloit mahtaa.» Ja silloin nämä häät 
nousevat (kuvitelmissa) liian korkealle ja samalla putoavat. 

Fi yksin sulhanen käsitä asiain suuruutta ja mahtavuutta, 
taivaallista merkitystä. Topias on löytänyt Pipliasta suoras- 
taan vertauskohdan Eskon häämatkalle, ja tätä hän yrittää 
kertoa pojalleen: miten Raamatussakin oli Topias ja hänellä- 
kin poika, jonka tuli naimaan lähteä: »Ihmeellinen yhtäpitä- 
väisyys asiassa!» sanoo Esko ja siitä alkaa lasku: » Molemmat 
olit he suutaria myös?» Tätä ei Topias tiennyt. Kun isä sitkeäs- 
ti yrittää jatkaa raamatullista kertomusta, hän tämän tästä 
törmää Eskon hajamielisyyteen ja ylen arkisiin välihuomau- 
tuksiin. Topias varoittaa saatanasta, joka saattaa heittää verk- 
konsa Eskon eteen; tähän Esko: » Mutta enemmin kuin saata- 
nata verkkoinensa, pelkään puusuutaria samassa kylässä, jos- 
sa Kreeta palvelee.» Topias jatkaa edelleen: 

TOPIAS. Mutta koska nyt Topiaksen poika naimaan läksi, 
niin tulipa Herran enkeli. Kuules, Esko! 

ESKO. Niinkuin muuri. 

TOPIASs. Enkeli taivaasta tuli ja tarjoi itsensä puhemieheksi 
nuorelle Topiakselle, joka kernaasti suostui kauppaan. 


Eskon ei onnistunut saada Herran enkeliä turvakseen, vaan 
hänelle pantiin kumppaniksi ja puhemieheksi satujen kettua 
muistuttava Mikko Vilkastus, joten raamatullinen puhtaus ja 
korkeus tämän neitsytpojan retkestä on tipotiessään. 

Topiaksen raamatullinen kertomisyritys loppuu Eskon kysy- 
mykseen: »Panikos mamma silakoita myös eväspussiini?» jol- 
loin äiti Martta lopettaa »narrien» keskustelun. Martta näkee 
selvästi, mihin oli luisuttu. Yksin jäätyään Esko esittää kuu- 
luisan laulunsa, johon hän liittää oman tiluliinsa ja näin romah- 
duttaa veisun tunnelman. Kirjailija Kivi on tämän juonteen 
kehittelyssä perusteellinen niin kuin kaikessa muussakin. Esko 
vannoo edelleen yksinään ikuista uskollisuutta ja manaa tai- 
vaan ja maan kirousta sille, joka rikkoo uskollisuuden valan. 

Sepeteus yrittää kuulustella Eskoa häiden tarkoituksesta, 
mutta se epäonnistuu, sillä Esko osaa vain Mikon syöttämät 
sanat: »Peli ja musiiki ja palavat olkilyhteet aidanseipäissä. » 
Nämä luonnehtivat häiden taivaallista merkitystä. Ennen läh- 
töä retkelleen Esko haluaa lukea vastoin äitinsä käskyä muu- 
taman korpraalivainaan tekemän värsyn. Kaikki ja erityisesti 
isä odottavat rakkauden veisua, mutta tuleekin sotalaulu. »Jo 
vihan tuli syttyy, / Katsos kuolon rautapyttyy...» 

Pudotusten ohessa hämmästyttää, miten sulhanen lähete- 
tään matkaan monien haukkumasanojen saattelemana. Eskoa, 
joka on ylhäältä vintiltä laskeutunut hääpukuun pukeutunee- 
na alas, haukutaan tolvanaksi, joka irvihampaan leikkikaluksi, 
ukuliksi »joka tässä edessäni töllöttelee», tyhmäksi, könsikäksi, 

puuhevoiseksi, narriksi, sammakoksi, älliöksi — nämä olivat 
äidin mainesanoja. Isä taas puumerkkivälikohtauksen yhtey- 
dessä: » Sinä klöntti, lurjus, juutas! Onko tämä viisaan käytös- 
tä? Sinä pöllö!» Vieläpä vieraskin, Sepeteus, antaa oman osan- 
sa: » Hävytön ja uppiniskainen poika.» Lähdön hetkellä isä 
Topias saa sanotuksi: » Menkäät siunauksella!» Äiti toivottaa: 
»lähe tästä nyt tavallista vikkelämmin». Martan tokaisut ovat 
aina kovimpia, hänen kielenkäyttönsä suorastaan raakaa. Mitä 
muuta se on, kun sanotaan Eskon olevan tyhmää alkujuurta. 
Kiroukset ja haukkumasanat sisältävät luonnollisesti myytti- 
sen konnotaation eli sivuvivahteen. 

Mitä myöhemmin näytelmässä Eskosta sanotaan, on ikään 
kuin hänen tekojensa luonnollista kommentointia, mutta täs- 
sä kotona sulhaspoikaa on saateltu elämänsä tärkeimmälle 
retkelle. Tuskin useinkaan sulhanen lähtee niin perusteellisesti 
haukuttuna. 

Nummisuutarien maailman synkät puolet alkavat niin ikään 
ensimmäisessä näytöksessä: testamentin tehnyt korpraali oli 
synkeämielinen ja sanoi »itsensä aina onnettomimmaksi maa- 
ilmassa.» Esko puhuu usein maailmasta murheenlaaksona. 

Seuraavissa näytöksissä jatkuu myyttien maallistuminen. 
Kun Mikko Vilkastus sanoo Eskon saaman selkäsaunan jäl- 
keen, että Teemu ja hänen isänsä olisivat kuin Herodes ja 
Kaifas, Esko sanoo: »Kutsu heitä perkeleiksi, vaan ei Heroo- 
dekseksi ja Kaiphaaksi.» Eskon ja Jaakon kiivastuttua Karri 
kysyy: » Jaakko, mikä vaivaa sua? Seisothan kalveana kuin 
kyöpeli tuossa.» Ennen viimeistä räjähdystä Esko: 


Mutta minä sanon niinkuin Koiranojan Matti, miesmurhan 
tehtyänsä: me emme kuule lain uhkaavaa ääntä, koska sap- 
pemme paisuu ja koston hunajakaste mielessämme palaa. 
Niin se on, ja se on se synnin sitkeä juuri, joka istuu meissä, sen 

tunnustan, mutta en voi sitä auttaa enkä kovin lukuakaan 
pidä; sillä eihän ole minun syyni, että Aatami lankesi. 


Kolmas näytös on Kivi-tuntijoille ollut arvoitus. Sitä on arvos- 
teltu Lauri Viljasen sanoin, että Kivi siinä osoittaa »arvelutta- 
vaa asiantuntemusta» (viina-asioissa). 

Miten on? Tapaamme Iivarin ja Sakerin pohmeloisina ja 
kaikki varansa juoneena Hämeenlinnassa ja Puol'matkan krou- 
vissa, siirrymme miltei kirjaimellisesti helvetin porstuaan ja 
näemme maailman synkän myyttisen puolen. Tämä on väli- 
töntä jatkoa toisen näytöksen lopulle, jossa Esko särkee ikku- 
noita. Se oli peruuttamaton katastrofi. Tivarille henkinen ja 
rahallinen perikato on niin todellinen, että minkäänlaisesta 
komiikan suomasta kevennyksestä ei voida puhua. Taivaan 
iloista on siirrytty helvetin syvyyteen. Näytelmän maailma on 
kauttaaltaan, pikkupiirteitä myöten kaksijakoinen. Muitakin 
perusteita kolmannen näytöksen mukanaoloon saattaa olla, 
mutta nyt näyttäisi vahvimmalta se, että myyttinen kerrostu- 
ma jäisi puolinaiseksi ellei Iivari kuulisi »rautahaaruin kilinää 
sieltä kuumasta tuvasta». Maailman kokonaisuuden molem- 
mat puolet on näytelty. Taivas ja helvetti ovat alituiseen läsnä 
ja kuuluvat ihmisen henkiseen kosmokseen. 

Samassa näytöksessä, miltei täsmälleen näytelmän puolivä- 
lissä orastaa muutos. Niko kertoo tekaistuista matkoistaan: 
Turkin seikkailut, parran myyminen sulttaanille, paavin häät 
ja pohjoisnavan tervaus. Kertomusten luonne, niiden luoma 
kosmos ja niiden asema kertojan maailmassa ovat aivan toista 
luokkaa kuin edellä. Nämä valmistelevat seuraavan näytöksen 
Mänchhausenin tarinoita. Ne taas kertoo toinen kevytmielinen 
iloluontoinen eli Mikko Vilkastus, Nikon tapainen tottunut 
valehtelija eli fiktioiden sepittäjä. Tarinain funktio on huvitta- 
minen. Kun Mikko Vilkastus on lähtenyt omille teilleen ja 

jättänyt Eskon yksin, kraatari Antres saapuu ja ihmettelee, 
ettei olekaan morsianta. Esko kertoo petoksesta ja Antres 
valittaa tapahtunutta. 


ANTRES. Minä surkuttelen tappioos, joka on suuri sydämesi 
puolesta. 

ESKO. Sanomaton! — Se peevelin Mikko, kuin piti pääsemän 
kynsistäni. Minä olisin pannut hänen noin, noin! (Hän tulee 
päihinsä.) 


Esko on tykkänään unohtanut taivaallisen, puhtaan rakkau- 
tensa ja petoksen kirvelyn. Humalassa hän syleilisi koko maa- 
ilmaa ja suutelisi sitä »kuin veljeä rakasta». Hän lähtisi len- 
toon kuin Miinchhausen konsanaan. Näin hän kertaa samaa 
perinnettä ja liittyy siihen yhteiseen pohjaan, josta Niko ja 
Mikko antoivat näytteen. 

Vielä kerran käydään helvetin porstuassa, sillä Eskon kuris- 
tama kraatari Antres pyörtyy ja Esko uskoo hänet tappaneensa. 
Mutta »sallimus auttoi minun tästä onnettomuudesta kuiten- 
kin.» 

Viimeisen näytöksen huipennus alkaa. Juuri kun Iivarin 
»kultakuorma» on saapumassa Topiaksen pihalle, kanttori 
kehottaa avioparia Marttaa ja Topiasta lopettamaan torailunsa 
ja ottamaan »ylkä ja morsian vastaan kristillisellä tavalla». 
Topias jatkaa: 


Kristillisellä tavalla, palavat lamput kädessä. Ylkä tulee! — 
Mutta mikä mustalaiskuorma tulee sieltä? 


Näin pudotaan pohjalle, niin ettei käsissä ole mitään, ei mor- 
sianta, ei korpraalivainaan perintöä eikä suuren varkaan kiinni- 
ottamisesta luvattua palkkiota. 

Fi ole muita teitä eteenpäin kuin lähteä kohti suurta loppu- 
sovintoa, joka on kanttori Sepeteuksen, jos muidenkin henki- 
löiden tulkinnan mukaan ihmisestä riippumattomien oikeu- 
den ja vääryyden voimien taistelun tulos, jossa aina oikeus 
voittaa. Ja kukin saa palkkansa ja niin sai myös Nummisuuta- 
reissa. 

Tasapainosta huolimatta mikään ei kuitenkaan palaudu 
aivan ennalleen, vaan häiriöistä saadaan opetus. Elämälle on 
luotu uusi perustus. Levottomat osat asettuvat paikoilleen, ni- 
mittäin Niko, Martan ja Topiaksen pojat, Jaana ja Kristo, 
Mikko Vilkastus. Jaana ja Kristo palkitaan, koska he eivät ole 
syyllistyneet mihinkään rikkomukseen. Muut saavat jonkin- 
laisen rangaistuksen Sepeteuksen kuvaillessa tapahtumia oike- 
uden ja vääryyden prinsiippien valossa. 


Sinä suuri päivä! Rangaistuksen leimauksia ja jyrinätä seurasi 
sovinnon kirkas taivas. Muistakaamme tätä suurta päivää! 


Sepeteuksen katsomus noudattelee johdonmukaisesti kristil- 
listä maailmantulkintaa, eikä hän putoa maan pinnalle. Hänet 
onkin esitetty parantumattoman koomisena juhlavassa vaka- 
vuudessaan. Hänellä on komea lause arkisiinkin elämän tilan- 
teisiin. Nuhdellessaan Topiasta naisvaltikan sallimisesta, hän 
muistuttaa, miten suuri Rooman valtakunta kävi häviöön, 
koska silloin »hallitsit portot, nartut ja naassikat». Yleinen 
usko maailmanjärjestyksen voimaan kuvastuu myös siinä, 
miten läpi näytelmän on toistunut eri henkilöiden hokemana 
lause: »Saatpa palkkas viimeisenä päivänä sinäkin.» Ja niin 
käy Nummisuutareissa. 

Myyttiset ainekset saavat Nummisuutareissa monenlaista 
väriä ja painottuvat aina tilanteen ja henkilöiden mukaan. 
Antonin Artaud vaati, että draaman ja teatterin piti palata 

myyttien julmaan logiikkaan. Vaatimus ei ole vieras draaman 
maailmalle, pikemminkin myytti on kuulunut sen luonteeseen 
alun alkaen. 

Myytit maallistuvat yleensä komedioissa. Tämä ei kuiten- 
kaan päde kaikkiin. Amphitryon-näytelmissä myytti säilyttää 
korkeutensa yhden poikkeuksen mainitakseni. 

Nummisuutarien yleiseen sovintoon ja saavutettuun harmo- 
niaan jää yksi näkyvä särö. Näytelmän alussa kävi ilmi, että 
hääretkelle lähtevä Esko ei tiedä, todellakaan, mistä lapset 
tähän maailmaan tulevat, » Tähän syntiseen maailmaan. Juuri 
niin.» Viimeisissä repliikeissä Esko vannoo, ettei nai koskaan. 
» Mitä vaimosta? Minä tunnen sen suvun nyt. Petturia ovat 
he.» Toisin sanoen Esko ei ole oppinut mitään, vieläpä enem- 
mänkin: hän ei ole ymmärtänyt, mistä oikein on ollut ja on 
kysymys, vaikka hänet on haukuttu niin alussa kuin lopussakin. 
Sitä kuvastaa sekin, miten hän itse kuvailee tappiotaan: 


Tuhannen peeveliä! koko mailma on kuin noiduttu mua koh- 
taa. (ottaa kraataria kauluksesta kiinni.) Minun Karri petti, 
oma morsiameni minun petti, kutsuen minua hävyttömäksi 
mieheksi, ja kujalle minun ajoivat kuin kylän koiran. Niin 
kanssani tehneet ovat, ja Mikko Vilkastushan koko saatana 
oli. 


Vasta kun Ferikki haastaa Eskoa käräjiin, hänelle alkaa selvitä 
asian oikea laita. Tällä tavoin tietämättömänä elämän luon- 
teesta voi menestyä ammatissa. Eskostahan tulee mestari tuota 
pikaa. 

Kulttuuriamme rakentaneet myytit eivät ole kyläsidonnaisia, 
eikä niiden tapa sijoittua näytelmän eri kohtiin ole myöskään 
kyläsidonnainen. 

Seitsemässä veljeksessä pojat ennen Viertolan härkien en- 

simmäistä hyökkäystä nostivat suuren kiven löytääkseen sen 
alta mäyrän pesän, mutta löysivät tyhjän. Esko tulee tyhjin 
toimin kotiin: »ei yhtään morsianta». Iivari menettää myös 
kaiken, myös itseluottamuksensa ja palaa kaksin verroin tyh- 
jänä Hämeenlinnan retkeltään. Kaikki näytti kääntyvän hy- 
vin, kun saatiin kiinni tämä suuri varas eli Niko, kuin olisi 
löydetty rahasäkki. Mutta onnea kesti vain hetki, sillä säkki 
osoittautui tyhjäksi. Eskon hankkima kokemus: minä en nai 
koskaan, osoittautui tyhjän arvoiseksi. Mutta viimeinen kään- 
ne on Jaanan ehdotuksesta toteutettu korpraalin perinnön 
jakaminen kahtia. Ja tämä kumosi kaiken taas ylösalaisin: 
Iivari toi sittenkin kotiin aarteen, jolla pelasti koko Topiaksen 
perheen sekä häpeältä että häviöltä. Se on aito komediallinen 
käänne. Ellei Iivari olisi tuonut Nikoa, mikään ei olisi säästä- 
nyt Marttaa ja Topiasta. 

Sepeteuksen jyrkkämielisen, absoluuttisen oikeusperiaatteen 
rinnalle asettuu toinen, juonen mutkien ilmentämä: draaman 
henki on, että elämä kääntää kasvonsa niin kuin lystää. 


Aarne Kinnunen 

Nummisuutarit 


JÄSENET: 


SEPETEUS, lukkari 

TOPIAS, suutarimestari 

MARTTA, hänen vaimonsa 

ESKO, hänen poikansa 

IIVARI, hänen poikansa 

NIKO, merimies 

JAANA, hänen tyttärensä, Topiaksen hoitolapsi 
KRISTO, nuori seppä 

KARRI, talonisäntä 

KREETA, kasvatteensa 

JAAKKO, puusuutari 

SAKERI, Martan veli, viralta pantu poliisi 
ANTRES, kraatari ja klanetin-puhaltaja 
MIKKO VILKASTUS, puhemies 
TEEMU, viulun-soittaja 

EERIKKI, lautamies 

LEENAN-KALLE 

TEEMUN isä 

ANNA-Muori 

Eräs nainen Karrin talossa 

Häämiehiä ja kuokkavieraita 
Krouvari 


Näytelmäpaikka Hämeessä. 


Ensimmäinen näytös 


(Topiaksen huone: perällä ovi ja akkuna, oikealla pöytä, 
vasemmalla sivu-ovi ja enemmän edessä samalla sivulla 
rahi ja siinä suutarin kaluja. Jaana istuu pöydän ääressä, 
kutoen sukkaa, Esko rahin vieressä, neuloen.) 


ESKO. Jaana! Käskihän äitini, lähteissänsä kylään, että 
matkalle, nimittäin hääretkelleni, itsiäni sonnustan, ja sul- 
hais-vaatteisin puettuna olen, koska hän takaisin palajaa? 

JAANA. Ja käski sun ullakosta ottaa päälles isäs hännys- 
takin, hatun, punaisen västin ja polvipöksyt. 

ESKO (panee työnsä pois). Peijakas! Tästä rientää täytyy, 
sillä askeleen otan, jota ei nauraa tule. (Menee perältä 
ulos.) 

JAANA. Ennen minua hän nai ja on hänellä siis oikeus pe- 
riä viisisataa riksiä, niinkuin määrää jälkeensäätös, ja minä 
paitsi jään. Mutta riksit monet tuhannet eivät ole Kristoni 
verranvastaiset, kuin vaan hänen kerran omakseni saan ja 
omaksensa joudun minä; ja nytpä, luulen, kohta toivoni 
perille pääsen. (Kristo tulee.) Kristo! Kuinka rohkenet tul- 
la tänne! 

KRISTO. Onhan ämmä tiessään? 

JAANA. Läksi kirkonkylään. 

KRISTO. Ja Topias itse perunamaata perkaavan näkyy. 


Mutta missä ovat poikansa, missä se harjastukkainen Esko? 

JAANA. Hiljaa! Ullakossa hän parhaallaan pukee itsiänsa 
sulhaiseksi. 

KRISTO. Sulhaiseksi? 

JAANA. Hän paikalla lähtee häihinsä Mikko Vilkastuk- 
sen kanssa. 

KRISTO. Asiasta tulee siis jotain? 

JAANA. Tulee kaiketi. Nyt kiirehtivät, koska suutarille 
käskyn käräjiin annoit, saadaksesi naimalupaa. 

KRISTO. Ja sentään ala-ikäisenä naittavat poikansa; 
mynti on hän vasta puolen vuoden päästä. 

JAANA. Nytpä äitinsä on kutsumassa tänne lukkaria lu- 
pauskirjaa isän puolesta tekemään. 

KRISTO. Niin menee meiltä viisisataa riksiä. Nummisuu- 
tarin poika ne riistää meiltä, ja sinä olet kuitenkin vanhem- 
pi häntä. Tuhat tulimmaista! Se kaistapäinen korpraali, 
miksi teki hän näin kummallisen jälkisäätöksen? »Kumpi 
heistä ennen naiduksi tulee», niin seisoo säätös-kirjassa. 
Onko tämä järjellinen ehto, jolle hän perintö-oikeuden pe- 
rustaa! Kaikki yhdelle tai puolet kummallenkin määrätty, 
niin emmepä tietäisi tästä sydäntä karvastelevasta kiusasta 
nyt. Vahingosta en huoli, mutta se kiusa! — Olispa toisin 
toki, luulen minä, käynyt, jos ei kova onni sulle suutaria 
edusmieheksi pannut olis; mutta tätä ehkä äitisi kuollessa 
jo tarkoittivat ja ovat siis tarkoituksensa päässä nyt. Rutto 
sen suutarin niskaan! 

JAANA. Marttaa enemmin kuin Topiasta meidän moittia 
tulee; vaimonsapa tässä vallitsee ja neuvot antaa, ja totella 
saa niin suutari kuin poikansa ja minä. Minua on hän aina 
tuimasti kohdellut, etenkin siitä asti, koska näkivät, ettei 
ollut heillä toivoa minusta tyhmän poikansa vaimoksi, ja 
tätä varroit he kauvan. 


KRISTO. Hän on se mainittu suutarin Martta. 

JAANA. Olis nyt isäni tässä, mutta voi että taisi hän jät- 
tää vaimon ja lapsen ja karata vieraille maille! 

KRISTO. Hänestä olen jotain kuullut. 

JAANA. Isästäni! Mitä olet kuullut? 

KRISTO. Että löytyy hän Suomessa taas; Turussa hänen 
nähneet ovat, niinkuin kerrotaan. 

JAANA. Mutta rangaistus uhkaa häntä. 

KRISTO. Muutaman vuorokauden vettä-leipää laki matruu- 
sille määrää, joka laivastansa karkaa. Mutta hänen asiansa 
saa vielä helpomman muodon siitä, että enemmin kuin puo- 
let miehistöstä saman laivan jätit ja samalla matkalla, joka 
näyttää päällysmiehissä olleen syyn. — Mutta Martta tulee. 

JAANA. Riennä tästä, Kristo! 

KRISTO. Hän on jo portaalla. 

JAANA. Meidän hukka perii. 

KRISTO. Eipä hätää tässä. (Martta tulee.) 

MARTTA. Kristo huoneessani? Ulos! Tuossa on ovi edessäs. 

KRISTO. Takanain se on, mutta edessäni on se kuuluisa 
suutarin Martta ja tässä on ottotyttärensä sulhainen, Kris- 
to, nuori ja uljas seppä. Vävyksenne taidatte häntä kutsua. 

MARTTA. Ulos tuvastani, lurjus! 

JAANA. Lähe kiireesti, Kristo, ja elä kanssansa riitele! 

KRISTO. Mutta ollaan tästälähin ystäviä, Marttani, kos- 
ka en enään seiso tiellänne viiteen sataan riksiin; ne kereit- 
ten niin vikkelästi Eskollenne. 

MARTTA. Sinä kirottu mies, etkö tahdo tästä lähteä? 

JAANA. Tottele minua, Kristo! 

KRISTO. Mutta saakeli sun perii vielä niiden viiden sadan 
tähden. Koko pitäjämme ja vielä monen naapuripitäjänkin 
kohta kaikuman pitää veisusta, jonka nimitän: »Suutarin 
Martta». (Menee. Martta heittää haarun peräänsä.) 


MARTTA. Nokitonttu! (Eskon ääni ullakosta: » Mikä me- 
teli siellä alhaalla?») (Jaanalle.) Sinä lunttu! Enkö ole sua 
kieltänyt kanssakäymistä pitämästä kanssansa? 

JAANA. Mitä taisin tehdä? Ei ollut hän tässä käskystäni. 

MARTTA. Kitas kiinni ja sukankudin kynsistäsi pois! 
Onko se edes tuumaakaan tänään joutunut eteenpäin? 
Pois! ja laita itses Nummikoppeliin perkaamaan ja käske 
Topias sisään. (Jaana menee.) Mitä teet sinä siellä ylhäällä? 
(Eskon ääni: » Hä? puen itseni häävaatteisin, niinkuin sa- 
nottu oli.») Tee sitten joutua ja elä kuhnaile siellä, kilpi- 
konna! Kohta ovat lukkari ja Vilkastuksen Mikko tässä. 
(Eskon ääni: » Hetken päästä olen valmis; isän housuja ve- 
dän parhaallaan jalkaani.») (Martta itsekseen.) Mutta täs- 
tä hääreisustansa taasen, sen varmaan tiedän, monta nau- 
rujuttua nousta pitää, sillä hän on aika tolvana, itsepintai- 
nen kuin vanha sonni ja joka irvihampaan leikkikalu. Kyl- 
läpä häntä kohtaan, sen tiekköön JumaV, parastani koetta- 
nut olen, sekä neuvoilla että köydenpäällä, mutta turhaan 
kaikki: kannettu vesi ei kaivossa pysy. — Mutta eipä näy 
vielä Tivaria kotona, ja eilän läksi hän hän jo kylään, se 
noiduttu penikka; mutta tuleppas sieltä, niin pamppuni sel- 
käs taasen pehmittämän pitää, sen lupaan. Koettaa täytyy. 
Rikos rangaistusta vaatii, joko se sitten auttaa tai kaataa, 
mutta rangaistus tulkoon. — Niin on mulla kaksi poikaa: 
toinen ukulina tässä edessäni töllöttelee, toinen, vallassa 
riettauden hengen, kylästä kylään kekkaloittee. (Topias tu- 
lee.) 

TOPIAS. Johan olet kotona, Martta. Mitä sanoi kanttoori? 

MARTTA. Niin, mitä sanoi hän. Näinpä maat ja mante- 
reet juosta saan, ja sinä istut kotona kuin pataässä, huoli- 
matta mistään. 

TOPIAS. No Martta, tämä oli oma tahtos. 

MARTTA. Mitäs teen, koska olen ainoa asian-ajaja tässä 
huoneessa, te toiset viheliäisiä nahjuja. 

TOPIAS. Tuleekos kanttoori? 

MARTTA. Miksi ei hän tule, kuin toimitetaan? 

TOPIAS. Kuinka tuumailet siis Eskon matkasta? 

MARTTA. Että haarapussi olalla hän tästä lähtee morsius- 
taloon Mikko Vilkastuksen seurassa. 

TOPIAS. Jos pistouvaisimme heille hevoisen. 

MARTTA. Vasta häistä takaisin tultuansa nuorenmuorin 
kanssa, ottakoot kyytihevoisen, mutta tästä sinnen jalkata- 
neissa marssia saavat. 

TOPIAs. Mutta näetkös, Martta, hän on mestarin poika ja 
itse kohta samaan arvoon astuva, ja sentähden ehkä näyttäis 
tämä jalka-marssinsa vähän sopimattomaksi ja kenties pis- 
täis turmellun ihmisen sydämmelle hieman häpeäksi. 

MARTTA. Häpeäksi! Hyväpä jos ei häpeä suurempi tällä 
retkellä kohtais häntä, mutta pelkään, että tusinoittain hän 
pilkkahistorjia peräänsä jättää, sillä hän on tyhmää alku- 
juurta, näetkös. 

TOPIAS. Fskoni tyhmä? Tämä on vale ja vihapuhe kateu- 
desta nousnut. »Olenko minä hullu, vaikka minä hulluksi 
huuttaan», lauletaan Sionissa. — Eskoa et tyhmäksi maininne, 
yhtä viisas on hän aina kuin isänsäkin, minä nimittäin; hän on 
ihan kaltaiseni, niin sielun kuin ruumiin puolesta. Hän ei ole 
tyhmä, vaan vähän itsepäinen, ja sen taitaa tukastansakin 
nähdä, joka on valkoinen ja harjaskankea, niinkuin ukolla 
itse tässä. Sanalla sanoin: hän on oikea isän poika, hän on ku- 
vani elävä. (Esko tulee puettuna häävaatteisin.) 

MARTTA. Aika könsikkä. Mutta tässä ei auta kainostella, 
koska kosee asia viittä sataa riksiä. Ja Jaanan hyväksi en 
niitä laske, en vaikka hame pääni päälle säkkinä kiinni-si- 
dottaisiin ja minä viskattaisiin syvyyden kaivoon. 

ESKO. Mitäs mamma nyt tykkää minusta? 

TOPIASs. Heisaa, Esko! Oikein minun hatussani ja hännys- 
takissani! samassa hännystakissa, jossa minä vuosia takaisin 
kakskymmentä ja yksi seisoin vihillä Martan rinnalla. Tun- 
tuupa minulle kuin sinun muodossas tuossa nyt itsiäni kat- 
selisin yksi ja kakskymmentä vuotta ajassa taaksepäin, ja sil- 
loin olit sinä vasta nyrkin kokoinen, ja viisi kuukautta puut- 
tui vielä ennenkuin hengen sait. Mutta niin muuttuu mail- 
ma; silloin kuin nyljetty orava, nyt mahdut hädin tuskin tä- 
hän samaan hännystakkiin; niin muuttuu mailma, Eskoni. 

ESKO. Mitäs mamma nyt tykkää minusta? 

MARTTA. (istuu pöydän ääressä ja kutoo sukkaa, jonka 
Jaana jätti). Niin; mitä minä tykkään. Se vaatetus kelpaa, 
könsikkä. 

ESKO. Kuinka istuu selkäpuoleni käydessäni tänne oven- 
pieltä kohden? Katselkaa minua tarkasti taakse. (Käy ovel- 
le.) 

TOPIAS. Oivallisesti! Sinä käyt komeasti kuin rakuuna- 
hevoinen. 

ESKO. Mutta kysymys on, näkeekös pappa, kuinka hän- 
nystakki istuu seljässäni. 

MARTTA. Se istuu niinkuin se parhain ilman satulata tai- 
taa, sinä puuhevoinen. 

TOPIASs. Hyvin istuu, hyvin. 

ESKO (kääntyen takaisin ja kiirehtii isän luoksi). Onkos 
papalla nyt oikein tietoa ja käsitystä mihin minä lähden? 

TOPIAS. Oojah! Onnea matkallesi, onnea! sanon minä. 
Sinä aina kukoistaa mahdat ja kauvan elää! Jaa, kaiketi 
ehdit sinä korkean ijän, minä tiedän sen, sillä ensimmäinen 
sana, jonka lasna ulos suustasi sopersit, oli »leipää». 

ESKO. Pitää myös oleman viimeiseni, toivon. — Minä läh- 
den häihini, pappa. 


TOPIAS. Jumala olkoon kanssas, poikani, ja suokoon 
sulle menestystä! Me mahdamme kaikki sinun edestäsi ru- 
koilla, sinun, joka nyt käyt sisään uuteen elämään. Tällä 
matkalla, johon nyt lähdet, sinua monta vaaraa kohdata 
taitaa, kuolemakin tulla suittaa, ja muista, että sinäkin olet 
suuri syntinen. 

ESKO. Me olemme kaikki syntisiä, Jumala paratkoon. — 
Minä otan tärkeän askeleen, pappa. 

TOPIAS. Minä ymmärrän. 

ESKO. En tarkoita tämmöistä konkari-askelta jaloillani, en. 

TOPIAS. Minä ymmärrän. Sinä tarkoitat sitä suurta muu- 
tosta kuin sinulle nyt tapahtuva on, koska aviosäätyyn ru- 
peet; tämä on se tärkeä askel. 

ESKO. Sitähän minä tarkoitan. 

TOPIAS. Me ymmärrämme toinen toisemme tarkoituk- 
set, ehkä välisti vähän haastelemmekin esikuvain ja tun- 
nusmerkkein kautta; emme ole niin tyhmiä. 

ESKO. Tyhmyydelle minä olen vihainen ja äreä kuin rak- 
kikoira; mutta viisaus ei ole kaikille annettu. 

TOPIAS. Oikein, poikani! — Kuules, niin tahdon sulle ker- 
toa tapauksen pipliasta: Oli eräs hurskas mies nimeltä To- 
pias ja hänellä poika, jonka tuli naimaan lähteä. Malta, 
Esko, että minäkin olen Topias ja on minulla poikakin, 
jonka myös on lähteminen kosioretkelle. 

ESKO. Ihmeellinen yhtäpitäväisyys asiassa! Molemmat 
olit he suutaria myös? 

TOPIAS. Sitä en varmaan tiedä, mutta luulen toki, että 
niin oli laita. — Mutta, niinkuin sanoin, he olit hurskaita 
miehiä; ja koska nyt poika naista kosimaan läksi, jolla jo 
seitsemän sulhaista ollut oli, mutt? perkele heidän kaikki 
surmannut, että oli rakkautensa tyttöä kohtaan saastai- 
nen... 


ESKO. Mutta minun rakkauteni on puhdas, vaan ei lihan 
himo eikä silmäin pyyntö. 

TOPIAS. Luulenhan, että niin on laita, mutta saatana tai- 
taa kuitenkin surmakses tällä retkellä eteesi heittää verk- 
konsa ja paulansa. 

ESKO. Mutta enemmin kuin saatanata verkkoinensa, pel- 
kään puusuutaria samassa kylässä, jossa Kreeta palvelee. 
Reppuryssältä, Timoteukselta, olen kuullut, että on toukal- 
la kerno silmä tyttöä kohtaan. Mutta onpa hän vaan puu- 
suutari, viheliäinen nakertaja, jolla ei koskaan ole toivoa 
mestariksi, johon arvoon minä taidan astua jo ensimäisissä 
käräjissä. Niin, hän on hangoittelijani, mutta luullakseni ei 
aivan vaarallinen. 

TOPIAS. Oikein haasteltu ja viisaasti. Yhteen vetävät 
luontomme aina ja joka tempussa. Kuraasi kasvaa sinussa, 
kasvaa! — Mutta missä katkaisin kertomukseni? — Niin; 
riettauden henki niitä seitsemää kiusasi ja sentähden he 
surmattiin. — Kuuntele hartaudella, Esko, minä haastelen 
pipliasta. 

ESKO. Minä vaikenen kuin muuri. 

TOPIAS. Mutta koska nyt Topiaksen poika naimaan läk- 
si, niin tulipa Herran enkeli. Kuules, Esko! 

ESKO. Niinkuin muuri. 

TOPIAS. Enkeli taivaasta tuli ja tarjoi itsensä puhemie- 
heksi nuorelle Topiakselle, joka kernaasti suostui kaup- 
paan; ja astelit he tapsuttelit kahdenkesken kivistä tietä 
myöden, mutta koska ehdeit viimein erään virran, niin 
huusi Topiaksen poika peloissaan korkealla äänellä, sillä 
suuri kala... 

ESKO. (Martalle.) Panikos mamma silakoita myös eväs- 
pussiini? 

MARTTA. Te narrit, niin isä kuin poika. Lukkari tulee. 

(Eskolle.) Sinun silakoita leiviskä laukkuusi saaman pitää, 
koska tiedän, ettei vähät sulle riitä. (Menee vasemmalle.) 

TOPIAS. (katsellen ulos akkunasta.) Totta sanoi Martta. 
Kanttoori tulee nummella; minä otan ja käyn häntä vas- 
taan. (Menee.) 

ESKO. (yksin.) »Niin muuttuu mailma», sanoi pappa. 
Varjele minua! Tärkeä askel”! Jaa, totisesti, jos sitä oikein 
sydämen pohjasta mietiskelee; sillä tässä ei ole leikin sijaa, 
ei ole tässä leikin sijaa. Tunteet erinomaiset tällä hetkellä 
pitkin ruumistani käyvät päästä kantapäähän ylös alas. 
Tämä on hääilon esimakua. (Käy edestakaisin.) Haa! kuin 
Nummisuutarin Esko vihitään, niin silloinpa mailma pääl- 
lensä mällistelee. Messuttaman ja laulettaman silloin pitää 
ja vihkimisen päätettyä alotan minä itse virren »Koko 
mailma iloit? mahtaa». Minun täytyy itkeä. (Pyhkii sil- 
miänsä.) Mutta auttaisko itku, koska asia kerran on näin 
pitkälle ehtinyt? Fi yhtään; sentähden itseni miehistää tah- 
don ja laulaa sen hääveisun, jonka jo lapsena opin. Tämä 
veisu on kaunis ja suloinen, sitä ei taida kieltää, mutta mie- 
lisinpä sitä kuitenkin lisätä muutamalla peräkaneetilla an- 
taen sillä kurilla nuotille enemmin kiivautta ja voimaa. 
Mutta asiaan. (Laulaa.) 


Häätoimis' kaikk' hyörii ja pyörii, 
mut? murheissa neitonen käy; 
hän itkee kotoo jättääksens', 
mut vartoo toki sulhaistans', 
ja portilla pellon on sulhainen, 
jo loistavat leimuvat lyhteet. 


Niin. Mutta tähänpä tahtoisin lisätä tämän (Laulaa.) Tilu- 
lii, tilulii, tilulilu lilulii! 

Toinen värssy sitten: 


Niin nousee nyt ankara pauhu 
ja riemusta hääsali soi. 
Fi itke enään morsian, 
ja päässään on kunnian kruunu, 
tilulii, tilulii, 
tilulilu lilulii! 


Kolmas värssy: 


Mut mennyt on ihana vuosi, 
on mennyt, kuin unien maas”. 
Ja morsian nyt laulelee 
ja lapsellensa kertoilee 
mis? löytyvi Onnela kaukainen, 
miş’ siintää sen korkeat vuoret. 
tilulii, tilulii 
tilulilu lilulii! 


Ja sitten neljäs värssy... 


MARTTA. (Sivu-ovelta.) Tahdotko pitää kitas kiinni sinä 
sammakko, taikka tulenko taas ja tanssitan patukkaani 
seljässäs? Katso vaan itses hyvän sään aikana. Vai sinä täs- 


sä keekoilemaan rupeet, könsikkä. (Katoo.) 


ESKO. (Yksin.) Kovin tunnen tällä hetkellä itseni liikute- 
tuksi, ja sydämeni on kuin palava pikipallo ja tämä on sii- 
tä, että mieltäni polttaa Kreeta ja häät. — Kreeta! pääni 
pyörään käy, koska muistelen, että kohta olen yhtä kans- 
sas, eli toisin, minä tulen sinuksi ja sinä minuksi, sanalla 
sanoen, Esko on Kreeta ja Kreeta on Esko; ja kutsukoot 

meitä sitten joko Eskokreetaksi eli Kreetaeskoksi. Niin. — 
Ijäisen uskollisuuden sua kohtaan vannon, Kreetani; ja jos 
se ilkeä saatana, joka käy ja nuuskii ympärillämme aina 
tuomiopäivään asti, jos hän, sanon minä, niin riiviöön mun 
saattais, että sokeudessani toista naista suutelisin, niin lyö 
mua vast? kuonoa, lyö mua vast? kuonoa, Kreeta, että 
hampaat kidassani kalisevat. Sillä hän, joka vapaasta tah- 
dosta on tehnyt pyhän uskollisuuden valan ja sen rikkonut, 
hän taivaalta ja maalta kirottu olkoon ja päänsä survotta- 
koon nuuskaksi; se on sanottu. (Topias ja Sepeteus tule- 
vat.) 

TOPIAS. (Avaten oven Sepeteukselle.) Tehkäät niin hyvin, 
kanttoori! 

SEPETEUS. Päivää, poika! 

ESKO. Terve tuloa, kanttoori! Tärkeät ja kiireet asiat 
huutavat tällä hetkellä taitoanne tänne, että kaikki laillises- 
ti käytettäis. Minä olen nyt- Jumala varjelkoon meitä 
nuoria! — ruvennut vähän hulluttelemaan, minä kanə’, ja 
tuumailen matkaansaattaa Vilkastuksen Mikolle uuden 
paidan. 

TOPIASs. Kas kuinka kautta rantain poika ilmoittaa ai- 
keensa. Hi hi hi! — Mutta kanttoori tietää asian juuresta al- 
kaen, hän tietää. 

ESKO. Laita on tämä, näkeekö kanttoori. 

SEPETEUS. Minä asian tunnen, sen olen kuullut isältäsi; 
niin, tunnen ja olen sen visusti harkinnut ja tuumaillut, 
kuinka lupauskirjan isältäsi kokoon-panen. 

ESKO. Tässä on päätarkoitus se, että kaikki laillisesti 
käytetyksi tulee. 

SEPETEUS. Hyvin ymmärretty. Minä kirjoitan täkstin, 
isäsi pistää puumerkkinsä alle, joka todistetaan. 

ESKO. Hän pistää puumerkkinsä alle ja minä samoin. 

SEPETEUS. Sinun puumerkkiäs siinä ei tarvita. 

ESKO. Mutta minun tyhmän järkeni mukaan, täytyy se 
siinä löytyä laillisuuden tähden. 

SEPETEUS. Poika, tahdotko kinata vanhain ihmisten kanssa? 

TOPIAS. Esko! 

ESKO. Kinata en tahdo, mutta enpä saa sitä päähäni, et- 
tei oman käteni painamaa puumerkkiä tässä kirjassa tarvi- 
ta. Minäpä tämän asian alku ja juuri, ja sentähden täytyy 
nimeni seistä supliikissa myös. 

SEPETEUS. Kaiketi sen siinä seistä täytyy, mutta täkstissä; 
alla on isäs nimi ja puumerkki, sen rinnalla taasen todista- 
jan nimi, ja alimaisena kaikista seisoo: » Sepeteus, kanttoo- 
ri». 

TOPIAS. Nyt mahdat asian käsittää? 

SEPETEUS. Niin tässä kirjallisesti menetettävä on. Mutta 
kenen panemme todistajaksi? 

TOPIAS. Mikko Vilkastus on siihen soveliain; hän on Es- 
kon puhemies ja seuraa häntä häihin myös. Puheen jälkeen 
pitäis hänen jo oleman tässä varustettuna häihin. Esko, lä- 
heppäs vaan häntä kuulustelemaan. 

SEPETEUS. Käy toimeen, poika. 

ESKO. Minä riennän, sillä aikaa ei ole enään siekailla. 
(Menee.) 

SEPETEUS. Olitko kirkossa eilän? 

TOPIAS. Enhän ollut, Jumala paratkoon! 

SEPETEUS. Vahinko, vahinko, suuri vahinko. Siellä Kurke- 
lan Juho saarnasi, että kajahtelit Herran temppelin seinät. 

TOPIAS. Kurkelan Juho? Kas niinpä rikas lapsensa mie- 
heksi saa; mutta mitä auttaa täällä köyhän? — Vai jo mar 
Juho puusäkissä paukutteli? Hänen tunsin jo pienestä nal- 
likasta ja tuntui hän mielestäni aina vähän tölhömäiseksi, 
mutta nyt on hän maisteri. 

SEPETEUS. Kimnasisti, kimnasisti vasta; mutta siinä po- 
jassa asuu Herran henki. Jos olisit häntä katsellut saarnas- 
tuolissa ja sanansa kuullut, niin takaanpa, että olis hän sel- 
kämunaskin vapisemaan pannut. Tosin oli ensin nenänsä 
vähän kelmeä ja äänensä tärähteli hieman. Mutta pianpa 
perehtyi poika, ja nyt hän punotti kuin tulinen muuri ja, 
ravistellen päätänsä, hän kovasti huusi: »heräjä sinä, joka 
makaat, heräjä sinä, joka makaat». — Kahteen osaan jakasi 
hän saarnansa, ensimäinen oli helvetin vaivasta, toinen tai- 
vaan ilosta. — Oih, oih! sitä poikaa, Herran enkeliksi hän 
tuntui, koska hän pohti, hikoili ja pohti ja puhalteli innois- 
sansa. Mutta näitpä huudostansa vaikutuksen viimein: kä- 
vipä äkisti ihana liikutuksen humaus yli naisväen puolen 
kirkkoa, ja humauksen perään pientä ja kestävää pirinätä 
kuulit, niinkuin sanan sattuessa tapahtuvan tiedämme. 

TOPIAS. Entäs miehet? 

SEPETEUS. He istuivat kauvan jäykkinä kuin kannot. 

TOPIAS. Kas sen mä luulen. Vaimo on onnellinen täällä. 
Hän taipuvan sydämensä tähden sielunsa viimein pelastaa; 
meitä, sen varmaan päättää taidan, löytyy kuitenkin kaksi 
vertaa enemmin kuin akkoja kadotuksen syvyydessä. Us- 
kooko kanttoori sitä? 

SEPETEUS. Valitettavasti kyllä mun se täytyy uskoa, kos- 
ka jokapäiväiset esimerkit todistavat sanas. Sen tästäkin 
näemme, että tuon nuoren apulaisemme luona - totisesti 
herännyt mies — käy monet verrat naisia enemmän kuin 
miehiä kokouksissa lauvantaiehtoina; sinne akkoja kirja- 
vana liehtoo mennä, mutta harvoin miehen sinne könöttä- 
vän näet. He ovat sitä paatunutta sukua, niin, paatunutta, 
mutta kas kuin kova tulee, niin koiraskin poikii, sanoo sa- 
nanlasku, ja niinpä kävi nytkin Juhon saarnatessa. Kauvan 
hän naisia itketti ennenkuin sana pystyi miehiin, mutta an- 

toipas hän heille muutaman kiivaan silmänmulkauksen ja 
huusi kovasti, että »tästäkin saarnasta teidän kerran tulee 
tehdä ankara tili», ja järähtipä, järähtipä muutaman ukon 
leuka ja siellä ja täällä tutisi joku karhea tukka; ja koska 
hän nyt tuli saarnansa toiseen osaan ja taivasta oikein 
eteemme maalailemaan rupesi, niin kohina raskas kuului 
yli koko kirkon, kuin metsässä, koska rakeita sataa ja uk- 
konen pauhaa, herranvoima korkeudessa jylisee; ja yksi- 
kään silmä ei kuivaksi jäänyt. Tämän kaltainen eilinen kir- 
konmeno, jonka ihanuutta sinä, Topias, et saanut maistaa. 

TOPIAs. Kaiketi mun esti siitä perkele, se vanha juoni- 
niekka. Mutta kaikkivalta suojelkoon tätä poikaa, joka 
kerran ehkä kääntää puolen mailmaa. — Kuinka suoritti 
hän itsensä kuulutuksissa? 

SEPETEUS. Totta sanoen, niin saattoipa hänen suomenta- 
minen kovaan puuhaan, mutta eipä ihme vasta-alkavalta. 
Mutta kovissa kiipaleissa oli poika, ja, ilman apuani, tiesi 
kuinka käynyt olis. 

TOPIAs. Kuinka kävi häneltä Eskon naima-atestin kuu- 
luttaminen? 

SEPETEUS. Kävihän se. — Niin, sinä naimaan lähetät poi- 
kas, mutta tahdonpa sinulta kysyä: oletko tarkkoja tietoja 
kiehtoillut tulevan miniäs mielen-laadusta, luonnosta? 
Muista, että parempi tippuvan räystään alla kuin yhteenlii- 
tettynä häijyn ämmän kanssa. 

TOPIAs. Häntä sanotaan siveäksi tytöksi. Se on se Karrin 
Kreeta. Siveä ja sävykäs neito; mutta ken olis asian luullut 
näin pitkälle käyvän? Se ensin oli kuin kärpänen, mutta 
kasvoipa kuin härkänen, ja näin se syntyi. Keväällä tietäjis- 
sa käydessänsä Mikko Vilkastuksen kanssa, kohtasi Esko 
tytön, koska oli heillä kortteeri samassa talossa, vartoes- 
saan tietäjätä kotiin. Mutta havaitsipa tällä ajalla Mikko joi- 

takuita silmäyksiä Eskon ja tytön välillä. Hän arvasi asian, 
tempasi uljaasti sen päästä kiinni, rupesi puhemieheksi ja 
toimensa onnistui oivallisesti. 

SEPETEUS. Lepääkö siis kaikki tällä perustalla? 

TOPIAs. Fi juuri sillä; vaan kesällä, pari viikkoa jälkeen 
juhannuksen asia oikein vahvistettiin minun ja Karrin vä- 
lillä. Ja tapahtui se Puolmatkan krouvissa yhteenjoutuis- 
samme kaupunki-tiellä. Mutta kas siinäkös kättä puristel- 
tiin ja harjakannuja tyhjennettiin ja olipa armottoman lys- 
ti sinä päivänä ja vähän vielä toisenakin päivänä. Hi hi hi! 

SEPETEUS. Mutta kummaksi mainitsen tytön tässä val- 
tuus-kirjassa, Karrin piiaksi vai kasvatteeksi? 

TOPIASs. Kasvatteen kannalla on häntä talossa pidetty, 
eikä kuulu hän olevan juuri ilman kapioitakaan; luhtis- 
saan sanotaan löytyvän yhtä ja toista. Pari päivää jälkeen 
häitten, niinkuin on keskusteltu, ovat kuormat tässä. — 
Tänään lähtevät tästä Esko ja Mikko Vilkastus, huomen- 
na ovat he morsiustalossa hyvin siksi, että ehtivät vielä te- 
kemään kuulutuskartan sunnuntaiksi, koska ensi kerran 
kuulutetaan. Kuulutuksen ajan häihin asti viettää Mikko 
sukulaistensa luona siellä ja Esko morsius-talossa, suuta- 
roiten; ja hauskaksi, luulen minä, pitää hänelle tuntuman 
tämä aika. 

SEPETEUS. Hauskaksi tuntui Jaakopille aika vartoessaan 
neitsykäista Raakkelia. — Mutta suo anteeksi, suutari! Tapa- 
ni on puhua aatokseni aina suoraan suustani ulos, katsoen 
siinä ei miehen mieltä, vaan asian oikeata laitaa. — Minä 
tiedän, että muuan erinomainen säätös pakoittaa sekä poi- 
kaasi, Eskoa, että hoitotytärtäsi, Jaanaa, rientämään nai- 
misiin, koska nimittäin sille, joka heistä ensin aviokäskyn 
täyttää, on lankeeva viiden sadan riksin perintö. Näkyypä 
nyt kuin kävisi kaikki poikasi onneksi, mutta malta, Topi- 

as: Esko on mies, hänellä on isä, äiti, koto ja virka, ja tule- 
vaisuutensa on siis joteskin luotettava; Jaana taasen on 
orpo, turvaton tyttö, hänellä on »suo siellä, vetelä täällä, 
eikä kuivaa kussaan»; ja malta vielä, että hän on Eskoa 
vanhempi. Minä en sano enempää. Sinä ymmärrät meinin- 
kini? 

TOPIAS. Sen hyvin ymmärrän. Mutta jokainenpa tässä 
mailmassa, hyvä kanttoori, jokapäiväistä leipää itsepuoles- 
tansa rukoilee. Fi auta; me asumme nummella, kuivalla 
nummella, naskali-kynä kourassa. Mutta suutaria löytyy 
tähän aikaan kuin kirjavia kissoja, valmiit repimään silmät 
toinen toiseltansa, ja kiukkuinen nälkäpä tässä naukuis, 
jos ei olisi mulla perunamukulaa pelto-muruistani ja hei- 
nän-karvaa kahdesta niittu-plätystä, tuolla suon rannalla, 
että taidan elättää lehmä-mullin; vaikka on siinä hyörimis- 
tä ja pyörimistä pensaissa ja kannistossa, mutta saanpa sii- 
tä toki viimein maidon-tipan kippooni ja silloin tällöin vie- 
lä voin-kirpunkin leipä-murenani päälle. Jaa, hyvä kant- 
toori; kynsineen ja hampaineen täytyy tässä köyhän elon 
syrjässä kinnustella. 

SEPETEUS. Tosin ei ole köyhyys rikos eikä häpeä, mutta 
kuitenkin kuorma raskas, ja rikas onneansa kiittäköön. 
Sentähdenpä, suutari, rohkenen sanoa sinulle muutaman 
sanan, rohkenen nuhdella sinua kiittämättömyydestä hän- 
tä kohtaan, jolta kaikki hyvyys tulee. Sillä sinua taitaa kut- 
sua varakkaaksi, vaan ei köyhäksi; leipä ei koskaan sinulta 
puuttunut ole, sinulla on hevoinen ja lehmä ja aina joka 
syksy jukuripää mullikka ja sikaporsas penkkiin lyötävä, 
niinkuin tiedän ja tunnen; mutta kuitenkin kutsut sinä it- 
seäs köyhäksi. 

TorPIAs. Hi hi hi! Köyhyyttä ei saa syyttää, sitä ei saa 
syyttää; sillä totta sanoen, niin leipä-kultaa ei koskaan ole 

puuttunut ja löytyypä aina joku hopeakolikkakin pussin 
pohjassa. Ja Jumalalle kiitos kaiken tämän edestä. 

SEPETEUS. Niinmuodoin, kuin varallinen mies, taidat 
sinä siis uhrata puolestasi tämän kysymyksessä olevan pe- 
rinnön onneksi köyhälle tytölle, ja se tulee sinun tehdä eikä 
vääryydellä sitä puoleesi kietoa. 

TOPIAS. Tämä on Martan asia; sillä temppuja löytyy, 
joissa annan vallan hänen tehdä ja käyttää itsensä, miten 
hän parhaaksi näkee, ja tämä on yksi niistä. Silloinpa minä 
en asiaan kuurra enkä kaarra. 

SEPETEUS. Sinäpä kirjoissa neitosen edusmies, vaan ei 
vaimosi, Martta. 

TOoPIAS. Kaikki on Martan vallassa ja minun täytyy teh- 
dä niinkuin hän tahtoo; ei auta. Ja siksi toiseksi, ken taitaa 
sanoa minun vääryydellä perintöä puoleeni kietovan? 
Minä annan pojalleni naimalupauksen, koska hän sitä 
nöyrästi anoo, ja naituansa ennen Jaanaa on perintö hä- 
nen, niinkuin säätöskirjassa seisoo selvillä sanoilla. Minä 
kysyn kerran vielä, onko tämä vääryys? 

SEPETEUS. Sitä ei juuri sanoa taida, jos et hoitotytärtäsi 
syyttä estele naimiseen joutumasta ennenkuin oma poikas. 
Suo anteeksi! mutta olenpa kuullut seppä Kriston rakasta- 
van tyttöä ja tytön myös mielellään suostuvan häneen, 
mutta että sinä kaikin voimin koet estellä tätä yhdistystä. 

TOPIAS. Tosi kyllä; mutta Jaanan omaksi onneksi pon- 
nistelen tässä asiassa vastaan. Seppä on kiero mies, suuri 
junkkari ja juonia täynnä, paljaita juonia; ja ennustanpa 
kurjat päivät sille tytölle, jonka hän aviosiipaksensa nar- 
raa. Uskokaat minua, hyvä kanttoori, hän on se suurin ka- 
nalja pitäjässämme. Kuulkaatpas muutama hänen eljistän- 
sä. Kanttoori, esimerkiksi, istuu pajassa, hän tarjoo teille 
piipun, te poltatte hetken aikaa, yks? kaks’ niin paukahtaa- 

pa nokkanne edessä, ja te seisotte keskellä kruutisavua, ja 
kiittäkäät onneanne jos pääsette ainoastaan karvasteleval- 
la kuonolla ja poltetuilla silmäkarvoilla. Mitäs teki hän 
Mahlamäen Maijalle, joka vähän oli kannellut päällensä 
luku-kinkerillä? Hän viskasi Maija-raiskan omettaan erään 
pienen pussin, jonka sisässä löytyi suoloja, maltaita, yksi 
messinkinen sormus ja kolme hevoisen hammasta. Hän itse 
kyllä tiesi tuommoisen välikappaleen ei mitään vaikutta- 
van, mutta hän tunsi myös Maijan taika-uskon. Ja mitä 
teki Maija? Läksi pappilaan kuin tuulispää noitapussi kou- 
rassa; ja tahtoipa peijakas Kriston ottaa, kuin provastimme 
kylään tuli. — Kas semmoinen se mies on. 

SEPETEUS. Vakavamielisyys ja totisuus on elon pylväs, ja 
minä vihaan kevytmielisiä juonia, mutta niistä ei kuiten- 
kaan saa päättää miestä kelvottomaksi. 

TOPIAS. Mutta minä tunnen hänen hyvin, enkä anna hä- 
nelle hoitolastani vaimoksi, ennenkuin laki mun siihen pa- 
koittaa, ja sitten syyttäköön tyttö itsiänsä, koska minä olen 
koettanut parastansa. Mutta koska nyt Jaanan asia näin 
juonittelee, tapahtuupa, että poikani saa kiivaan, vastusta- 
mattoman halun naimiseen, ja minä en taida häntä estää 
pääsemästä tähän juhlalliseen säätyyn. 

SEPETEUS. Sen taidat, jos tahdot, kunnes poikas on täyt- 
tänyt yksikolmatta. 

TOPIAS. Tämä asia kuuluu Martalle ja minun täytyy 
myöntyä tahtoonsa, ei auta. Ja meitä ei taida moittia, mei- 
tä ei taida moittia siitä, että luvallisella tavalla omaa paras- 
tamme katsomme. Ja moittikoon nyt Jaana itsiänsä, ettei 
hän suostunut sekä Eskon että minun ja Martan toivoon, 
joka oli: saada hänestä miniä huoneeseemme ja sitä, ken 
tiesi, tarkoitti korpraalikin säätöksellään. Hän oli ihmeelli- 
nen mies, synkeämielinen ja usein äkeä, kirjoitteli värsyjä 

ja sanoi itsensä aina onnettomimmaksi mailmassa. Mutta 
hän piti paljon Eskosta ja Jaanasta, molemmat silloin pie- 
net paitaressut. Hän imehti Eskon ympyrjäisiä, vakaita sil- 
miä ja valkeata harjastukkaa, hän sanoi rakastuneensa Jaa- 
nan lempeään ja viisaaseen katsantoon ja kirjoitteli niistä 
värsyjä. — Hän oli vähän käynyt koulua nuoruudessaan. — 
Noh, mitäs tapahtui? Muutama viikko ennen kuolemaan- 
sa määräsi hän lapset perillisiksensä, mutta erinomaisella 
ehdolla. »Sen heistä — niin määräys kuuluu — joka ennen 
aviosäätyyn joutuu, tulee periä viisi sataa riksiä». Tuom- 
moisen tempun hän teki, ja nähtävästi hän siinä tarkoitti 
jotain sukkeluutta; sillä miehellä oli aina kova taipumus 
kaikkeen, mikä kummastutti muita. Niin teki tämä korp- 
raali. Ja mikä soveltuisi paremmin nyt kuin näiden molem- 
pain nuorten naiminen? Esko puolestaan on parastansa 
koettanut, mutta Jaana on hänelle aina kääntänyt nurjan 
sivun. Sentähden Eskon naitua, käyn minä hyvällä omalla- 
tunnolla provastin luoksi ja nostan häneltä riksit, jotka 
meille laillisesti kuuluu. 

SEPETEUS. Saatpa tehdä miten parhaaksi näet; minä olen 
sanonut aatokseni, sanonut vasten naamaa, niinkuin tapa- 
ni on. Suo minulle anteeksi, suutari Topias, suo anteeksi! 

TOPIAS. No noh, no noh! 

SEPETEUS. Minä vaikenen nyt ja rupean toimeeni viipy- 
mättä. (Ottaa taskuistansa kirjoitusaineita ja asettaa niitä 
pöydälle.) 

TOPIAS. Yksi sana ajallansa, herra kanttoori. 

SEPETEUS. Mielinpä kuulla. 

TOPIAS. Pieni kulaus ehkä panisi ajatuksenne oikein hy- 
ville teloille. Tiehaaran Priita asuu tästä ainoastaan muuta- 
ma sata askel, niinkuin tiedätte. 

SEPETEUS. Topias, leipä on luotu meille syötäväksi, vesi 

juotavaksi, vaikka ihmissuku, tämä kurja ihmissuku, on 
kentiesi ijankaikkisesti eksynyt luonnon tieltä. 

TOPIAS. Ihminen on poiskadonnut lammas. Mutta yksi 
naukki, hyvä kanttoori, ei tee pahaa, vaan antaapa meille 
uusia voimia. 

SEPETEUS. Uusia voimia! Kuinka lyhytmielisesti haastel- 
tu! Uusia voimia! — Mutta eihän tule minun toki kovin tätä 
ihmetellä; sillä näinhän haastelevat kaikki muutkin, muis- 
tamatta joka mullerruksen ruumiissamme, veressämme iki- 
voimaa kuluttavan ja että tämä kulutus on palkitsematon. 
Mahdamme alati mieleemme painaa tämän: jo äitin-koh- 
dussa on jokaiselle annettu ikivoimasta vissi määrä, ja tä- 
män varan käytöksen mukaan ikämme mitta myös asettuu, 
ja koska se tyhjennetty on, katkee elämän lanka. Tämä on 
totuus, jonka havaitsen luonnossa ja johon vahvistuksen 
kirjoissa löydän. Tämä muistoos pane ja harvemmin käsi- 
vartesi koukistuu. 

TOPIAS. Hyvin meille, jos elämme sanan jälkeen! Mutta 
teemmekö niin? Ihminen on kovakorvainen, niskuri ja tyh- 
mä myös, tyhmä koska ei ymmärrä hän mitä rauhaansa tu- 
lee. Jaa, kanttoori; ihmissuvun tyhmyys on suuri ja ympäri 
mailmaa mainittu asia. Sentähden tulee meidän ottaa esi- 
merkistä vaari. — Mutta tässä ovat Esko ja Mikko. (Esko ja 
Mikko Vilkastus tulevat.) 

SEPETEUS. Kauvan heidän ei odottaa tarvitse. (Istuu kir- 
joittamaan.) 

TOPIAs. Kas Mikkoa vaan! Kaksi uljasta poikaa nai- 
maan lähtee. 

MIKKO. Viipymättä tulee meidän lähteä nyt. 

TOPIAS. Paikalla, Mikko, paikalla. — Kaksi uljasta poi- 
kaa, jotka eivät pelkää, vaikka kohtaisivat joukon nälkäi- 
siä ryöväriä. 

ESKO. Minä en pelkää koskaan, isä. 

TOPIAS. Sen tiedän. — Mutta tahdonpa teille muistuttaa 
jotain. Hiljan, niinkuin tiedätte, kävi kirkon kuulutus sen 
suuren varkaan perään, joka eräältä ulkomaan kreiviltä 
varasti niin monta tuhatta; aatelkaas nyt, jos kohtaisitte 
hänen tiellä, ottaisitte junkkarin kiinni ja saisitte palkinnon 
kouraanne. Kuinka paljon luvattiin sille, joka käsittäisi jul- 
mettuneen? 

MIKKO. Seitsemän sataa riksiä. 

TOPIAS. Seitsemän sataa riksiä! Minä sanon teille: teroit- 
takaat silmänne tarkasti jokaisen päälle, joka vastaanne tu- 
lee. Muistakaat myös muotonsa: tiiviisti keritty tukka, pie- 
ni piikkiparta ja muhea pilkku lähellä vasempaa sierainta, 
niinkuin kuulutuksessa mainittiin. Käykäätpäs myös kyse- 
lemään tietäjältä jotain, joka asuu samassa kylässä kuin 
Eskon morsian. Ja tapaisitteko tämän varkaan — joka tosin 
olisi erinomainen sattumus — niin tiedänpä, että taitaisitte 
hänen korjata, te kaksi. 

ESKO. Mies nuoriin vaan. Yksin hänen kiikkiin panisin, 
sitoisin hänen koreasti kuin lapsen kapaloon. Vai luulette- 
ko, että pelkään yhtä miestä? Mikko, tunnustas tuota käsi- 
vartta, tunnustas tuota reittä, tunnustas tuota polvea! 

MIKKO (Tunnustelee niinkuin Esko käskee). Ja-ah! 

ESKO. Ja-ah, Mikko! Sillä polvella, ihan paljaalla polvel- 
la minä vasaralla nahkaa kalkuttelen. Uskotko sinä? 

MIKKO. Minä uskon sinun vahvaksi mieheksi. 

TOPIAS. Vahva, vahva peijakas se on, minä tiedän sen. 

ESKO. Katsos näitä poskia sitten; sillä sinä mahdat tie- 
tää, Mikko, tämä kurkku ei ole viinan tippaa vielä tunte- 
nut, minua ei ole krouvissa nähty eikä yö-kyöpelinä käve- 
levän ja luhtien ovia kolkuttavan, niinkuin moni muu, 
mutta ne kuuluvatkin siihen laumaan, jonka täytyy viimein 

seisoa vasemmalla puolella, ne kuuluvat vuohi-pukkien 
laumaan. 

TOPIAS. Totta, Esko, totta! Minä takaan sen. 

MIKKO. Luulenpa, Esko, sinun vielä joku aika olleen sii- 
nä uskossa, että lapset löydetään saunan laattian alta. 

ESKO. Juuri niin uskoinkin. 

MIKKO. Ja ett'es vieläkään oikein tiedä, mitä tietä ihmi- 
nen tähän mailmaan tulee. 

ESKO. Tähän syntiseen maailmaan. Juuri niin. — Mitä 
olet kuullut minusta neulomusretkilläni pitäjällä? 

MIKKO. Paljasta hyvää. 

ESKO. Minä en varasta, en. 

TOPIAS. Se ei tule kysymykseenkään, ei ensinkään. 

ESKO. Minä en varasta. Jumalavita! sitä en tee. 

SEPETEUS. Hscht! 

TOPIAS. Hiljaa, pojat! Kanttoori kirjoittaa. 

ESKO. Sitä en tee. 

SEPETEUS. Topias! 

TOPIAS. Tarvitaanko puumerkkiä? 

SEPETEUS. Tuohon piirrät sen. (Topias panee puumerk- 
kinsä valtuuskirjaan.) 

MIKKO (itsekseen). Mitä tästä hääretkestä viimein tulee, 
sitä en tiedä, mutta että koko asia, sekä tytön että isäntänsä 
puolesta, oli puhdasta pilaa, ehkä Eskon mielestä ankara to- 
tuus, sen tiedän varmaan. — Mutta käyköön miten tahansa, 
minä seuraa teen ja sulhasmiehen matkarahaa hoidan. 

SEPETEUS. Se kelpaa. 

TOPIAS. Se on vaan tuommoinen vuohen-sorkka, mutta 
piirtäköön sen siihen joku toinen. 

SEPETEUS. Kunnia pois! 

TOPIASs. Kunnia pois ja kelmi mies! Tuima laki! Mutta 
kuka käski, kuka käski toisen puumerkkiä väärin käyttä- 

mään? Se on vaan puumerkki, esimerkiksi tuommoinen 
vuohen-sorkka, mutta sen merkitys on suuri. 

SEPETEUS. Mikko Vilkastus! 

TOPIAS. Mikko, tules panemaan puumerkkis. Sinä todis- 
tat, että minä annan pojalleni naima-luvan. 

MIKKO. Sen todistan ja, jos tarvitaan, valallani vahvistaa 
tahdon. (Piirtää puumerkkinsä.) 

ESKO (itsekseen). Sinne minunki puumerkkini vielä tule- 
man pitää. 

SEPETEUS. Lupauskirja on niinmuodoin valmis. (Topiak- 
selle.) Minä annan tämän sinulle ja sinulla on sitten valta 
antaa se kelle mielit, se ei koske enään minua. 

TOPIAS. Minä annan sen Eskolle. (Antaa lupauskirjan 
Eskolle.) 

ESKO. Kanttoorin olisi pitänyt kirjoittaa, että minä otan 
tämän askeleen omasta vapaasta tahdostani. 

SEPETEUS. Mitä minä kirjoitin sen minä kirjoitin. 

TOPIAS. Kaikki hyvin; eikä puutu enään, kuin eväänne, 
ja se on valmis paikalla. — Että saatte lähteä jalka-taneissa, 
ei ole minun syyni; mutta tulettepa takaisin aika jyryllä, 
sen tiedän varmaan. Morsiustalosta tänne teille kyllä anne- 
taan hevoinen. 

MIKKO. Minä luulen, että antavat meille sieltä hyvän 
kyydin. 

TOPIAS. Ilman epäilystä, Mikko. Ja koska lähdette sieltä, 
niin lähtekäät kuin tuulis? ja pilvis?, että morsiamen kaula- 
liina liehuu kuin sotalippu; se näyttää komealta, ylpeältä. 

MIKKO. Lähdemmepä vauhdilla, ettei yhdenkään silmä 
morsiusparia eroittaman pidä. 

TOPIAS. Uljaasti lausuttu, poikani. (Esko on istunut pöy- 
dän ääreen ja aikoo panna puumerkkinsä lupauskirjaan.) 
Mitä tekee Esko? 

ESKO. Puumerkkini täytyy löytyä kirjassa. 

TOPIAS. Esko on villitty. (Tempaa kädestänsä valtuuskir- 
jan.) 

SEPETEUS. Mikä rohkeus, mikä hävyttömyys! 

TOPIAS. Sinä klöntti, lurjus, juutas! Onko tämä viisaan 
käytöstä? Sinä pöllö! 

ESKO. Jos et olisi isäni, niin löisin sinua, vasten kuonoa 
minä antaisin; mutta että olet isäni, niin en suinkaan sitä 
tehdä tahdo. 

SEPETEUS. Ynseys kova! 

TOPIAS. Esko, minä sanon sinulle: katso, etten anna si- 
nulle hääporsaita, jaa-a minä sanon sen. 

Esko. Hääporsaita. — Vihani rupeaa vähitellen kiehu- 
maan. (Ottaa tuolin ja lyö sen permantoon.) Tämä mies ei 
huoli mistään. (Menee ulos.) 

TOPIAS. Herran Kiesus sitä poikaa! 

SEPETEUS. Hävytön ja uppiniskainen poika. 

TOPIAS. Onpa lasten kanssa tekemistä. Sitä ei usko se, 
jolla heitä ei ole. — Kiittäkäät onneanne, kanttoori, että 
olette jääneet naimattomaksi mieheksi. 

SEPETEUS. Se onkin minulle parasta, nimittäin siltä kan- 
nalta katsottu, että minä olisin kova isä, ankaran kova. 

TOPIAs. Kiivas isä on minunki nimeni. Mutta auttaako 
tässä kiivaus aina? Se on luonto, joka vetää tikan poikaista 
puuhun. Ja puut metsässä, ehkä kaikki yhden ja saman vii- 
saan käsi-alaa, ovat toki yksi oikea, toinen väärä. 

SEPETEUS. Mutta paljon riippuu myös siinä kohdassa, 
kuinka puu vesasta vääristyä saa. 

TOPIAS. Oikein haasteltu ja viisaasti. Jaa, kanttoori, 
niin on laita tässä mailmassa kuin sanon. Meitä vanhem- 
pia pitäisi jokaisen jolla ei lapsia ole, katkerasti valitta- 
man ja kunniassa pitämän. Mutta kuinka moni ajattelee 

sen päälle? (Esko tulee.) Tuletko sisään vielä, juupeli? 

ESKO (itsekseen). Mielisinpä osoittaa vihaani kauvem- 
min; mutta tämä hetki on tärkeä. 

MIKKO (erittäin Eskolle). Käy sovintoon, Esko! 

ESKO. Koetanpa mieltäni murtaa. (Topiakselle.) Anta- 
kaat minulle anteeksi tämä tapaus, isä! 

TOPIAS. Sinä pyydät sitä sydämestäs? 

ESKO. Niin, minä pyydän sydämestäni sitä asiaa. 

TOPIAS. Noh, minä en ole se, joka pistää jotain hampaan 
koloon ja kävelee kuin lautapää härkä. Mutta pyydä myös 
anteeksi kanttoorilta. 

ESKO. Antakaat minulle anteeksi, kanttoori, elkäät pistä- 
kää mitään hampaanne koloon ja elkäät kävelkää kuin lau- 
tapää härkä! Se tapa ei käy kontoon tässä mailmassa. Sovin- 
to ja ystävyys on paras. (Huokaavalla äänellä.) Heijuuh! 

TOPIAs. Hän juttelee kuin poika. Mitä sanoo kanttoori 
hänestä nyt? 

SEPETEUS. Minä en vihaa häntä, en ensinkään, mielipi- 
teeni luontonsa laadusta on järkähtämätön. 

TOPIAS. Niin niin. Mutta äsköinen mutina on nyt unoh- 
dettu; ei sanaakaan enään menneistä asioista, vaan kaikki 
olemme drastu-kamraatia taas. Ja miksi pitäisi isän ja po- 
jan vihamiehinä eroaman toinen toisestansa? Ja eronhetki- 
hän on tämä. Esko jättää isänsä ja äitinsä ja vaimoonsa 
kiinni-liittyy. Mutta yhtä tahdon sinulta, tässä vierasmies- 
ten kuullessa. Mitä ajattelit Jaanasta ennen Kreetaa? 

ESKO. Olisin nainut hänen, mutta pilkkaa teki hän vaan 
minusta, kutsui minun tarhapöllöksi. 

TOPIAS. Niin niin. Minä tiedän, että moni irvihammas 
tahtoisi antaa sinulle nimen yksitotinen ja tyhmä, mutta 
tämä tapahtuu heidän kiukustansa sinua kohtaan, jonka 
elämä on siivo ja nuhteeton. Mutta sinulla on tavallinen 

terve järki, sen takaan minä. — Tutkikaat häntä, kanttoori, 
koettakaat pistää häntä pussiin kysymyksillä ja solmusa- 
noilla; tehkäät se tässä meidän kuullessamme! 

SEPETEUS. Mitä kyselisin häneltä? 

TOPIAS. Esimerkiksi häistä ja niiden tarkoituksesta. 

SEPETEUS. Vastaa minua, poika! Mikä on häitten tarkoi- 
tus? 

ESKO. Sillä on monta tarkoitusta. 

SEPETEUS. Sen päätarkoitus? 

MIKKO (erittäin Eskolle). Että mies tulee vaimonsa pääksi. 

ESKO. Että mies tulee vaimonsa pääksi. 

SEPETEUS. Mutta sen taivaallinen, sen juhlallinen tarkoi- 
tus? 

MIKKO (erittäin Eskolle). Peli ja musiiki ja palavat olki- 
lyhteet. 

ESKO. Peli ja musiiki ja palavat olkilyhteet aidanseipäissä. 

SEPETEUS. Poika! Punnitse sanasi! 

TOPIAS. Esko! 

ESKO (itseksensä ja heittäen epäilevän katsannon Mik- 
koa kohden). Hän narraa minua, tai on hän tyhmä pässi 
koko mies. (Poistuu hänestä matkan.) 

TOPIAS. Kyselkäätpäs häneltä mailman luomisesta, Aab- 
rahamista ja lisakista. 

SEPETEUS. Minä kysyn sinulta: mistä on mailma luotu? 

ESKO. Se on, niinkuin Hannuksen ruotu-ukko sanoi, 
luotu saven palasta, vaan ei tyhjästä. 

SEPETEUS. Mutta mistä on sitten tämä saven pala luotu? 

ESKO. No no, ei nyt sentähden niin pitkälle mennä! — Ja 
siksi toiseksi, sitä ei taitaisi sanoa kukaan, vaikka olisi hän 
niin lukenut kuin pispat ja kirjan painajat. Se on ylönluon- 
nollinen asia, ja ihminen on sokea, Jumala paratkoon! 

TOPIAS. Sokea, sokea! (Martta tulee vasemmalta, kädes- 

sä haarapussi, jonka molemmat puolet ovat täytetyt.) 
Tuossa on eväänne, pojat; ja nyt pitkin kruunun sarkaa. 

ESKO. Minä kannan pussin. (Ottaa Martalta pussin ja 
panee sen olallensa.) 

MARTTA. Tässä on teille kaksitoista riksiä matka- ja hää- 
rahoiksi. (Eskolle.) Mutta sinä älliökö rahaa osaisit lukea? 

TOoPIAs. Hän ei ole harjaantunut siihen. Rahan käytös 
tulkoon Mikon toimeksi. 

ESKO. Pitäköön Mikko rahat, minä kannan pussin. 

MARTTA. Tässä, Mikko! Katsokaat, ettette niitä tur- 
huuksiin menetä. (Antaa Mikolle rahat.) 

MIKKO. Välttämättömiin tarpeisin ne panen. (Iivari tu- 
lee.) 

ESKO (itseks.) Tuossa tulee Iivari yökengältä. 

MARTTA (ottaa pampun, joka riippuu seinässä). Sinä 
roisto, missä olet taas kuleksinut ja kenen luvalla? Missä 
olet ollut? 

IIVARI. En missään turmeluksen tiellä, äiti. Menin vaan 
Junttihuhtaan koiranpenikkoja katsomaan, ja koska siellä 
oli sauna valmis, niin jäin kylpömään ja makasin yöseen 
talossa. 

MARTTA. Kyllä minä sinun penikoitsen ja kylvön. (Aikoo 
piestä häntä.) 

TOPIAS (estellen). Martta, annetaan hänelle anteeksi tämä 
kerta vielä. Hän lupaa itsensä parantaa. Lupaatko sinä? 

IIVARI. Lupaan. 

MARTTA. Hänen lupauksistansa! Hän on kiusanhenkem- 
me; kylästä kylään hän lurvailee, meille häpeäksi ja vahin- 
goksi. 

Esko. Ehkä on hän käynyt Junttihuhdassa koiranpenik- 
koja katsomassa. 

IIVARI. Juuri niinkuin sanot. (Itsekseen.) Peijakas kuinka 

viina päässäni kivistelee. Siellä oli joteskin huikea elämä, 
siellä Anttilan yli-luhtissa. 

Esko. Ehkä kylpöi hän myös samassa, ja sopihan se hy- 
vinki. 

IIVARI. Hyvin juuri ja hyvää löylyä olikin, vaikka sain 
vähän höyryä päähäni. 

MARTTA. Viinan höyryä. Sinä vintiö, miksi valehtelet 
edessäni? Mutta minäpä sun selkäs lämmitän. 

TOPIAS. Martta! Muista, että kanttoori on huoneessam- 
me. 

SEPETEUS. Minun läsnäoloni ei tarvitse olla esteenä koh- 
tuulliselle kuritukselle, joka, koska se aikanaan tulee, on 
hyväksi ja kauniita hedelmiä kantaa taitaa. 

IVARI. Lukkari tahtoisi nähdä kauniita, kirjavia kukkai- 
sia selässäni; mutta säästäkäät hartioitani vielä tämä kerta, 
muori; minä lupaan itseni parantaa, niinkuin parhain tai- 
dan. 

ESKO. Niin. — Mitä sanot sinä, Mikko? 

MIKKO. Minä rukoilen Tivarin edestä. 

ESKO. Minä rukoilen myös. Fi nyt mitään pahaa menoa 
tällä hetkellä, joka on minun jäähyväishetkeni. 

MARTTA. Lähtekäät sitten matkaanne. Mitä kuhnailette 
tässä enään? 

MIKKO. Nyt lähdemme. 

TOPIAS. Tulevasta tiistaista kolme viikkoa vartoomme 
teitä takaisin. Siksi rakennamme tähän pienen tervetuliais- 
juhlan. Silloinpa vähän loiskimmeki kraatari Antreaksen 
klaneetin mukaan, ja jos ei tilaa töllissämme, niin onpa 
väljyyttä nummella tässä. — Toivomme on myös, että kant- 
toorikin meitä silloin länä-olollansa kunnioittaa. 

SEPETEUS. Minä kiitän. 

TOPIAS. Ja Tivari pääsee kaupunkiin, ostamaan pidoiksi 

yhtä ja toista. Mutta näytä silloin, että olet vielä toimelias 
mies! 
IIVARI. Parastani koettaa tahdon. 
TOPIAS. Niin, kaikki hyvin! Ja nyt, pojat, matkalle. 
ESKO. Sallikaat, että jäähyväisiksi luen edestänne muuta- 
man korpraali-vainaan sepittämän värsyn. 
MARTTA. Fi yhtään jäähyväispuhetta, vaan lähe tiehes. 
TOPIAS. Kuullaan, Martta, kuullaan! Ne ovat korpraalin 
tekemät, ja meidän tulee muistollensa kiitollisuutta osoit- 
taa. — Annappas paukkua, Esko, joku rakkauden veisu! 
ESKO. Sotalaulu tämä on: 


Jo sotatorvi pauhaa, 
sieluni ei saa rauhaa; 


vaan sotaan täytyy lähtee, 
koska kapteeni käskee. 


Jo vihan tuli syttyy, 
katsos kuolon rautapyttyy... 


Rautapytty, se on kanuuna... Näkikös kanttoori niitä mi- 
taalikanuunia, joita Ryssät kiskoivat ohitse kirkon men- 
neellä viikolla? Mikä solina ja kolina, mikä meteli ja pauhu 
siinä oli! 

MARTTA. Kitasi kiinni, ja marsikaat matkaanne, sanon 
minä! 

MIKKO. Nyt lähemme, Esko. 

TOPIAS. Menkäät siunauksella! 

ESKO. Nyt menemme, kuin saakeli peräänsoittais. — 
Onko kaikki muassani, mitä tarvitsen? Jääkö jälkeeni mi- 
tään? 

MARTTA. Ei mitään, vaan lähe tästä nyt tavallista vikke- 
lämmin ja käske Jaana sisään laiskottelemasta perunamu- 
rulla! 

ESKO. Minä käsken. — Jaana sanoi minun tarhapöllök- 
si. — Onko kaikki tarpeelliset kappaleet muassani? 

TOPIAS. Kaikki, kaikki, Esko. Hyvästi nyt vaan, poikani! 

ESKO. Niin, hyvästi! Terveisiä! (Mikko ja Esko lähtevät.) 

Toinen näytös 


(Avara pirtti Karrin talossa, pirtissä hääväkeä sekä miehiä 
että naisia. Jaakon ja Kreetan häitä vietetään. Esiripun 
noustessa tanssitaan polskaa; Teemu pelaa. Pirtinovi on 
auki ja tanssin aikana näkyy porstuvassa Esko, pussi olal- 
la, ja Mikko Vilkastus.) 


KARRI (tanssin herettyä). Kas niin! Nuoret, iloitkaat ja 
vanhat hauskasti nuorten iloa katselkaat, tai, jos mieli tekee, 
niin olkoon menneeksi, antakaat polvenne letkua myös. 
Tämä on Jaakon ja Kreetan kunnianpäivä, tämä kirkas elo- 
kuun päivä. (Pari pyssyn paukausta kuuluu ulkoa.) Ampu- 
kaat, pojat, mutta ampukaat hiljaa. Ei! Ampukaat, että huo- 
ne jyskyy ja sydän rinnassa leiskahtelee! Ja katsokaat, tytöt, 
ettei puutu pojilta olvi siellä ulkona. (Yksi naisista menee oi- 
kealle.) No, Jaakko, mille tuntuu sulle tämä päivä? 

JAAKKO. Hääpäiväksi se tuntuu, isäntä; mieleni iloitsee. 

KARRI. Ja aina toki sama vakaa mies. Mutta tunnenpa 
luontos. Tämän karhean kamaran alla asuu toista kuin 
luulis. Mutta minä sanon sinulle: syy on sinulla iloita, saat- 
pa oivan vaimon. 

JAAKKO. Minä toivon niin. — 

KARRI. Oivan vaimon! — Tuleppas tänne, Kreeta. No, 
piikaseni, kuinka tuntuu sinulle akkana olla? 

KREETA. Käypä se laatuun vielä. 

KARRI. Saa käydä tästä lähinkin; sillä nyt on asia päätetty, 
nyt istuu se kiinni kuin piki ja terva, kuin kissa tuoreessa ter- 
ressä. — Muistakaat: tätä sidettä ei katkaista, ja onpa se oival- 
linen, ehkä vähän peloittava asia. Mutta se liitolle arvon an- 
taa, ja silloin vasta ystävän omanani pitää taidan, koska aino- 
astaan kuolema hänen minusta eroittaa voi, ja kestääpä se 
vielä kuolemanki jälkeen. Liisani kuoli, kuoli varhain, mutta 
muistella häntä, se salainen iloni on, ja toiseen silmäni ei 
enään iskeä mieli. — Mutta nyt on riemujuhla, ja kaikki mur- 
heelliset jutut pankaamme pois. Mutta juuri tämä juhla talos- 
tani Kreetan vieroittaa, ja kauvan kaivataan sua tässä. 

KREETA. Kaipauksella mä itse eroon, kaivaten jätän pie- 
net, kiltit lapsenne. 

KARRI. Kuin oma äitinsa sinä heitä kohdellut olet ja hoi- 
tanut. 

KREETA. Kuin oma kotoni on ollut tämä talo. 

KARRI. Ja uskollisesti kuin talon oma tytär olet sinä pal- 
vellut. Mutta koetanpa palkita kaiken tämän. — Jaakko, 
minä tiedän, ettei tämä käsityösi, tämän toukan nakerrus 
sua oikein tyydytä, vaan mielisitpä ennen möyriä soita ja 
kantoja väännellä. 

JAAKKO. Enpä paljon pidä tästä virasta, johon mun lap- 
sena määräsivät, ja, niinkuin tiedätte, se kostaa miehensä 
kehnosti. 

KARRI. Sentähden, heitä puupölkyt hiiteen ja kätees 
kuokka ja kirves! Kaiken Koutinmäen taustan annan sulle 
alaksi. Sinne rakenna itsellesi torppa, ja verotta nauttikaat 
sitä aina kuolinpäiväänne asti. Kauniken ometastani saatte 
ja tallistani kakstalvias varsan, ja tahdonpa teitä alkura- 
kennossa autella sekä hevoisella että miesvoimalla, aina 
kuinka aika myöntää. 

JAAKKO. Oivallinen lupaus! 

KARRI. Hääpäivänänne lupaan sen. 

JAAKKO. Kaksinkertainen on syy meillä tänään iloita. 

KREETA. Isäntäni, emmehän taida teitä kylliksi kiittää. 

KARRI. Minä vaan maksan mitä olen velkaa. Mutta yhtä 
toki Jaakolta vaadin. Pidä Kreetasta; oiva tyttö on hän, 
niinkuin sanoin, ja taitaa myöskin olla pieni veitikka; sen 
näin, koska suutarin pojan pään hän kovin pani pyörään, 
ja mies ehkä piti asian totenaki. Mutta luulenpa toki, että 
viimein ymmärsi kaikki vaan leikiksi. (Tällä aikaa on olvi- 
haarikka käynyt ympäri vieraitten seassa.) Oltta, Jaakko! 
Ja sinä, Teemu, anna viulusi vinkua! 

TEEMU. Se tietään, ettei Teemu säästä sompaansa. Mutta 
yhtä tahdon teille sanoa, niin morsius-parille kuin isännälle 
ja kaikille vieraille tässä. Kuulkaat minua koko häähuone! 
Asian laita on tämä. Minun isäni — hän asuu tuossa mökissä 
toisella puolella kylää ja siellä asun minä myös - isäni, sa- 
non minä, vihaa kaikenlaista mailmallista musiikia ja on mi- 
nun kovin kieltänyt pelaamasta viulua, olkoon se missä tilai- 
suudessa tahansa. Hän ei tiedä minulla viulua olevankaan; 
minä säilyttelen sitä naapuri-Kallen piironkiloorassa. Mutta 
käydäänpäs pää-asiaan taasen. Tulisi nyt tämä tieto hänen 
korviinsa, että minä häissä pelailen, niin peijakas minun pe- 
risi. Ilman armoa ottais hän kohta pojasta kirjavan takin 
mittaa, peittois minun hyvän omaksi, että jos näkisitte mi- 
nun sen saunoituksen perään, niin, peto vieköön! luulisitte- 
pa minun mustalaisen puhalletuksi hevoiseksi. Semmoinen 
ukko hän on. Mutta sentähden tahdon teitä varoittaa hänel- 
le mitään ilmoittamasta, että minä olin näiden häitten soit- 
tomiehenä. Jos hän nyt kohtaisi jonkun teistä ja kysyisi: 
»kuka oli pelimannina häissä?» niin vastatkaat, ettette tun- 
teneet häntä, eli sanokaat, että se oli Vilukselan Matti tai 

Viuvalan Eero. Mutta karttakaat itsenne tarkasti haastele- 
masta ristiin. — Tämä oli asia, jonka tahdoin teille yhteises- 
ti ilmoittaa. 

KARRI. Ole hyvässä rauhassa, Teemu, ja hellitäppä taa- 
sen viulustasi iloinen polska! 

TEEMU. Minä en säästele sompaani. (Pelaa.) 

ERÄS NAISISTA. Isäntä, kokki tahtoo ehtoollisen esiin. 

KARRI. Me teemme niinkuin hän käskee. Siis aterioit- 
semme ensin ja sitten tanssimme. (Teemu taukoo pelaa- 
masta.) Rakentakaat ehtoollispöytä. (Pöytää rakennetaan.) 
Mutta ketä vieraita näin tuolla porstuassa? Käskekäät hei- 
tä sisään! (Yksi naisista menee ulos.) Häätalon ohitse ei yk- 
sikään pääse kaulaa kastamatta; se on vanha tapa. (Mikko 
ja Esko tulevat) Keväiset kortteerivieraamme! Astukaat si- 
sään, astukaat sisään! 

ESKO. Iloitse sinä häähuone! 

KARRI. Terve miehiä! 

MIKKO. Suokaat anteeksi! 

ESKO. Me emme tahdo häiritä juhlaanne. Emmehän 
tienneet, että vietettiin täällä häitä. 

KARRI. Fi yhtään anteeksi pyyntöä teiltä eikä pahaksi 
panemista meiltä. Olkaa tervetulleet, painakaat puuta ja 
riemuitkaat kanssamme! — Oltta vieraillemme, piikaset! — 
Me vietämme kasvate-tyttäreni, Kreetan, ja puusuutari 
Jaakon häitä. 

ESKO. Iloitse sinä, häähuone! — Mutta älkäät uskokaa, 
isäntä, meitä tulleeksi tänne norkailemaan, ei, meillä on 
muita tärkeämpiä asioja. 

KARRI. Sen tiedän kyllä. Mutta minä käsken teitä häihin, 
ja nyt olette yhtä arvokkaita vieraita kuin muutkin tässä. 

MIKKO. Me kiitämme. 

ESKO. Kiitämme nöyrimmästi tämän kunnian edestä. 

(Oltta tuodaan.) 

KARRI. Jättäkäät kiitokset ja keventäkäät haarikkaamme 
hieman. 

ESKO (katsahtaen salaa Kreetan päälle. Itseksensä). Hän 
on kaunis kuin ruusu ja kukkainen. Ja kultakruunu pääs- 
sä! Sydäntäni karvastelee vähän. Minulle on tehty petos- 
kauppaa. Mutta enpä tahdo toki ruveta mekastamaan, en 
sanaakaan hiiskua tästä asiasta, jos eivät he minua vihoita 
jollain tavalla. (Ottaen Mikolta haarikan.) Mutta sille ei 
kohtelemisensa meitä kohtaan näytä. Käskiväthän meitä 
häihinki. Minä olen vait kuin ahven kivellä. (Juo.) 

KARRI. Saanko luvan kysyä, mitkä asiat ovat saattaneet 
teitä matkalle? 

ESKO. Meillä on yhtä ja toista toimitettavaa täällä. 

KARRI. Kentiesi tavoitatte taasen meidän kylän kuului- 
saa tietäjätä kohden? 

ESKO. Oikein arvattu. 

KARRI. Teiltä on varastettu? 

ESKO. Fi meiltä, mutta eräältä ulkomaan kreiviltä Tam- 
pereen kaupungissa on varastettu monta kymmentä tuhat- 
ta. Eikö ole kuulutus vielä ehtinyt teidän pitäjään? 

KARRI. Nyt muistan; se on meilläkin jo kuulutettu. 

ESKO. Juuri sentähden olemme lähteneet tähän jalkajuo- 
neen, tutkimaan tietäjältä, mikä mies tämä varas on ja mis- 
sä hänen saavuttaisi. 

MIKKO. Minulla on kuitenkin muuta asiaa sukulaisilleni 
täällä. 

ESKO. Seitsemän sataa riksiä luvattiin palkinnoksi sille, 
joka käsittäsi lurjuksen ja saattaisi hänen kruunun kouriin. 

KARRI. Niin luvattiin. 

ESKO. Tämä kreivi sanotaan äärettömän rikkaaksi. 

KARRI. Sentähden antaa hän vielä mennä muutaman sa- 

dan riksin, kuin vaan varasta kohtaa rangaistus. Ja minä 
toivon sinun toimessasi onnistuvan. — Mutta pöytä vartoo 
meitä. Nyt atrialle kaikki astukaamme. (Kaikki istuvat 
pöytään.) Nyt, vieraani, elkäät säästäkää talon tammi-pöy- 
tyriä, vaan ravitkaat itsenne, että seisoo vatsanne kuin pa- 
pin säkki, viisto ja pullea, edessänne! 

MIKKO. Siinäpä säkissä sitten oiva tuki väsyneelle päälle. 

KARRI. Juuri niin, Mikko Vilkastus. 

ESKO. Sitten maata ja vatsa syliin, sanoo sananlasku. 
Mutta kun ei kävisi meille kuin Korppilan Paavolle Pelto- 
lan häissä. Kaksi päivää ennen pitoja paastoi hän kuin 
mies, ei suuruksen tomuakaan nauttinut. Mutta tulipa hää- 
ilta, niin söi hän taas kuin mies, ja noustuaan viimein pöy- 
dästä, tallusteli ales niitulle, kaivoi kuopan maahan, sovitti 
siihen vatsansa, nukkui sikeästi ja makasi näin seuraavan 
yöseen ja päivän. Niin teki Paavo. 

KARRI. Samoin tehkäät tekin nyt; mutta maata ette pää- 
se, vaan tanssi alentakoon vatsan, ja vauhtia antakoon 
Teemun viulu. 

ESKO. Koska lähestyimme taloa, niin kuulimmepa viu- 
lun vinkunan jo tuonne riihimäelle ja kyselimme toinen 
toiseltamme: mikähän juhla Karrissa, koska siellä näin 
soitto pauhaa ja riemu raikuu? Ja täällä oli häät ja iloinen 
musiiki. 

KARRI. Teemu on niitä ensimäisiä viuluniekkoja. 

ESKO. Entäs Oinasmäen Jooseppi meidän kylässä. Virs- 
tan matkaa kuuluu hänen pelinsä, se käy ytimiin ja munas- 
kuihin, ja ihminen luulee olevansa taivaan ilossa. 

TEEMU. Taivaan ilossa! Kas se mar vasta mies on. Vahin- 
ko, ettes tuonut häntä myötäs häihimme tänne, koska on 
hän niin ihmeellinen soittoniekka. 

ESKO. Minä en tiennyt täällä vietettävän häitä, ja siksi 

toiseksi: se ei ollut minun asiani toimittaa tänne viulun- 
soittajaa. 

TEEMU. Mitäs sitten puhut? 

ESKO. Henkirahan maksan minäkin edestäni. 

TEEMU. Flä sinä mökötä, koska pääs on kuin vihalaispesä. 

1:N HÄÄMIES. Tahdotko riitaa, Teemu? 

2:N HÄÄMIES. Aina juonikas mies, kuin hänellä on vä- 
hän päässä. 

TEEMU. Viisi ryyppiä on miehen päässä, ei enemmän. 

KARRI. Enemmän sinun saaman pitää, jos tahdot. 

TEEMU. Tarpeeksi olen saanut. —- Mutta minä en kärsi 
tuota miestä. 

KARRI. Saatpa luvan luvan kärsiä häntä; hän on käsket- 
ty vieras niinkuin sinäkin. 

TEEMU. Hän mököttelee tyhmyyksiä. 

KARRI. Sinäpä tässä itsesi tyhmästi käytät; se täytyy si- 
nulle sanoa. 

TEEMU. » Oinasmäen Jooseppi ... taivaan ilossa.» Kaikki 
tässä musiikista juttelis?, vaikk'ei ymmärrä konstin päälle 
enemmän kuin porsas hopealuskan. 

ESKO. Niin, herra tirehtööri. 

TEEMU. Sinä olet kiero mies, Turkki, Isoturkki ja Kal- 
mukki. 

ESKO. Niin, herra tirehtööri. 

KARRI (itsekseen). Molemmat yhtä yksinkertaiset. 

JAAKKO. Minäkin mielisin sanoa sanan. Tämä on hää- 
pöytäni, minulle iloisin atria ijässäni, ja samoin, luulen 
minä, Kreetalle myös, ja sydämestäni suon sen iloiseksi 
muillenki. Mutta pitääkö nyt sen hauskuus hämmentymän 
turhasta, mitättömästä syystä, paljaan lorujutun kautta? 
Pois se! Elkäät olkaa ämmäkkäitä, pojat, vaan jättäkäät 
tämä leukain nalkutus ja syökäät ja juokaat kuin ystävät! 

ESKO. Oikein, puusuutari! Sinä olet puusuutari ja minä 
olen nahkasuutari, me vedätämme siis vähän virkaveljik- 
si. — Mutta yhden asian tahdon hyväntahtoisesti sinulle sa- 
noa. Vanhempasi tekivät vähän tyhmästi pannessansa si- 
nua puusuutarin oppiin ja ei nahkasuutarin. Usko minua, 
puusuutarin virka ei lyö leiville tähän mailman aikaan, 
mutta saappaita ja pieksuja nahasta tarvitaan aina tuomio- 
päivään asti. Nahkasuutariksi olis sinun pitänyt ruveta. 

TEEMU. Nahkasuutari! Mikä on nahkasuutari? Vihelijäi- 
nen pikikuono. 

KARRI. Teemu! 

ESKO. Sano mitä tahdot, Teemu, mutta nahkasuutareita 
ei kasva vaan jokaisella oksalla. 

TEEMU. Aina semmoisia kuin sinä. Sinä olet juuri se 
sama suutari, jonka käsi-alasta minä olen kuullut hyvin 
huonoja juttuja. 

ESKO. Sano suoraan, mitä kuullut olet. 

TEEMU. Eräs mies, talonpoika, minä en sano kuka hän 
oli, mutta hänpä kaupunkitiellä kertoi minulle, että koska 
hän ensi kerran otti jalkaansa sinun tekemäsi saappaat, ja 
käytyänsä tuvasta tallin parsille havaitsipa mies, että toi- 
sesta saappastansa oli antura pois; se oli, näetkös, jäänyt 
tielle tuvan ja tallin parsien välille. 

ESKO. Se on vale ja väärä puhe, jyrkästi väärä. Enkeli 
taivaasta ei tee parempaa saapasta kuin minä. — Sinä, Mik- 
ko, tunnet työni ja tekoni; todista, mitä tiedät! 

MIKKO. Suutariksi hyväksi sinun tiedän, ja sen myöntää 
koko pitäjämme, mutta en takaa toki, että kiistan kestäisit, 
jos oikein pääsuutari enkeleistä astuisi ales tänne kanssas 
kilvoittelemaan. 

ESKO. Mutta siinä lujana pysyt, mitä todistit sekä itses 
että pitäjämme puolesta? 

MIKKO. Siinä pysyn. 

ESKO. Noh. — Mutta jääköön tämä tähän. Minä olen 
aina kovin vastakynsinen omaan kiitokseen; se, niinkuin 
tiedetään, haisee pahalle. Kuitenkin tulee arvomiehen it- 
siänsä jalosti puolustaa, koska mailma häntä sortaa tah- 
too. — Mutta ihmetellä täytyy tuon miehen häijyä sisua. 
Kuin takkiainen hän iski puheeseni kiinni, koska minä ihan 
hyvänsuosiosta tahdoin osoitella tälle sulhaiselle, että nah- 
kasuutarin virka olisi, kentiesi, ollut hänelle hyödylli- 
sempi kuin puusuutarin ammatti. 

KARRI. Suutaroitsemisen niin nahassa kuin puussa heit- 
tää hän nyt Helssinkiin ja rupeaa kuin myyri maita möyri- 
mään. Se on päätöksensä tänään. 

ESKO. Se on ero asiassa. 

KARRI (olvihaarikka kädessä). Jaakko, sinun maljas juon 
ja toivon, että vuoden päästä jo huoneesi valmis on ja sinä 
isäntänä Koutinkorvessa vallitset. Kuusisto ympäriltäs kaa- 
tukoon ja kontio maristen sijansa muuttakoon vähän sin- 
nemmäksi; siellä on tilaa teille molemmille. Ryskyen kaskes 
palakoon ja nouskoon korkeuteen sakea sauhu, että ihmiset 
taitavat sanoa: tuolla palaa Koutinkorven Jaakon kaski. 
Kymmenen vuoden päästä olkoon huhdat pelloiksi muuttu- 
neet, jossa vilja lainehtii, ja siinä, missä nyt on harmaa suo 
ja kurjet pesiä tekee, seisköön silloin heinäsuovat. Emäntäsi 
koivopäitä ja kyytöselkiä mäen syrjässä lypsäköön, kivisellä 
tanterella leikitköön iloinen lapsiliutas ja Halli portilla 
haukkukoon, koska sinä itse huoneesi portaalla viikatettas 
niot ja aurinko länteen laskee. Ja päivä nouskoon taas ja las- 
kekoon; niin vuodet menköön, niin aika aina onnen suojas- 
sa kulukoon, kunnes viimein päänne vaipuu rauhalliseen 
hautaan; ja kaipauksen kyynel silloin kastakoon hautanne 
kummun. — Minä muistoksenne juon. (Juo.) 

ESKO (itseks.). Herrajesta! Pääni käy pyörään, koska 
aattelen, että, ilman petoskauppaa, kaikki tämä onni olis 
langennut minulle. — Mutta minä olen vaiti. 

KARRI. Entistä totisemmaksi saattoi juttuni Jaakon. Hei- 
tä hiiteen tämä tuumaileva muoto, ja katso rohkeasti tule- 
vaa aikaa vasten naamaa. 

JAAKKO. Niin juuri, isäntä. Kerran käsiin käytyäni enpä 
taakseni katsoa aio ja toivon, että otsani hiestä viimein pal- 
kinnon saan. Mutta en taida toki unohtaa niitä vastuksia, 
jotka saattavat mun kohdata, ja hirvein niistä on kesäinen 
halla-yö, joka parissa hetkessä voi tyhjäksi tehdä vuotisen 
vaivan, hedelmöitsevän laihon lakastuneeksi korreksi 
muuttaa. 

KARRI. Totta sanot, mutta malta, että toivo mielii aina 
haastella koreata kieltä. Vastoinkäymisiä on meille alati tar- 
jona, siitä ei kysymystä; harmaa halla viljas menettää taitaa, 
mutta sekoita silloin kaarnaa leipääsi ja raivaa vielä enem- 
män soita ja maita. Tee työtä ja säästä ja käytä itses aina 
kuin rehellinen mies, niin kaikki viimein päättyy hyvin. 

ESKO. Laittamattomasti haasteltu ja viisaasti, sen taidan 
vakuuttaa. Kuin me vaan aina itsemme rehellisesti käytäm- 
me, sovintoa ja suosioa rakennamme, emmekä koskaan 
pidä suden eikä lampaan puolta, niin kukkuupa, kukkuu- 
pa viimein lähellä hautaamme kiviaidan turpeella kunnian 
käki. 

TEEMU. Kuku sinä siellä ja kuku sinä täällä. 

ESKO. Minä en puhu sinulle. 

TEEMU. Mutta minä puhun sinulle. 

ESKO. Sinun ei tarvitse puhua minulle, sinä et saa, minä 
kiellän sen. 

TEEMU. Taidatko kieltää suuni käymästä? Eikö ole mi- 
nulla valta puhua? 

ESKO. Sama valta kuin minullaki. 

TEEMU. Sinä et saa puhua, kuin vanhempain ihmisten lu- 
valla. 

ESKO. Mistä syystä? Olenhan sanonut, että henkirahan 
minäkin edestäni maksan. 

TEEMU. Sinä? Yksi esivallan pienemmistä, jonka taidan 
tappaa koska hyväänsä, kuin vaan jätän viisi kopekkaa 
rintas päälle. 

ESKO. Siihen taidan vastata Mooseksen laista näillä sa- 
noilla: jos tapat yhden näistä pienemmistä, niin myllynkivi 
sinun kaulaas ripustetaan ja sinä upotetaan meren syvyy- 
teen. 

KARRI. Minä pidän sinusta, Esko; sinä olet vakaa ja pit- 
kämielinen mies. 

ESKO. Annetaan hänen olla rauhassa, isäntä. Hän ei tie- 
dä laista eikä sakramenteistä. Tässä oli puhe myllynkives- 
tä, mutta juuri hänen sydämensä on kova kuin alimainen 
myllynkivi. Hän on surkeasti synteihinsä paatunut mies. 

TEEMU. Sinä hunsvotti! 

ESKO. Minäkö hunsvotti? 

TEEMU. Sinä kenkäraja! 

ESKO. Minäkö kenkäraja? 

TEEMU. Sen sanoin. 

ESKO. Kuulkaat, ihmiset! 

KARRI. Olemmeko kaikki ravitut? (Hetki äänettömyyttä.) 

1:N HÄÄMIES. Tottahan jo mahdamme olla. 

2:N HÄÄMIES. Koskas sitten, jos ei jo? 

KARRI. Siunatkaamme sitten. (Siunaavat istuessaan, nou- 
sevat pöydästä.) 

ESKO. Kiitoksia vaan, isäntä! - Nämät ovat hauskat 
häät, ja hauskemmiksi tuntuisivat vielä, jos ei soittomie- 
henne olisi niin äkeässä mielenlaadussa. 

KARRI. Me annamme hänelle anteeksi. 

ESKO. Me annamme hänelle anteeksi. Mutta pahoin on 
hän minua haukkunut, hävyttömästi koettanut kunniaani lo- 
kaan tuhria, ja rupeisinko retumaan kanssansa käräjätuvan 
ovissa, (taputtaen hiljaa Teemua päähän, joka istuu rahilla) 
niin kalliiksi, hyvin kalliiksi tulisi sinulle tämä atria, mies. 

TEEMU. Katsokaat päälle, hän tukistaa minua. 

ESKO. En tukista, vaan taputan. 

TEEMU (nousten rahilta). Taputat. Pidätkö minua poika- 
nulkkina, kakarana, koska taputtelet minua päähän? Kat- 
so, ettes makaa tuon pöydän alla ja kuultele mesiäisiä! 

ESKO. Minä en pelkää sinua, minä en ole mikään jänis 
enkä oravakaan. Olenpa Nummisuutarin poika ja kannan 
tynnörin ja kakskymmentä vakkaa rukiita. 

TEEMU. Minä kannan kaksi tynnöriä täyteensä. 

ESKO. Sen kannan minäkin, jos oikein pahan pääni päälle- 
ni otan. 

MIKKO. Oiva mies ei kerskaile, vaan näyttää voimansa, 
jos niin tarvitaan. 

ESKO. Tuokaat tänne kaksi tynnöriä. 

MIKKO. Onhan muitakin keinoja, voimia osoitella. Men- 
käät painimaan! 

ESKO. Tules painimaan! 

TEEMU. Pelkäisinkö? 

I:N HÄÄMIES. Iskekäät yhteen kuin kaksi karhua sam- 
maleisella kalliolla. Mutta olkoon se kunniallinen paini. 

2:N HÄÄMIES. Ja tämä katkaiskoon hammasnuottanne. 
Heikompi olkoon sitten äänetön kuin hiiri. 

KARRI (erittäin Mikolle). Pelkäänpä tulevan tästä painis- 
tansa huonon lopun; kädet ja koipeet taitavat he runtoa 
toinen toiseltansa. Ja toveris ei tiedä Teemua pitäjämme 
vahvimmiksi miehiksi. 

MIKKO. Fi yhtään vaaraa. Koettakoot voimiansa; tulee- 
pa siitä jotain lystiä katsella. (Eskolle ja Teemulle.) No, 
mitä kyräilevät sonnit? 

ESKO. Minä olen valmis. 

TEEMU. Minä myös. 

KARRI. Minua ei miellytä tämä temmellys, mutta jos en 
taida haluanne pidättää, niin painikaat ja syyttäkäät it- 
siänne, vaikka selät taittuisi ja sääret murtuisi. Kuiten- 
kaan ei saa tämä tiimelys, niinkuin usein tapahtuu, lop- 
pua tappeluksella ja verellä. Sentähden tahdon teille il- 
moittaa: joka painin riidaksi kääntää, hänen heitämme 
ulos tunkiolle. 

1:N HÄÄMIES. Sen teemme. 

TEEMU. Olkoon niin. — Tule nyt. (He käyvät toinen toi- 
sensa kaulukseen ja painivat.) 

MIKKO. Seis? kannallasi, Esko! 

1:N HÄÄMIES. Näytä Teemulle, ettei miestä, jolle ei ver- 
taista! 

MIKKO. Meidän kylän poika voittaa. 

2:N HÄÄMIES. Fi, meidän kylän poika, sanon minä. 

ESKO. Elä kurista minua! (Pidättävät paininsa.) 

MIKKO. Hiiteen tämä kaulusheitto. Pankaatpas oikein 
rakasta ristipainia. 

ESKO. Sitähän minäkin tahtoisin. 

TEEMU. Sitä sinun saaman pitää. (Painivat ristipainia.) 

MIKKO. Kas niin, Esko! 

2:N HÄÄMIES. Teemu, elä häväise kyläämme! 

MIKKO. Muista, Esko, että olet Nummisuutarin poika! 

I:N HÄÄMIES. Tasavoimat, tasavoimat! 

KARRI. Pojat, pojat! Kaikaleet permannostani heltivät. 
Noh, olkoon menneeksi! Kuka voittaa? (Teemu heittää Es- 
kon allensa.) 

MIKKO. Esko! Mitä täytyy minun nähdä! (Painiat nouse- 
vat ylös.) 

TEEMU. Minä olen Teemu. 

2:N HÄÄMIES. Uljas poika! 

TEEMU. Näitkös? minä likistin hänen laattiaan juuri 
niinkuin talluksen. 

ESKO. Niin, herra tirehtööri! 

TEEMU. Kylläs sen tiedät, ettei meidänkään pitäjässä 
kaalia syödä. 

ESKO. Niin, herra tirehtööri! 

TEEMU. Kaksi Eskoa kuitenkin minä aina korjaan. 

ESKO. Juuri niin, herra tirehtööri! 

TEEMU. Kylläs se tiedät! —- Hyvät ystävät ja häämiehet! 
näittekö minun heittoani? Se meni vaan noin, juuri niin- 
kuin leikin teossa. Niin minä poikia opetan! 

ESKO. Elä veli kulta puhu niin kopeasti, vaikka voitatkin! 

TEEMU. Kiitä, ettäs kävelet vielä kahdella töppösellä! — Kyl- 
läs sen tiedät. - Makasithan tuossa kinttaana vaan. Eikä 
miestä leikillä kumota, ei vaankaan miestä leikillä kumota. 

ESKO. Tules toinen kerta! 

MIKKO. Niin, Esko, elä anna perään! 

ESKO. Tules toinen kerta, mies! 

TEEMU. Ei maksa se vaivaa. 

ESKO. Hän ei uskalla enään! 

TEEMU. Uskalla! (Käyvät kiivaasti painiin.) 

MIKKO. Nyt, Esko, ponnista takaisin miehuutesi arvo! 
(Teemun isä tulee, käy poikansa kaulukseen ja kiskoo hä- 
nen ulos.) 

KARRI. Teemu parka! 

MIKKO. Esko, nyt kadotit miehuutesi. 

ESKO. Pahasti, että pääsi hän näin kynsistäni! — Oliko se 
isänsä? 

KARRI. Isänsä; ja aika-mekosti, luulen minä, hän poikan- 
sa nyt sukii. 

ESKO. Se ei haita hänelle! —- Mutta onhan se sopimaton- 
ta näin peuhata toisen häissä. Mitä sanoo morsian? Minä 
pyydän anteeksi! 

KREETA. Minulla ei ole mitään anteeksi annettavaa! 

ESKO. Sydämeni on kovin kipeä. Minä en voi ymmärtää, 
kuinka hän sai minun allensa. 

KARRI. Hän on vahva! 

ESKO. Minä olen vahvempi. Mutta millä keinoilla sai 
hän minun allensa? 

MIKKO (erittäin Eskolle). Usko minua, jos tahdot, mutta 
se ei käynyt rehellisellä tavalla. Hän kamppasi. 

ESKO. Sitähän pelkään minäkin. — Sinä taidat sen todis- 
taa? 

MIKKO. Hän kamppasi. 

ESKO. Jaa, hän kamppasi. Mutta minä hänen opetan. — 
Missä asuu se mies? 

2:N HÄÄMIES (osoittaen akkunasta). Tuo pikkuinen tönö 
mäen syrjässä tuolla, jonka ovella näet rehevän koivun, on 
hänen kotonsa. 

ESKO. Nyt minä menen sinne ja opetan pojan kamppai- 
lemaan kunniallisessa painissa. Lurjus! Tappeluksessa voi- 
tan hänen juuri vissiin. 

MIKKO. Epäilemättä. 

ESKO. Fikö ole hän ansainnut köniinsä? 

MIKKO. Aika tavalla. 

ESKO. Heitellä painissa vekarajalkaa! Silloin tarvittis 
niin kuranssia, niin kuranssia. — Minä tulen pian takaisin. 

KARRI. Esko, kuule varoitukseni: anna miehen olla! 
muutoin saattaa sinun käydä pahoin. 

ESKO. Häntä en pelkää. Tuonne mäen syrjään juoksen 

niinkuin ilves ja haen ylös sen kavalan ketun luolastansa. 
Tahdonpa näyttää, mitä se maksaa, että salakoukkuja te- 
kee. — Minä tulen pian takaisin. (Menee.) 

KARRI. Enpä havainnut minä mitään kamppausta painis- 
sa. Pahoin meiltä, jos yllytämme yksinkertaisia kumppania 
hurjiin käytöksiin. 

MIKKO. Se ei vahingoita, isäntä. Hän on vimmatun itse- 
pintainen ja voimaansa aina luottava. Fi vahingoita, vaik- 
ka saisi hän pienen muistutuksen. 

KARRI. Luulenpa, että tarpeeksi hänen nyt höyhentävät. 
Mutta niitä kaloja, joita ongimme, niitä saamme. 

MIKKO. Suotteko minun kysyä yhtä asiaa? 

KARRI. Mielellä. 

MIKKO. Oletteko te tavannut Eskon isää, Nummisuuta- 
rin Topiasta, Puol'matkan krouvissa? 

KARRI. Tapasinpa hänen tultuamme kaupungista. 

MIKKO. Oliko tässä tilaisuudessa jotain keskustelemista 
välillänne jostain naimakaupasta, koskeva Eskoa ja kasva- 
tetytärtänne Kreetaa? Ehkä leikin vuoksi? 

KARRI. Senkaltaista jotain siinä haasteltiin, ja lausuinpa 
silloin yhtä ja toista, jota en tehnyt olisi ilman vähän häkää 
ylikammarissa tässä. Totta sanoen, mua huvitti lyödä hie- 
man leikkiä ukon kanssa, mutta jos hän leikin otti todeksi 
ja sen mukaan on nyt työskennellyt, niin paheksinpa tätä 
poikamaista käytöstäni krouvissa. 

MIKKO. Fi vaaraa. Mutta ovatpa he molemmat, sekä isä 
että poika, kaksi yksinkertaista kumppania, ja yksinkertai- 
nen, niinkuin tietään, pitää usein leikin totena. 

KARRI. Ja tästä syystä kenties olette nyt naimateillä tääl- 
lä? 

MIKKO. Mutta asiassa ei ole tärkeyttä, ei yhtään. Te nä- 
ette, ettei se ensinkään käy sydämellensä. Hän syö ja juo ja 

painiskelee ja viimein kiittää hän teitä koreasti lähteissän- 
sä. Minä tunnen luontonsa ja taidan teitä vakuuttaa, ettei 
hiisku hän sanaakaan koko asiasta, kuin ette vaan häntä 
jollain tavalla loukkaa. Sammukoon se tähän, ja kaikkein 
vähin katkaiskoon se hää-iloanne. 

KARRI. Paras ilo on nyt tiessään, kun vietiin meiltä musi- 
kantti. — Jaakko, mistä saisimme toisen? 

JAAKKO. Minun mielestäni on tarpeeksi jo tanssittu. Jo- 
tain muuta nyt tahtoisin esitellä. 

KARRI. Sanoppas! 

JAAKKO. Tuossa seisoo niittunne odottaen viikatetta, täs- 
sä miehiä tusinoittain; laskekaatpa heitä lakasemaan ennen 
katoomista aamukasteen ja parissa hetkessä on heinä 
maassa. 

1:N HÄÄMIES. Tehkäät niin, Karri. 

KARRI. Minäkö häävieraani työhön panisin? 

JAAKKO. Iloleikkiin, vaan ei työhön, sekä häävieraat että 
kuokat; valmiit ovat he kaikki käymään käsiin, miehet 
edellä viikatteilla ja naiset perässä harava kouras”, ja atri- 
an miestä kohtaan maksoi se niittu. 

2:N HÄÄMIES. Tästäpä nousee iloiset talkoot. 

1:N HÄÄMIES. Nyt naapuritaloista viikatteita toimeen. 
(Osa häämiehiä menee perältä ulos.) 

KARRI. Noh, jos mielitte, niin olkoon menneeksi. Käy- 
käämme sitten itsiämme varustamaan. (Karri, Jaakko, 
Kreeta ja m. menevät oikealle.) 

MIKKO (yksin). Esko viipyy vielä riitaretkellänsä. Onpa 
lysti nähdä millä muodolla hän sieltä palaa. — Eroisinpa 
koko miehestä, jos ei matkakassa meitä yhteenliittäisi. 
Mutta päivä päivältä se vähenee, sillä enpä juuri kovin sitä 
säästele, ja koska se kerran on tyhjennetty, silloin katoo 
Mikko Vilkastus. (Esko tulee kiivaasti hattu kädessä, tuk- 

kansa on hajalla ja näyttää revitylle, silmänsä alla näkyy 
punainen naarmu.) 

ESKO. Mikko, katsos näin olen minä nyt revitty! Mutta 
tästä nousee hirmuinen prosessi. 

MIKKO. Varjelkoon sinua Jumala, Esko! Miestä seuraa 
tänäpänä kiero onni, näen minä. 

ESKO. Olipa heitä kaksi yhtä vastaan, ja se ei ollut rehel- 
linen tappelus. Tosin annoin minäkin puolestani, annoin, 
että mäki tärähteli, mutta taistelinhan ylivoiman kanssa. 

MIKKO. Kuinka oli tapaus? 

ESKO. Mökkiin juoksin niinkuin luoti ja näin selvästi, 
että poika oli saanut isältänsä aika saunan, mutta kas kun 
karkasin minä pojan niskaan, niin tulipa heistä molemmis- 
ta toverit jälleen, ja nyt yhdessä peittomaan minua. 

MIKKO. Niin niin, yhteinen vihamies saattoi saattoi He- 
roodeksen ja Kaiphaan ystäviksi. 

ESKO. Kutsu heitä perkeleiksi, vaan ei Heroodekseksi ja 
Kaiphaaksi. He olisivat minun syöneet nahkoineni ja karvoi- 
neni, jos en olis pääsnyt viimein käpälämäkeen kynsistänsä. 

MIKKO. Ikävä asia vaan. 

ESKO. Mutta olis Jusolan Aapo, minun paras ystäväni, 
ollut siinä, niin eipä olis minua näin surkeasti hanssattu. — 

Kirkas leimaus, Mikko, tämä viha on sammumaton. Ihmi- 
nen, se saatana, on vihoissansa kuin nuijalla tupattu säkki, 
jonka sisällä sappi se karvas kiehuu ja kuohuu, hörisee ja 
pörisee, juuri niinkuin kiukkuinen ampiaispesä turpeen 
alla. — Ja syytä on minulla vihaan kahdelta haaralta. Sel- 
kääni sain kuin mies tuolla mökissä ja talossa tässä on mi- 
nulle tehty hävytön petoskauppa. Morsiameni, niin hyvä 
kuin kihlattu morsiameni, on annettu toiselle. Kirous ja 
kauhistus! Minun ovat viheliäisesti pettäneet, ja tahdonpa 
kysyä sen asian perään, tahdon kostaa. 

MIKKO. Jos olet viisas, niin pidä suusi kiinni koko asias- 
ta ja jätetään talo ja mennään herraamme. 

Esko. Enpä helli tästä juuri niin. Aatteles, Mikko! — 

(Jaakko hiasillaan, tulee oikealta.) Jassoo, puusuutari! 
(Käy kiivaasti Jaakon eteen.) » Yks tuhat kahdeksan sataa, 
puusuutari poltti nahkansa edestä ja takaa.» 

JAAKKO. Mitä meinaat? 

ESKO. » Yks tuhat kahdeksan sataa, puusuutari poltti 
nahkansa edestä ja takaa.» Ymmärrätkös yskää? 

JAAKKO. Tämän lauseen olen kuullut, mutta siinä sano- 
taan hän vaan suutariksi, joka nahkansa poltti. 

ESKO. Hän poltti sekä maha- että selkänahkansa. 

JAAKKO. Nahkasuutari. 

ESKO. Puusuutari. Elä kopeile, mies! Tiedätkös, kuka 
tässä on laillinen sulhanen? 

JAAKKO. Sen mahdan minä parhain tietää. 

ESKO. Tiedätkös, minkätähden minä olen tässä? 

JAAKKO. Sen mahdat sinä parhain tietää. 

ESKO. Teethän minun aina hullummaksi. Mutta elä huu- 
da vielä: hoi, koska oja on edessäsi, syvä suvanto on edes- 
säs, ja katso, ettes joudu pahoihin puliin, ennenkuin pääset 
sen ylitse. 

MIKKO. Esko, kuule minua! 

ESKO. Nyt en kuule sinua enkä paljon koskaan enään. 
Rupeanpa vähitellen havaitsemaan, minä miehenä sinä 
käyt. — Minä pelkään, ettei Teemu painissa kampannut- 
kaan; olisinhan tuntenut sen itse. Mutta sinä olet kettu, oi- 
kein aika kettu, ja sinulla on reisukassani hallussa; no no, 
tuleepa siitä tilinteon päivä, tilinteon päivä tulee, Mikko. 
Mutta tässä on minulla ensin toinen asia suoritettavana. 
(Kääntyen Jaakon puoleen.) Jaa, arvaappas minkätähden 
minä olen tässä. 

JAAKKO. Sitä ei tarvitse arvata, koska tunnen asian 
omasta kertomuksestas. Olethan käynyt tänne tietäjätä 
kohden, saadaksesi tietoja kreivin varkaasta ja voittaaksesi 
seitsemän sataa riksiä. 

ESKO. Minä anna palttua kreiville ja hänen varkaalleen- 
sa. Siitä syystä en ole tässä, vaan asia on toinen ja anka- 
rampi. 

JAAKKO. Sinä olet siis valehtelija. 

ESKO. Flä ylvästele mies! Minä en ole valehtelija, mutta 
sinä olet ryöväri. Morsiamen, melkein kihlatun morsiamen 
olet sinä ryövännyt minulta, Kreetan ryöväsit minulta. 

JAAKKO. Hän itse todistakoon, jos olen hänen ryövännyt. 

ESKO. Hän taitaa valehdella niinkuin sinäkin. 

JAAKKO. Jos hän valehtelee, niin miellyttipä häntä tämä 
ryöväys. 

ESKO. Kas niin, nyt puhut itses kiikkiin koreasti. Kuules, 
Mikko Vilkastus; sillä iskenpä kiinni joka koukkuun ja sol- 
muun, jotka ovat mulle tarjona tässä asiassa. — Sanoppas, 
missä asuu tämän kylän lautamies! 

JAAKKO. Tässä ei tarvita lautamiestä. 

ESKO. Minä tarvitsen häntä. — Sanoppas koreasti, missä 
lautamies asuu! Sillä näetpäs, poikani, tästä nousee keräjän 
juoksut; kruunun rautakouran huudan minä avukseni, ja 
luulenpa, ettes juuri naureskele, koska kontillaan edessäni 
ryömit lakituvan laattialla, rukoillen rikostasi anteeksi mi- 
nulta. Juuri niin sinua opetan, tansmestari! — Ettes vähän 
häpee narrata itsellesi toisen kunniallista morsianta, sinä, 
sonnivaska, puuhevoinen, tervattu kuusen juurikko! Vai 
sinä tässä minua leukaani pyhkeilemään panisit, sonnivas- 
ka! 

JAAKKO. Minäkö sonnivaska? 

ESKO. Sonnivaska, sonnivaska, iso-sonni, sarveton, nui- 

japää Laukki, valmis marssimaan Anianpellon markkinoil- 
le. — Mitä siihen sanot? 

JAAKKO. Sinä etsit riitaa, minä taasen tahdon aina sitä 
kartella, ja lapsikaspa olisin, jos huolisin sanoista tuom- 
moisen miehen kuin sinä. 

ESKO. Minkämoisen miehen? Sanoppas! 

JAAKKO. Tuommoisen mettäksen pojan. 

ESKO. Kuules taas, Mikko! Hän sanoi minun mettäksen 
pojaksi. 

MIKKO. Sano sinä häntä vuorostasi taasen sonnivaskaksi. 

ESKO (katsellen Mikkoa epäillen. Jaakolle). Enpä pidä 
lukua, miksi minun kutsut. Minä olen mies, joka pysyn vi- 
rassani, jonka kerran olen oppinut. Ei tarvitse minun, työn 
puutteen tähden, ruveta pyllyilemään soissa ja maissa, 
niinkuin erään toisen, jonka hyvin tunnen. Ja tässä taidam- 
me muistutella sananlaskua: viisi virkaa, kuusi nälkää. — 
Niin sanotaan. Mutta asia on tämä: kukin seurakunta pi- 
täköön kerjäläisistänsä murheen, päästämättä heitä toisen 
pitäjän hartioille. Se on oikeus ja kohtuus; sillä kerjäläinen 
on ruismato, jota ei löytyisi, jos vaan jokainen, joka ottaa 
itsellensä ämmän ja laittelee lapsinulikkoja tähän mail- 
maan, pitäisi virastansa vaarin eikä hyppelisi sinne ja tän- 
ne, niinkuin ketun edessä nuori rengassilmäinen jänis. Hän 
tekee koukun oikealle, hän tekee koukun vasemmalle, 
mutta kettu, keveä kuin pellavatutti ja täynnä sukkeluutta, 
juoksee suoraan uhriansa kohden; molemmat katoovat he 
pian silmistäsi, mutta äkisti kuulet pienen parauksen; jä- 
niksen poika on nypistetty. — Niin käy. Ja kettu on jäniksel- 
le sama kuin meille nälkä, joka niin monta ihmisen lasta on 
saavuttanut ja viimein surmannut. Mutta niinpä käy täällä 
sille, joka kevytmielisesti sinne tänne tanssiilemaan rupeaa 
tässä murheen laaksossa. — Sentähden ei luovu virastansa 

tämä mies, vaan naskali ja pikilanka kourassa hän viimein 
kuoleekin lestinsä niskaan. 

JAAKKO. Tapahtukoon hänelle niin, ja kuoltuansa, tul- 
koon lesti vielä arkkuunsakin. 

ESKO. Fi sen arkkuunsa sentähden tarvitse tulla. — Kat- 
sos kiukkua, joka sisälläsi kiehuu. Teethän minun kaista- 
pääksi paljaan vihan vimman kautta, joka povessani kihi- 
see ja polttaa, puhkaisethan silmät päästäni näillä pistopu- 
heillasi, sinä vintiö, sinä hunsvotti. Mitä sinusta sanoisin? 
Sinä... Tees minulle yksi pari puukenkiä! 

JAAKKO. Miksi en, koska vaan hääni olen viettänyt. 

ESKO. Jaa, tee minulle yksi pari puukenkiä, puusuutari. 
Minä maksan enemmän kuin tahdotkaan. 

JAAKKO. Tavallinen hinta, ei enemmän. 

ESKO. Enemmän kuin tahdotkaan, kaksinkertaisesti 
maksan sinun, lurjus, sarvijaakko. — Taivaan ukko, varjele 
minua! Hulluksihan tekee miehen tämä päivä. (Puristaen 
nyrkkiä Jaakon edessä.) Jaakko! 

JAAKKO. Mitä tahdot? 

ESKO. Jaakko! 

JAAKKO. Sinä riehut turhaan! 

ESKO. Jaakko! Ukko varjelkoon meitä! 

JAAKKO. Ole puristelematta nyrkkiäsi nokkani edessä. 
Mies! näköni synkenee, nyt ole siivosti! 

ESKO. Levittele vaan sieraimias; minä en pelkää sinua; 
nouskoon tästä huimaava tappelus; minä en ensinkään pel- 
kää sinua, sinä konna, tuhat kertaa konna. (Karri, myös 
hiasillaan, tulee oikealta.) 

KARRI. Luulenpa poikain vähän kiivastuneiksi. — Jaak- 
ko, mikä vaivaa sua? Seisothan kalveana kuin kyöpeli 
tuossa. 

ESKO. Karri kulta, minua hierotaan tänään tulisissa tau- 

loissa. Kirottu olkoon tämä päivä! olenhan saanut selkää- 
ni, saanut oikein Porvoon mitalla. Teemu ja hänen isänsä, 
juureva ukko, he minua peittosivat kuin mattoa. 

KARRI. Oma syys, poikani. Miksi et totellut minua? 

ESKO. Ollaanpa viisaita maalla vahingon kohdatessa 
merellä. Mutta olisinpa tainnut niellä kaiken tämän ilman 
erästä toista asiaa, joka tekee, etten vääjää ketään, vaan 
harjastaa minua vihan rohkeudella aina päälaelta häntä- 
luuhun asti. 

KARRI. Mikä asia on tämä? 

ESKO. Suoraan sanottu: petoskauppaa minua kohtaan 
tässä hierottu on, ja morsiameni narrattu pois. Kreeta oli 
morsiameni, mutta tuo tuossa hänen veivasi minulta. 

KARRI. Sinä olet erehtynyt. Kaikki olikin vaan leikinte- 
koa Kreetalta. 

ESKO. Ja teiltä myös isäni kanssa Puol'matkan krouvis- 
sa, jossa harjakannuja tyhjensitte, kättä ravistaen kaupan 
vahvitteeksi, mutta kaikki tämä oli vaan leikintekoa? 

KARRI. Sulaa leikkiä viinalasin ääressä, ja siksihän luulin 
isäskin asian ymmärtävän. 

ESKO. Mies vakaa hän on niinkuin poikansakin eikä tur- 
haa leikkiä kärsi enemmän kuin minäkään, ja ettemme 
olekkaan edessänne leikkikaluja, sen tahdon teille näyt- 
tää! — Minä käsken teidän keräjiin, Karri, minä käsken si- 
nun keräjiin, Jaakko, ja samoin vaimosi Kreetan myös, ja 
tulkoot yhteen iloon vielä Teemu ja isänsä, juureva ukko, 
jotka minua niin hävyttömästi rusikoitsit. Kaikki summas- 
sa vaan, ja kamala prosessi siitä nousee, oikein himphamp- 
pu syntyy siitä, josta ette vapaiksi käy, vaikka multahirret- 
kin menettäisitte. Jaa, nyt olette apajassa ja suola vartoo 
teitä; sillä asia on vaikea, kovin vaikea. Jouduttepa piuk- 
kaan, hyvät ystävät! 

KARRI. Puheestasi kuuluu, ettes tunne vielä lakia ja sään- 
töjä. 

ESKO. Tarpeeksi ne tunnen. Kylläpä opetan teidät, te... 
Mikä tämän kylän nimi taasen on? 

KARRI. Tämä on Hätylän kylä! 

ESKO. Jaa-ah, kyllä minä teidät opetan, te Hätylän koi- 
ranpenikat! 

KARRI. Jos tunnet lain, niin mahdat myöskin tietää, 
mikä rangaistus on sille määrätty, joka naapurinsa juhlan, 
niinkuin häät, ristiäiset tahi peijaiset, hämmentää tahtoo. 
Minä olen rauhallinen mies ja juuri sentähden lain arvossa 
pidän, ja tiedänpä sen voimaan vedota, jos joku mun oi- 
keuttani häiritä mielii. — Minä en sano enemmän, vaan va- 
roitan sinua rakentamasta tästä mitään närkästystä. — Tule 
Jaakko! (Karri ja Jaakko menevät.) 

ESKO. Mutta minä sanon niinkuin Koiranojan Matti, 
miesmurhan tehtyänsä: me emme kuule lain uhkaavaa ään- 
tä, koska sappemme paisuu ja koston hunajakaste mieles- 
sämme palaa. Niin se on, ja se on se synnin sitkeä juuri, 
joka istuu meissä, sen tunnustan, mutta en voi sitä auttaa 
enkä kovin lukuakaan pidä; sillä eihän ole minun syyni, 
että Aatami lankesi. — Kostaa tahdon tämän petoskaupan, 
tahdon tehdä tässä jonkun tuntuvan päätösmerkin, oikein 
rossauksen, joka vähän keventäisi sydäntäni. — Mutta tah- 
donpa vielä haastella morsiamen kanssa. (Lähenee sivu- 
ovea oikealle.) 

MIKKO. Yksi sana, Esko! 

ESKO. Fi yhtään sanaa, Mikko! Korppioonit tänään ri- 
kerakkoot. — Aatteles, mikä päivä, mikä historia tämä! 
Vietänhän omia häitäni, mutta en olekkaan sulhainen niis- 
sä häissä, morsiameni on kaunis, kaunis kuin kukkainen 
niitulla, mutta kuitenkaan ei ole hän minun morsiameni; 

puusuutarin oma hän on. Katsos, Mikko, se aatus taitaa 
polttaa. — Mutta tahdonpa jutella kanssaan muutaman sa- 
nan. (Menee sivu-ovelle.) Onko morsian täällä? Tulkaas 
vähän tupaan tänne; minulla on teille jotain sanottavaa. 
(Kreeta tulee.) Tunnetkos minua? 

KREETA. Olettehan Esko? 

EsKO. Esko, Nummisuutarin poika, kunniallinen mies, 
vaan ei kenenkään pilkka, vaikka yksi ja toinen tahtoisi 
häntä pilkkana pitää, mutta se ei käy kontoon! 

KREETA. Mikä on tarkoitus tällä puheellanne? 

ESKO. Vaimo, sinä olet minun pettänyt ja täyttänyt pove- 
ni kyykäärmeillä, sisiliskoilla ja sammakoilla, kaikenlaisil- 
la elävillä, jotka maassa matelevat tahi loiskivat. Sinä ku- 
koistavan peltoni ohdake-maaksi muuttanut olet, vehnä- 
vellini tamppu-puuroksi tehnyt, ja koko mailman edessä 
tähtesi nyt hävetä saan. — Mutta rikosta seuraa rangaistus, 
ja omatuntos sinun rangaiskoon! Fi öitten lepoa sen rauta- 
nuija sinulle suoman pidä. Ja minäpä olen se painajainen, 
se pikimusta perkele, joka sinua öisillä likistelen ja nuijii- 
len, ei, naputtelen, naputtelen, noin hiljaksiin kenenkään 
tietämättä. Jaa, piikaseni, tämä petoskauppa sinua vielä 
hampaattomana, keukkaleukana ämmänäkin nakertele- 
man pitää. Sanani muista. 

KREETA. Minulla ei ole mitään tekemistä kanssanne, te 
hävytön mies! (Menee oikealle.) 

ESKO. Hävytön mies! Hän, joka oikeutta myöten pitäisi 
morsiameni oleman, haukkuu minua nyt suut ja silmät täy- 
teen. (Viskasee nuriin ruoka-pöydän.) 

MIKKO. Esko! Oletko mieletön? (Kreeta ja yksi naisista 
tulevat oikealta.) 

NAINEN. Herra varjele! Tuollahan makaa nyt kaikki; 
siellä herneruoka ja lihanpalat. 

KREETA. Juokse kiireesti niitulle ja käske miehiä ylös! 
(Nainen menee.) Hänen pitää saaman kyytinsä! 

ESKO. Teemun viulu! (Ottaa viulun ja lyö sen murskaksi 
seinään.) 

MIKKO. Malta mielesi, Esko! haethan onnettomuuttas. 

ESKO. Akkunat säpäleiksi myös! (Ottaa laattialta rahin, 
jolla hän särkee akkunan lasit.) Kas noin, noin! 

KREETA. Rientäkäät apuun, pian! Hän kukistaa koko 
huoneemme! 

ESKO. Ja toinen akkuna sitten. (Särkee myös toisen ak- 
kunan.) 

MIKKO. Nyt saakeli sun perii kuitenkin, Katsos! Liikkeil- 
lä on koko miesliuta! Tänne, näetkös, juoksevat kaikin 
voimin. — Sinä olet myyty! (Esko panee kiireesti hatun pää- 
hänsä ja haarapussin olallensa.) 

ESKO. Tule peräs, Mikko! Minä menen nyt! (Juoksee 
pois, ja kohta nähdään miehiä hiasillaan hyppäävän peräs- 
sä ohitse pirtin oven, huutaen ja menoten.) 

Kolmas näytös 


(Katu Hämeenlinnassa. Iivari pohmeloissa, istuu eräällä 
porttikivellä.). 


IIVARI. Mikä päivä lienee tänään? Luulen, maanantai, ja 
huomenna on Esko vaimonensa kotona häistä, ja täältäpä 
pöhnää tuliais-kestiksi varrotaan, mutta hukkaan. Kaikki 
on juotu, niin nauriskuorman hinta kuin sekä kodon että 
kylän säntirahat, ei äyriä jälellä löydy. Tyhjä on kukkaro, 
mutta täynnä on pää, täynnä myrkkyä ja kirousta! — Nyt 
perkele on irki ja helvetin porstuassa seison minä ja rauta- 
haaruin kilinän kuulen sieltä kuumasta tuvasta. Uh! Tämä 
ompi ilkeätä! Sentähden kaik’ katseleminen ja aatus pois, 
ja tahdonpa elää sen hyönteisen eloa, joka, tuskin synty- 
nyt, poikia tekee ja kuolee, huolimatta, kuinka on talossa 
toimi. Maata silmäni katselkoon, katselkoon se tuota san- 
nan-jyvää tuossa tuon toisen sannanjyvän vieressä! — Ken 
tulee? Hyvä enoni, Sakeri, juomatoverini tällä onnettomal- 
la retkellä. Hän on paljon syypää siihen, että näin on nyt 
miehen laita. (Sakeri tulee.) 

SAKERI. Kuinka jaksat poika ja mitä arvelt tässä? 

IIVARI. Arvelenpa selvän miehen elon tässä maailmassa 
parhaaksi! Nyt koittaa mulle taasen raittiuden päivä, mut- 
ta kauhistunpa nähdäkseni kaiken viheliäisyyteni tämän 

päivän täydessä valossa. Peijakas! Olis raittiuden liitto täs- 
sä, niin kohta pyhän lupauksen tekisin ja uutta uskallusta 
saisin, pukea taasen päälleni ihmishaamun! 

SAKERI. Olin minäkin kerran jäsen raittiuden liitossa, 
mutta paninpa sisään apskeetin. 

IIVARI. Olittepa kerran polisikin, mutta panitte myös si- 
sään apskeetin! 

SAKERI. Teinpä pienen, ihan viattoman sommauksen ja 
sen melkein ehdolla, koska ei miellyttänyt minua polisin 
virka. 

IIVARI. Minä tiedän asian. 

SAKERI. Sanoppas, mitä tiedät! 

IIVARI. Te vaan vähän ryypiskelitte luvattomasti pois 
otettua viinaa sen miehen kanssa, joka viinan luvattomasti 
ottanut oli, ja jota junkkaria juuri teidän oli määrä kiinni- 
saattaa. 

SAKERI. Niinpä tapahtui leppyisän sydämeni tähden! 
Taisinko kiristää kruunun hanskoilla häntä, joka mulle ys- 
tävällisesti ryypin tarjoi? 

IVARI. Fi kernaasti se, joka niin paljon ryypistä pitää! 

SAKERI. Fn tehnyt sitä itse ryypin tähden, vaan sen ystä- 
vyyden, sen, hyväntahdon tähden, jota hänen tarjomuksen- 
sa osoitti. 

IIVARI. Yhden ryypin ainoastaan saitte? 

SAKERI. Sainpa, että olin aika tellukassa, sain vielä täy- 
tetyn matin taskuunikin! 

IIVARI. Mitä on se, että luvattomasti jotain poisotetaan? 

SAKERI. Varastamista! 

IIVARI. Mikä on hän, joka jotain luvattomasti poisottaa? 

SAKERI. Varas. 

IIVARI. Mikä on hän, joka varkaan kanssa yhtä pitää? 

SAKERI. Varas! Mutta tässä on perin toinen laita. 

IIVARI. Yleinen totuus on tämä: joka varkaan kanssa 
yhtä pitää, hän on varas! Mutta teidän asianne, niinkuin 
sanoitte, on perin toista laatua; niinmuodoin näin: te var- 
kaan kansaa yhtä piditte, sentähden ette ole varas! 

SAKERI. Sinä nokkaviisas nallikka, tiedä, että olen enos, 
että lepää kiireelläni enemmän kuin viisikymmentä talvea, 
ja sinä tahdot toki tutkistella minua, tahdot minua var- 
kaaksi soimata. Mikä hävyttömyys! 

IIVARI. Eno! Olemmehan olleet tähän asti oikein hyvät 
ystävät, ja yhdessä juoneet kaikki rahani, ja yhdessä, kuin 
porsaat pahnoissa, kieriskelleet ylisniskoin krouvin nurkis- 
sa. Pitäisikö siis nyt meistä tuleman vihan veljet jonkun so- 
pimattoman sanan kautta, pikaisuudessa sanottu? 

SAKERI. Sinä olet suuri kanalja; mutta minä en koskaan 
rakenna eripuraisuutta. — Ystävät siis vielä eteenpäin! — 
Sano minulle vakaasti: käskikö isäs minua Eskon tuliais- 
pitoihin? 

IIVARI. Sen teki hän, mutta äiti kielsi. 

SAKERI. Hyvä! Minä tulen kanssas, ja vietämmepä iloista 
tuliais-juhlaa maakyläisessä majassamme siellä nummella! 

IIVARI. Mutta jos äiti ajaa teidät maantielle? 

SAKERI. Ole sinä surematta siitä! Me olemme veli ja sisar, 
ja vaikka riitelemmekin, vaikka tappelisimme kuin koira ja 
kissa, niin olemme kuitenkin veli ja sisar! — Minä tulen kans- 
sas. Nyt riennämme matkalle vaan. Missä on hevoises? 

IIVARI. Porvari Nyylunnin kartanolla seisoo se luukasa, 
ruskea nahka päällä. 

SAKERI. Se seisoo kuitenkin vielä! 

IIVARI. Seisoo ja liikahtaakin välillä, josta nähdään, että 
kurja elää. Peijakas! sydäntä nipistelee, katsella eläintä 
korvat lotkassa ja roikkuvalla alihuulellaan, jota ei ketun 
kauvan vartoa tarvitse. 

SAKERI. Minä annan sille uutta vireyttä; heiniä ja kauro- 
ja sen saaman pitää! 

IIVARI. Onko teillä rahaa? 

SAKERI. Vähän taisin itselleni toimittaa tuhansilla val- 
heilla ja koukuilla. 

IIVARI. Sitten teemme ne tärkeimmät ostokset! 

SAKERI. Fi yhtään varaa ostoksiin, ei yhtään! Näillä ra- 
hoilla saamme vaan kaasia hevoiselle ja tuopin viinaa tiel- 
lä, jonka ostamme Puol'matkan krouvissa. 

IIVARI. Kaikki hyvin, mutta minun ei kotiin lähtemistä! 

SAKERI. Miksi haastelet lapikkaita? Vikkelä mies itsensä 
suorittaa vaikeammastakin tempusta kuin tämä. 

IIVARI. Mahdotonta tästä kiikistä päästä! Kuorman hin- 
ta on juotu, juotu on säntirahat, ja tässä toimessa olette te 
olleet minulle hyvin avulias! 

SAKERI. Ja olenpa avulias vieläkin sua päästämään tästä 
pulasta! 

IIVARI. Taidatteko saattaa minulle kymmenen riksiä? 

SAKERI. Fi äyriäkään, siinä keinossa olen perin voimaton! 

IIVARI. Ja ainoastaan tämä keino minun pelastaa taitaa! 

SAKERI. Yksi toinen on jälellä vielä. — Kuule minua! Ko- 
timatkalla ryöstit meidät ryövärit perin pohjin ja löit meitä 
pahoin, että täytyi meidän viipyä jonkun päivän jossain 
metsätorpassa ja parannella haavojamme, ja niitä lahjoja 
on, Jumalalle kiitos, molemmilla meillä tarpeeksi sekä 
päässä että kasvoilla. 

IIVARI. Sanokaat: viinalle kiitos! 

SAKERI. Mutta mitä meinaat tuumastani? 

IIVARI. Epäilenpä, että uskovat tämän historian. 

SAKERI. Muuta eivät taida, kuin ohjat vielä leikkaamme 
poikki, ja teemme veitsellä Ruskon reiteen pienen viillok- 
sen, jonka sai hän kärhämässä, koska tappelimme ryövär- 

ten kanssa. Kaikki tämä tekee asian hyvin uskottavaksi, ja 
omat ruvettuneet arpemme lyövät viimein naulaa kantaan, 
ole varma siitä! — Se on sanottu, ja hyvin kaikki onnistuu. 
Vakaalla mielellä lähdemme nyt matkaan kotoas kohden! 

IIVARI. Olkoon menneeksi! Juoneen suostun, onnistu- 
koon tahi ei. Hiiteen menköön kaikki! — Eno, kuin saisim- 
me korttelin viinaa? 

SAKERI. Ei enään pisaraakaan, ennen Puol'matkan krou- 
via! 

IIVARI. Riennetäänpä sitte. Huikeasti eno! Mitä huolin 
minä! 

SAKERI. Me lähdemme, mutta muista, että käytät itses 
siivosti tiellä matkustavia kohtaan. Sinulla on äitis kuraasi 
ja mielenlaatu; hyvä kuraasi, mutta eipä hänen leveitä har- 
tioitansa, voimaa ei enemmin kuin kärpällä, ja vaaralliset 
ovat semmoisen miehen retket. Fi ketään, jota hän ei pääl- 
lensä ärrytä, ei ketään joka pelkäisi päällensä karata eikä 
ketään, jonka käsivartensa pitäisi matkan päässä; jaa, Tiva- 
ri, sinun seuras on vaarallinen! 

IIVARI. Lupaanhan olla siivo kaiken tien! 

SAKERI. Ole aina niin; usko minua, se on sinulta viisaim- 
masti! — Heikko tekee kaarroksia, nielee monta karvasta 
marjaa, monta huutisanaa, mitaten aina herjaukset vähä- 
väkisyytensä mukaan, ja niin hän pujoo läpi mailman 
ehjemmällä nahalla kuin jättiläs, joka voimaansa luotti. 

IIVARI. Mutta kas kuin sappi karvastelee! 

SAKERI. Heikolla sekä on että ei ole sappea. Hän vasta 
silloin sen katkeruuden tuntee, koska hän tietysti on herra 
mielensä ylitse ja silloin on hän perkele; eikä ihme, hän ot- 
taa vahinkonsa takaisin. — Usko mitä sanon: heikkous on 
onni, kuin vaan oikein sitä lahjaa käyttelemme. 

IIVARI. Onni suurempi vielä, jos voima ja tarkkuus yhtä 

seuraisit. Olisin vahva kuin kontio, siivo kuin lammas ja 
viisas ja varova kuin kettu, pensaston tulisilmäinen heila- 
häntä, niin koskematta kuin noidan vasama kulkisin halki 
tuhannet mailmat. 

SAKERI. Niin monta hyvää ei kernaasti yhdelle jaeta; se 
on elon laki! — Mutta tielle nyt, ja olkoon siunaus kans- 
samme! Vähän pelkään, kuinka matkamme päättyy! 

IIVARI. Saisimme vaan tytön korean rattaillemme! 

SAKERI. Mitä vielä, sinä könsikkä! Kun ei olisi meissä 
kahdessa jo kuormaa hevoiskaakillesi. Fi yhtään narssua 
rattailemme, poikani, ei yhtään! Nyt menemme! (Menevät. 
Niko tulee vasemmalta, Eerikki oikealta.) 

NIKO. Terve, vanha toverini! Mitä uusia teidän kylästä? 

EERIKKI. En tunne teitä! 

NIKO. Vaikka yhdessä savikukkoja tehneet olemme, va- 
rastelleet mäkimuijain kananpesiä ja niinkuin suokukot 
toinentoisemme tukkaa kiskoneet, tapelleet kuin aika po- 
jat. Tunnenpa sinun, vanha kelmi. 

EERIKKI. Kuka olen? 

NIKO. Se suuri kanalja, Keihäskosken Eero! 

EERIKKI. Kuka olet sitte sinä? 

NIKO. Se vielä suurempi kanalja, Järvelän Niko, jos 
muistat häntä! 

EERIKKI. No terve miestä! 

NIKO. Tässä kopero, sinä mannermaan turvikko! 

EERIKKI. Elä helkkonas likistä niin kovin! 

NIKO. Nyt on maamyyrin kääppä merikravun saksissa. 
Jaa jaa, opetanpa miestä tuntemaan entisiä ystäviä. 

FEERIKKI. Ken peijakas olis tainnut nähdä Nikon muotoa 
tuon partavihon takaa? 

NIKO. Tämä on vaan turha ripsu sen suhteen, jota pari 
vuotta sitten kannoin, ja joka ulettui aina polvilleni ales. Se 

naiset hulluiksi tehdä tahtoi; käydessäni kaupunkien ka- 
duilla olipa heitä aina jälessäni ääretön liuta, niinkuin lu- 
kematon lauma pientä kalaa, valaskalan pyörrevettä seu- 
raa, koska meren jättiläs, kuin kumottu laiva, laineita kyn- 
telee. Olipa se parta, ja katkerasti kadun vielä, että niin ke- 
vytmielisesti siitä erosin. Mutta mitä ei tehdä rahan täh- 
den? 

EERIKKI. Mitä teit sinä rahan tähden? 

NIKO. Myin soman partani hatun-töyhdöksi Turkin sult- 
taanille, ja sataan piastiin, mieletön, sen mennä annoin. 

EERIKKI. Mutta toivothan sen kasvavan ja ehtivän sa- 
man mitan kerran vielä? 

NIKO. Fi kasva se enään tätä pidemmäksi, sen kauppa pi- 
lasi; sillä lahja-kalua ei myydä saa, ja parta on pyhä lahja, 
jonka alku ja juuri on ylhäällä; korkeudesta sen kasvanto 
riippuu, päinvastoin esimerkiksi pilviä tuolla taivaan alla, 
joiden karttuminen riippuu siitä kohdasta, kuinka paljon su- 
mua, josta pilvi syntyy, nousee alhaalta ylös. Ei, entistä par- 
taani en takaisin enään saa; mutta lohdutanpa itsiäni toki 
sillä kunnialla, jossa hän nyt heiluu. Tiedäthän mua ahneek- 
si kunnialle, ja aatteles: miljoonittain päitä nyt kumartelee 
partaani, joka Turkin keisarin kiireellä keikkuu! 

EERIKKI. Sano minulle vakaasti, oletko ollut sinä Turkin 
maalla? 

NIKO. Sen pääkaupungissa hummannut olen kuukausia 
kolme, ja iloinen, peijakkaan iloinen oli se aika. Joka päi- 
vä siellä uhrijuhlaa vietettiin, ja siinäpä kaikkia yltäkyllin; 
siinä sianlihaa, peloittavan lihavaa, syötiin ja kalliita viiniä 
juotiin niin paljon kuin kutakin miellytti. Öisiltä taasen 
naisten kanssa tanssittiin ja kaikenlaista uisakkaa lyötiin, 
ja pulskeita ovat Turkin tytöt. Pää ja rinta on heillä aina 
peitossa, mutta rinnasta polviin ovat he ihan paljaat. 

FERIKKI. Paljaat? 

NIKO. Alastomat juuri; mutta polvista alespäin alkaa 
taasen mustat sukat, ja jaloissaan on heillä punaiset ken- 
gät. — Juuri niin, niin eletään Turkin maalla, eletään, kuin 
vuohet huhdassa; ja ikäväksi pisti sieltä seilata pois. Roo- 
miin sieltä seilasimme, mannaa ja hunajaa lastina, ja tultu- 
amme tähän mailmankaupunkiin meitä kohtasi kova pau- 
hina ja ryske. Tiedä, että vietettiin siellä paavin häitä, ja 
juuri täksi juhlaksi oli manna- ja hunajalastimme tilattu 
itäisiltä mailta. Sentähden olimmekin hyvin tervetultuja 
vieraita, paavi itse ja morsiamensa kiitit meitä sydämelli- 
sesti ja käskit meitä kaikella muotoa vaan pysäymään 
häihinsä. Otimmepa käskyn hyväksi ja hummasimmepa 
nytkin aika tavalla, kunnes viimein taasen tuli meille aika 
purjehtia pois. Täydessä tohussa jätimme Roomin ja kovin 
oli laivamme lastattu, synti-kuiteilla ja sideavaimilla. Kir- 
jeet tuli meidän jättää Hispanian maahan, mutta avaimet 
viedä Englantiin. Niin teimme myös ja Englannista purjeh- 
dimme taasen pohjaan, sen napaan kivihiili-tervaa kaata- 
maan; sillä se on Englanti, joka maan akselin tervassa pi- 
tää. Laiva, jolla seilasimme, mailman hirvein oli; sen kro- 
meli, tervaa täynnä, kuin puinen jättiläis-linna meressä uis- 
kenteli ja maston kärjet pilviä piirsit. —- Mutta onni kova 
meitä kohtasi toki. Jäävuoreten keskellä pohjan synkeillä 
merillä eräs valas-kala, mailman hirvein, meitä tervehti- 
mään kävi ja hännällänsä laivamme kyljen auki löi, jotta 
rupesimme vaipumaan, ja juuri tätä peto tavoittikin häntä- 
iskullansa, sillä vaipuessamme hän miehistä yhden toisen- 
sa perään nielasi, mutta pelastuinpa minä. Ylös mastoon 
kiipesin kuin orava — laiva oli herennyt vaipumasta, ehkä 
tervan tähden — huipun ehdin viimein ja pilvien rajalla is- 
tuin, sallimustani vartoen. Ja niin lähestyi mua musta 


66 


ukonpilvi, minä loiskasin sen niskaan, ja jyristen ja tulta is- 
kein se minun Englannin kliituvuorille takaisin vei. Läksin- 
pä sieltä kotimaahan taasen, ja tässä seison nyt! 

EERIKKI. Mutta merimiestä, joka laivastansa karkaa, uh- 
kaa kova rangaistus! 

NIKO. Sen olen kärsinyt; kymmenen päivää vettä-leipää 
Turun linnassa söin. 

EERIKKI. Se ei tyijä; kovemmat ovat asetukset siinä koh- 
dassa! 

NIKO. Mitä? Luulenpa, että olet tullut oikein lakimie- 
heksi! 

EERIKKI. Tunnenhan, mitä yleisesti lautamiehen tuntea 
tulee! 

NIKO. Sinäkö lautamies? Suurin hulivili nuorna olles- 
samme, eikä maa-lappua omaa jalkamme alla sinulla 
enemmin kuin minullakaan! 

EERIKKI. Ystäväni, siitä asti, koska erosimme, on elämä- 
ni kertomus lyhyesti tämä: Eräs tyttö, talon perillinen, ko- 
rea ja nuori, taisi ihastua minuun, hurjapäähän. Niinpä ta- 
pahtui. Minä nain hänen, unohdin lasin, tein ja toimitin ja 
parhaaksi kääntyi kaikki. Arvoni pitäjässä eneni päiväpäi- 
vältä, ja lautamieheksi määrättiin poika viimein, josta, ym- 
märräthän, pöyhistyin kuin kalkkuuna-kukko! 

NIKO. Sinulla on liian paljon järkeä kalkkuunaksi. — Siis 
tuli sinusta mies, ja, niinkuin tuntuu, oiva. Hyvin sinulle! 
Minä myös yhtä ja toista kokenut olen, olenpa monessa 
huhmarissa pehmitetty, josta kaikesta pitäisi seurauksen 
oleman: peräänaatus, mutta Jumal tiesi toki, missä nahka- 
ni viimein naulitaan! — Kuitenkin, neuvot eivät ole kaikki 
vielä, se muuttumaton, vakaa aika mittailevi vielä sylihini 
ijäisestä langastansa, vielä nousee päivä toisen perään ja 
sydän raikkaasti rinnassa lyö; kaikki taitaa hyvin päättyy 

vielä! Seisonhan taasen isänmaani kamaralla, ja onneani kii- 
tän tällä hinnalla päästyäni sen turvetta polkemaan vielä. 

EERIKKI. Sitähän ihmettelen, ettäs pulasta itsesi niin hel- 
posti suoritit. 

NIKO. Tämä on asia: Tuli minun kertoa oikeuden edessä 
retkistäni ja menoistani karkutiellä, ja kerroinpa tuomaril- 
le, ihan samoin kuin äsken sinulle, matkani merellä, ja 
tämä ilautti ankarasti koko oikeuskuntaa, ja olenpa varma 
siitä, että juuri tämä juoni nahkani pelasti; sillä panipa tuo- 
mari esiin kaikenlaisia lievittäviä kohtia asiassani ja, niin- 
kuin sanoin kymmenen päivän vesileipään karkurin tuo- 
mitsi vaan. 

EERIKKI. Nytpä taidat sanoa sitäkin leipää syöneekses, ja 
likistipä, luulen, nämät päivät vähän miehen kärsimystä. 

NIKO. Fi yhtään hätää, Eero! 

EERIKKI. Olethan harras tupakkimies! 

NIKO. Siihenkin seikkaan pian neuvo keksittiin. Palanut- 
ta leivänkuorta rikki jauhettiin, siihen puoliksi tuhkaa se- 
kaan, ja nuuska oli valmis, oiva vapriikin nuuska. Talvista 
aikaa taasen ei ensinkään hätää sen, joka mälliä pureksii; 
joutuupa sisään haapanen halko, sen kimppuun kohta mie- 
het niinkuin jänikset, ja pian on jokaisen poskessa aika 
märepala, ja käypä se laatuun tupakin puutteissa. Sanalla 
sanoen, koko elämä vesikoijussa käy laatuun, vaan että 
kaasi on joteskin tiukka. Olinpa valmis toki kärsimään 
enemmän, paljon enemmän päästäkseni kurjan tyttäreni 
luoksi, joka, niinkuin kuullut olen, on nyt suojaton, ilman 
äitiä ja isää. 

EERIKKI. Olet siis kuullut vaimos kuolon? 

NIKO. Albionin rannalla sanoman sain, muistelin mitä 
tehnyt olin, ja kotimaahani kohta purjehdin. — Eerikki, 
sinä kaiketi tiedät, missä ja kuinka tyttöni nyt elää! 

FEERIKKI. Äitinsä kuoltua, perintönsä, niin huone kuin ir- 
tain tavara, myytiin huutokaupassa; suutari Topias, lähin 
naapuri, esimieheksensä joutui, ja haltuunsa otti hän sekä 
tyttärenne että tyttären rahat. Kuinka rahat ovat käytetyt, 
sitä ei tietä, mutta niinkuin orja on tyttö raiska saanut työ- 
tä tehdä suutarin huoneessa. 

NIKO. Tulenpa kohta ja sun pelastan ja suutarin tilinte- 
koon vedän. — Muistatko jotain kummallista jälkeensää- 
töstä siltä vanhalta korpraalilta, säätöstä joko tyttäreni 
tahi suutarin pojan hyödyksi, aina ken ensin heistä joutuisi 
naimisiin? 

EERIKKI. Asian tiedän! Kaikki näyttää toki käyvän suu- 
tarin pojan hyväksi. Hän on nyt parhaillaan naimaretkel- 
länsä, jonne vanhempansa kiivaasti joudutit häntä, estäin 
tytärtäsi saamasta Kristoa, eräs nuori seppä, oiva mies. He 
tiesit, kuinka toimitit. 

NIKO. Sen tiesit; mutta kulta on multa. Sinä Kristos saat; 
naittajas on tässä. Sua himoon nähdä, Jaana-kynäsein. 

EERIKKI. Seuraa minua, niin pääset kyydillä, mutta tiellä 
viivymme toki kaksi tahi kolme päivää. Asiaini tähden täy- 
tyy mun koukku tehdä! 

NIKO. Suoraan kotokylää kohden koukkuja tekemät- 
tä! — Nyt, toverini, hyvästi! 

EERIKKI. Pian taasen toinen toisemme kohdataan! 

NIKO. Niiden tuttavien mäkien, kivien ja kantoin vai- 
heilla. — Hyvästi jää! (Menevät kumpanenkin eri haaralle.) 


Väliverho. 
(Puol'matkan krouvi. Kummallakin sivulla vähäinen pöy- 


tä. Oikealla istuu Sakeri ja Iivari, viinaputelli ja lasit edes- 
sä; vasemmalla Niko olvihaarikan ääressä.) 

NIKO (itsekseen, juotuansa haarikasta). Saakelin väsyk- 
sissä vaan; mutta eihän ole merimiehen työ, mäkistä maan- 
tietä mittailla, tomussa ja pöllyssä. — Peijakas! kangistuu- 
han miehen kintut kuin ajetun jäniksen, enkäpä tiedä kos- 
ka matkani päässä olen, ell'en pääse jonkun maanmoukan 
reteliin. Mutta meneepä tähän haarikkaan viimeinen äyri- 
ni, ja sitten on puhdas hyvä. — Mutta hätää ei vielä, ei yh- 
tään; aika neuvoja antaa. (Juo.) Mitä narriahan lienevät 
nuo kaksi tuossa pöydän ääressä? 

IIVARI. Aatelkaas perään, eno Sakeri, tänä ehtoona, 
juuri tänä ehtoona tulee Esko kotiin naimaretkeltänsä 
nuoren vaimonsa kanssa, mutta minä, jonka, niinkuin 
tiedätte, piti tuoman höystettä jälkihäihin, olen tässä 
kahdella tyhjällä kouralla. Kirkas tuli ja leimaus, eno 
Sakeri! 

SAKERI. Kaikki käy hyvin, jos teemme niinkuin olen sa- 
nonut. Luota minuun vaan, Iivari poika! Kaikki käy hyvin! 
(Iivari ryyppää.) 

NIKO (itseks.) Suutari Topiaksen nuorempi poika ja 
Martan veli; nyt tunnen seuran! — Näyttää kuin ei olisi lait- 
ansa juuri niinkuin pitäis. (Krouvari tulee.) 

IIVARI. Mitä sanot, krouvari, sinä hyväntahtoinen ihmi- 
nen, niin avulias kaikkia vastaan; mutta saatpa palkkas vii- 
meisenä päivänä sinäkin, täyden palkkas saat, sillä sinä 
pientä janoovata lähimmäistäs täällä juottanut olet! 

KROUVARI. Hi hi hi! sinä veitikka! — Mutta onpa minul- 
la teille jotain ilmoitettavaa. 

IIVARI. Mitä? Eikö ole kaikki maksettu? 

KROUVARI. Kaikki maksettu! 

IIVARI. No, mitä mutiset sitten? 

KROUVARI. Mutisenpa, että jos tahtoisi nyt onni, niin 
taitaispa hän antaa meille aika potkauksen! 

IIVARI. Jos hän potkaisis sinun helvettiin, niin olispa se 
meille kaikille onni suuri! 

SAKERI. Nyt olet päissäs, Iivari! 

IIVARI. Siitä kiitän krouvaria, sitä Pelssepuupin tullimiestä! 

SAKERI. Kitas kiinni, poika! 

KROUVARI. Fi, hyvä vieras; sanavalta on tässä kaikilla ja 
lupa leikin-laskuun! Ei mitään vaaraa, vieraani, ei yhtään! 

SAKERI. Haastelittepa jotain onnen potkauksesta, mikä 
oli tarkoituksenne? 

KROUVARI. Asia on tämä: niinkuin kerrotaan, on näillä 
seuduilla ihan äskettäin nähty se suuri varas, joka eräältä 
ulkomaan kreiviltä varasti niin äärettömän summan, ja 
jonka kiinniottajalle luvattiin seitsemän sataa riksiä. 

SAKERI. Millaiseksi kertoivat miehen muodon? 

KROUVARI. Keritty, tumpuri tukka, pieni piikkiparta, ja 
musta pilkku lähellä vasenta sierainta! 

IIVARI. Niinkuin naulaan! 

SAKERI. Sama mies! 

KROUVARI. Pitäkäämme tarkka vahti; hän ehkä astuu 
huoneeseni pianki. Ja jos saisimme pojan kiinni, niin eikö 
olisi se onnen potkaus? 

SAKERI. Aika potkaus! 

IIVARI. Joutuis hän kynsiini vaan, niin nuoriin panisin 
miehen kohta, istuttaisin hänen koreasti rattailleni ja rie- 
muten kotoa kohden karsisin rahakuormallani, ja sitten ni- 
mismiehelle hänen kanssaan! 

NIKO (itseks.) Tuhat tulimmaista! Johtuupa mieleeni 
kuje, saakelin lystikäs, ja taitaa minulle vielä antaa ilmat- 
teeksi kyydin kotia, jos se vaan onnistuu. — Koettaa kel- 
paa! Päin tuuleen vaan, Niko, ja ole yhtä sukkela kuin en- 
nenkin! — Krouvari auttakoon minua juonessa. (Krouvaril- 
le.) Kuulkaatpa, isäntä! 


JI 


KROUVARI. Kernaasti! 

NIKO (mennen erillensä krouvarin kanssa). Luullakseni, 
ette tunne minua? 

KROUVARI. Näen teidän ensi kerran! 

NIKO. Erehdys, isäntäni. Monta kannua olemme yhdes- 
sä tyhjentäneet! 

KROUVARI. Sitä en muista. Sanokaa nimenne. 

NIKO. Jos tempaisitte pois tämän parran, niin luulenpa, 
että löytäisitte sen takaa entisen Järvelän Nikon kasvot. 

KROUVARI. No koira vieköön! (Kättelevät.) 

NIKO. Mutta hiljaa, isäntä! — Minulla on mielessä vikke- 
lä, viaton juoni, johon pyydän teidän apuanne! Nyt käym- 
me porstuakamariinne, ja minun ajaessani tätä partaani, te 
keritsette tukkani ja annatte päälleni toisen takin ja hatun. 
Leukapäähäni jätän piikkiparran ja teen pienen, mustan 
pilkun nenäni viereen, ja se suuri varas on valmis. Minä as- 
tun taasen sisään, nuot tuossa ottavat minun kiinni, ja si- 
tokoot minun nuoriinki, se ei tee mitään, mutta kotia pää- 
sen vapaalla kyydillä. Ja aatelkaas: se nauru ja riemumeteli 
sitten kaikelle tälle! 

KROUVARI. Tuo taitaa olla saakelin vikkelätä, mutta kat- 
so, ettei saata se sinua pitempiin kiusauksiin. Taidatko 
kohta ja varmaan toteennäyttää kuka olet? 

NIKO. Kuinka hyväänsä, mutta enpä ylen-anna tätä juon- 
ta jonkun pienen kiusauksen tähden, ja toiseksi, niin varka- 
uden tapahtuessa istuin minä Turun linnassa, söin vettä-lei- 
pää ja Turkuun tulin suoraan Engelsmannin laivalta. 

KROUVARI. Hyvä! Me käymme käsiin! 

NIKO. Malta! (Korkeammalla äänellä.) Mitä olen velkaa? 

KROUVARI. Kuusi kopekkaa, hyvä vieras! 

NIKO (maksaa). Nyt hyvästi! 

KROUVARI. Onnea matkalle! (Niko menee.) 

IIVARI. Mielisinpä tietää mikä partaleiju tuo oli! 

KROUVARI. Jos oikein muistan, niin on hän merimies. 
(Katsellen ulos akkunasta.) Sille näyttää käymisensä myös. 

IIVARI. Hän näytti minusta kuin kelpaisi hänelle toisen 
miehen koni. 

KROUVARI. Minä luulen hänen kunnialliseksi mieheksi. 
(Menee.) 

SAKERI. Mutta nyt lähemme, poikani! 

IIVARI. Mitä kohden? 

SAKERI. Kotoa kohden, tiedäthän! 

IIVARI. Ei koskaan! 

SAKERI. Mitä sanoit? 

HVARI. Ei koskaan, eno Sakeri, ei koskaan kotoa kohden! 

SAKERI. Mihen sitten? 

IIVARI. Hirteen! 

SAKERI. Poika, pidä suusi, sanon minä, semmoisista pu- 
heista! — Hei! olethan vielä nurrumielissä, vaikkas olet jo 
kumonnut usean ryypin! 

IIVARI. Kaikki on nyt entistä toisin, kaikki edestakaisin, 
nurinniskoin, niinkuin Jaakkolan muorin tallukka. Fi as- 
kelta, ei hiiren tolaakaan enään menneitten päiväin muo- 
toista. Ennen, nieltyäni kaksi, kolme ryyppiä, olinpa iloi- 
nen ja kielevä kuin pääsky, mutta nyt vaikka kauhalla ki- 
taani kaataisin niin harmaiksi käyvät silmäni vaan, ja enti- 
sen suloisen liehauksen sijaan tunnen nyt ainoastaan tuom- 
moisen humajavan sekamelskan päässäni, ja mieli on aina 
musta kuin viinapannun kylki. 

SAKERI. Hiiteen kaikki mielen mustuus, me suoritamme 
itsemme tästä retkestä retkestä kuin enkelit. Asiat käyvät hy- 
vin, peijakkaan hyvin, eikä yhtään syytä päätä kallistella! 

IIVARI. Kaikki hyvin, jos toimitatte minulle kymmenen 
riksiä! 

SAKERI. Ennen taidan kääntää auringon juoksun, kuin 
saada sinulle kokoon kymmenen riksiä! 

IIVARI. Mutta juuri sen summan tekee sekä kuorman 
hinta että kylän säntirahat yhteiseen, jotka me yhdessä 
olemme juoneet kaikki viimeiseen äyriin! — Pitihän minun 
ostaa Leenan-Kallelle kruutia ja haulia linturahoillansa, 
Anna-muorille naula nuuskaa munien edestä, Ali-talon 
Maija-rukalle naula kahveeta ja puoli sokeria, ja virolais- 
ukko Hanssulle kaksi naulaa tupakkia ja kolme ryssän- 
limppua, ja monta muuta säntiä vielä. Herra armahda mi- 
nua! Minä olen hukassa! 

SAKERI. Kaikki ottivat ryövärit, kaikki! 

IIVARI. Se konsti ei kestä. Kerrottaisi minulle tämänkal- 
tainen historia, niin uumoisinpa kohta toista ja arvaisin 
pian asian oikean laadun; ja tiedänhän löytyvän muita yhtä 
viisaita kuin minäkin. Ei, tämä vale ei pelasta meitä. Hum- 
maustamme Hämeenlinnassa, jonka niin moni todistaa tai- 
taa, ei voida salata ei millään voimalla; se tulee tietyksi! 

SAKERI. Mutta malta, että silloin on jo ajan vileä käsi eh- 
tinyt tulla väliin, asia jymisee heikeesti kuin kaukainen 
ukonilma, ja siksi on kentiesi uusia neuvoja keksitty paran- 
teeksi kaikelle; mutta jos me nyt kohta sanoisimme alasto- 
man totuuden, niin tiedä, että paukkuu, ja karttakaamme 
vasamaa! 

IIVARI. Se vasama on tervapamppu! 

SAKERI. Mutta siitä ei yhtään pelkoa, jos vaan oikein 
käytämme sukkelan neuvoni! 

IIVARI. Huono neuvo! He ehkä tietävät jo kaikki. 

SAKERI. Mahdotonta. — Tielle nyt vaan poikani! 

IIVARI. Fi! — Kymmenen riksiä tänne! 

SAKERI. Sitä en taida! 

IIVARI. Teidän täytyy, en päästä teitä muutoin. Te tähän 

hävitykseen mun narranneet olette, teiltä tulkoon apu 
myös! — Kymmenen riksiä, eno! 

SAKERI. Sula mahdottomuus! Ota niskani ennen! 

IIVARI. Olkoon menneeksi! Niska maksakoon kaikki; 
juuri niin aattelen minäkin, ja nyt seuraamme minun neu- 
voani, nyt lähemme koreasti hirteen molemmat, yhdessä 
menemme seuraa teemme aina kuolemaan asti! 

SAKERI. Vaiti, Iivari, vaiti! 

IIVARI. Sittenpä vaikenemme ja nukumme makeasti, ja 
suokoon Jumal?, että taidamme molemmat riippua sa- 
massa puussa; sentähden mennään nyt ja etsitään joku 
väärä-oksainen, järeä, kaikin tavoin sopiva mänty. Itse 
työssä, työssä viimeisessä, lupaan auttaa teitä, miestä 
vanhaa, ja sitten vasta pidän huolta itsestäni, ja enpä tar- 
vitse apua minä, taidanpa silpoa kuin tikka. — Nyt men- 
nään, eno! 

SAKERI. Poika! 

IIVARI. Te luulette mun lyövän leikkiä, että kuuluu pu- 
heeni hieman niin. Nojah! taidanpa leikitä keskellä kuolon 
kurimusta, taidan nauraa Manalaista vasten partaa; sillä 
niin on luontoni. Mutta onpa aikeeni vakaa, järkähtämät- 
tömän vakaa. Kuoloon menen! Tunnin päästä mua taittaan 
polttopuuna pistää kattilan alle. - Mustaan kuoloon! Mut- 
ta ensin pitää teidän saaman hyvin ansaittu osanne! (Uha- 
ten Sakeria.) Tämän nyrkin nimessä! Te olette ollut minul- 
le perkele, kiusaava pimeyden enkeli! 

SAKERI (käyden pelästyen ovea kohden.) Älä. Tivari, älä! 
Minä huudan krouvarin avuksi! (Niko, tukka keritty, piik- 
ki-parta leualla, pieni pilkku lähellä vasempaa sierainta ja 
toinen hattu ja lakki päällä, astuu sisään. Sakeri katselee 
häntä suurilla silmillä.) 

SAKERI (itsekseen). Se on hän! 

IIVARI (itsekseen). Seittemän sataa riksiä, jos vaan onnis- 
tuu! 

SAKERI (itsekseen). Mailmani rupeaa valkenemaan! 

IIVARI. Siinä on minulle pelastuksen kallio! (Sakeri ja Ii- 
vari tekevät tärkeitä viittauksia toinen toisellensa. Iivari 
asettaa itsensä ovelle.) 

NIKO. Onko talossa viinaa? 

SAKERI. Sepä kysymys. Tämä on krouvi, iloinen krouvi. 
(Itseks.) Hikoonpa ankarasti. Jos nyt vaan kaikki kävis hy- 
vin! 

NIKO. Missä ovat tämän huoneen haltiat? 

SAKERI. Krouvari tulee kohta; olkaa hyvä ja vartokaa! 

NIKO. Aikani on tärkki! 

SAKERI. Ei niin, ettette hetkeä levätä jouda. — (Itseks.) Se 
on hän! 

NIKO. Meillä on kaunis ilma! 

SAKERI (itseks.) Ko'okas mies. Minä tulen kovin levotto- 
maksi! (Ääneensä.) Se käy laatuun, se ilma! 

IVARI (itseksensä ovella). Onnetar, sua rukoilen, näytä 
mulle etupuoles kerran vielä, hetken aikaa sen loistaa 
anna! Näytä edes pieni vilaus, minä rukoilen! — Kaikki käy 
hyvin! 

SAKERI. Suokaat anteeksi: mistä kaukaa on vieras? 

NIKO. Naantaalista! 

SAKERI. Mihin kulkee tie? 

NIKO. Naantaaliin! 

SAKERI. Kotomatkalla siis! 

NIKO. Kotomatkalla Käkisalmen kaupungista! 

SAKERI. Arvattavasti ovat hyvin tärkeät asiat teitä pa- 
koittaneet tälle matkalle? 

NIKO. Kuolihan multa täti siellä, ja luulin saavani periä 
ämmän, mutta, saakeli soikoon! tulenpa takaisin tyhjem- 

pänä kuin mentyäni. Miehensä sukulaiset veivät kaikki ja 
minun haukkuivat he hyvän omaksi; sillä kaikkialla, hyvät 
ystävät, vääryys parastansa koettaa! 

SAKERI. Kohtaloonne surkuttelen. Ja käynyt olette kai- 
ken tien? 

NIKO. Käynyt kuin Jerusalemin suutari! 

SAKERI. Ei konttia selässä eikä nyttyä kädessä? 

NIKO. Köyhä saatana, köyhä saatana! 

SAKERI (itseks.) Ei yhtään epäilystä enään! (Häristää 
nyrkkiinsä, varoittaen Iivarille. Ääneensä.) Lait ja oikeu- 
det ovat kiivaat, hyvä naapuri; näyttäkää minulle passin- 
ne! 

NIKO. Mitä huolimme passista; olemmehan Suomalaisia 
kaikki! 

SAKERI. Tosin haastat kieltämme, mutta ken taitaa vaan 
siitä sua vannoa Suomalaiseksi? Ja luulenpa havaitsevani 
niinkuin jotain vierasta murrosta puheesi laadussa. — Näy- 
täppäs minulle passis, mies! (Niko katsahtelee levottomas- 
ti ympärillensä.) Passi! 

NIKO. Sinä et taida sitä lukea! 

SAKERI. Taidan, jos se vaan on äitimme kieltä! 

NIKO. Se on ruotsia! 

SAKERI. Näytä se kuitenkin! (Niko juoksee ovea kohden, 
Tivari ja Sakeri karkaavat päällensä. Sakeri huutaa.) 

IIVARI. Seis mies! (Kaikki kolme yhdessä kimpussa kiet- 
toilevat rynnistellen ympäri teateria.) 

SAKERI. Pidä kiinni kuin kuolema, Iivari pidä kiinni! 
(Krouvari tulee.) Köysi tänne, krouvari! Jumalan tähden, 
köyttä ja nuoraa tänne! 

KROUVARI. Paikalla paikalla! Elkäät laskekaa häntä! 
(Menee.) 

SAKERI. Iske häneen kyntesi, Iivari! Elä hellitä, elä hellitä! 


77 


IIVARI. En hellitä; en, vaikka lapani lähtis kylkiluita 
myöten. (Aina tuimempi temmellys.) 

SAKERI (valittavalla äänellä). Hän pääsee meiltä kar- 
kuun, karkuun hän meiltä pääsee. Rientäkäät apuun meitä 
kaikki ihmiset! (Krouvari tulee nuoran kanssa.) 

KROUVARI. So, so, hiljaa, junkkari! (Ottelus pysäytyy.) 
Sinä hukkaan ponnistelet, mies parka! — Käpäleet koreasti 
tänne vaan! 

IIVARI. Antakaas nuora minulle! (Sitoo Nikon kädet 
nuoriin.) 

KROUVARI. Vai niin, tässäkö on nyt lintumme, ja niin pa- 
hasti takerrettuna paulaan? Ahaa, sinä veitikka! (Itseks.) 
Peijakas! kuinka hän taitaa pitää vakavan suun! 

NIKO. Elä sido niin kovasti! 

KROUVARI. Eläpäs sentään kiristä pahoin kurjan saata- 
nan käsiä! 

SAKERI. Niin kuitenkin, että istuvat kiinni, kiinni kuin 
kruuvi-penkissä! — Haa, onpa mies kädessämme kuitenkin 
ja seittemän sataa riksiä! 

IIVARI. Seittemän sataa riksiä! (Niko tekee äkkinäisen 
rynnistyksen tavoittaen ovea kohden. Sakeri huutaa; kaik- 
ki karkaavat päällensä estäen pakonsa.) 

IIVARI. Ei juuri niin, poikani! 

SAKERI. Siivosti vaan! Saatpa muutoin korvillesi! 

NIKO. Noh, olenpa siivo, siivo kuin lammas! — Olkoon 
menneeksi ja tulkoon mitä tuleman pitää! Suru ja murhe ei 
luontooni kuulu. 

SAKERI. Mielisitkö sanoa meille nimes? 

NIKO. Nimi seisoo passissa! 

SAKERI. Missä on passis? 

NIKO. Povitaskussani! 

SAKERI (ottaa taskusta passin). Hyvä hyvä! Tämä tulee 

sulle kalliiksi passiksi; sillä hyvin tietysti on se oman kättes 
työ. — Se pistetään talteen! (Panee passin omaan taskuun- 
sa.) 

NIKO. Mutta mitä aivotte nyt parhaakseni? 

IIVARI. Panen sinun koreasti rattaille ja kyyditän kotiani 
ja siitä saatan sinun meidän pitäjän vallesmannin haltuun! 

NIKO. Minkävuoksi hänen haltuunsa? 

IIVARI. Miksi kysyt syytä, jonka tiesit ennen kuin me? 

NIKO. En tiedä syytä; viaton olen kuin taivaan tähti! 

KROUVARI. Ha ha ha! 

SAKERI (itsekseen). Hävytön vintiö mieheksi. Tahdonpa 
hieman ilveillä kanssaan. (Ääneensä.) Minä kysyn sinulta, 
mies: tunnetko yhtään ulkomaan rikasta herraa? 

NIKO. Monta! 

SAKERI. Tässä Suomessa? 

NIKO. Monta! 

SAKERI. Niin niin! Mutta yhdeltä varastettiin ankara ra- 
hasumma, ja sentähden kysyn sinulta nyt jos tunnet yhtään 
suurta, suurta lurjusta? 

NIKO. Yhden tunnen parhaasta sortista, ja hän ehkä hoi- 
taa sitä kadonnutta rahasummaa! 

SAKERI. Miehen muoto? 

NIKO. Pää on kiireltä otsaan niinkuin kapin paljastama, 
alipuolella otsaa kaksi pientä, punaista silmää killistelee, ja 
oikean alla on parhaillaan joku keltasininen koristus; muu- 
toin on kasvoillansa nauriin haamu ja viinan karva. Se on 
miehen muoto, ja, sen takaan, suurimman lurjuksen muo- 
to maapallon päällä! 

IIVARI. Enon kuva. Minä julmistun. Mitään lurjuksen el- 
keä ei ole laki vielä koskaan tainnut oikein saada Sakerin 
päähän. Minä julmistun enoni puolesta! 

SAKERI (Nikolle). Sanoitko mun varkaaksi? 

NIKO. Sanoinko sun varkaaksi? 

SAKERI. Kysynpä sinulta: sanoitko mun varkaaksi? 

NIKO. Kysynpä sinulta: sanoinko sun varkaaksi? 

SAKERI. Sen teit, päävaras! 

NIKO. Se todista, ja todista myös että olen päävaras! 

IIVARI (itseks.) Enemmin tätä lajia, enemmin! 

SAKERI (itseks.) Ryökäle! 

IIVARI. Eno, me teemme tamppua tuosta häpeemättö- 
mästä miehestä! 

SAKERI. Fi, Iivari! Miksi olisimme lapsekkaita ja saattai- 
simme tuhon narrin puheista? — Mutta onpa hän hieman 
vikkeläkin. Hi hi hi! Totisesti, hieman, ja saakoon hän ryy- 
pin siitä! Yksi ryyppi, krouvari, yksi ryyppi miehelle! 
(Krouvari kaataa Nikon suuhun ryypin.) Jokainen neron 
merkki, vaikka pieni kuin saivar, pitää oikeutensa saaman; 
ei auta! Ja sukkeluuspa tämäkin, ehkä joteskin laiha. Noh, 
se taitaa kuitenkin ansaita ryypin! — Iivari! Onpa aika läh- 
teä, ja riemuten nyt lähemme; kotiasi, sen tiedän, nyt ha- 
laat päästä, ja äsken vielä pelkäsit lähestyä sitä! Vilaukses- 
sa kaikki muuttui. 

IIVARI. Äsken köyhä niinkuin rotta, nyt seittemän sadan 
riksin mies! Pelkäisinkö kotoa nyt, vaikka olisin hävittänyt 
kymmenen kertaa enemmän? 

SAKERI. Me tulemme sinne kuin herrat! 

IIVARI. He ottavat mun vastaan kuin patruunan! 

SAKERI. Hyvin kaikki! — Mutta rientäkäämme! 

KROUVARI (itseks.) Mielinpä vähän lisätä tämän leikin 
hulluutta. (Ääneensä.) Suokaat anteeksi; mutta malttakaat: 
mies otettiin kiinni minun huoneessani, ja itse kiinniotta- 
misessa teitä autoin myös; pyydänpä sentähden tulla osal- 
liseksi luvatun palkinnon kolmannesta osasta. 

IIVARI. Huuti, krouvari! 

SAKERI. Tydy viiteen riksiin! 

KROUVARI. Naapurini, muistakaat, mikä on oikeus ja 
kohtuus! Minä pyydän kolmatta osaa, enkä ansaitsematta. 

IIVARI. Mene hiiteen, krouvari! Tahdotko pilata onneni, 
sinä saatana keskellä sinisiä liekkiä? 

SAKERI. Hiljaa hänen huoneessansa! (Erittäin Iivarille.) 
Annas minä minä kuittaan hänen! (Menee krouvarin kans- 
sa sivulle.) Neljän silmän välillä taittaan sanoa ja tehdä 
mitä hyväänsä. Sen tiedätte? —- Kuulkaatpas: Minä olen 
mies, joka on kappaleiksi purrut hävyn pään ja varoiksi 
parkinnut selkänahkani tuuman paksuksi, ja taidan siis 
tehdä ihmeitä, jos tarvitaan. — Uskokaa, mitä sanon, ja 
kuulkaatpa vielä: Jos ette kohta luovu kaikista vaatimuk- 
sistanne tämän vangitun miehen kautta, niin tuleen huoneen- 
ne leimahtaman pitää joku pimeä syksy-yö, olkaat varma 
siitä. —- Minä olen vimmatuilta kohtauksilta kiusattu 
mies! 

KROUVARI (pelästyvinään). Suokaat anteiksi, jos olin ne- 
näkäs! Minä rukoilen! 

SAKERI. Sinä et ensinkään tahdo sekautua tähän asiaan? 

KROUVARI. Fn äyriäkään pyydä! 

SAKERI. Kuule, Iivari, mitä hän ilmoittaa! 

KROUVARI. Fn äyriäkään pyydä! 

IIVARI. Se on häneltä viisaimmin tehty. 

SAKERI. Nyt on meitä vaan kaksi osamiestä! 

IIVARI. Kaksi! Kutka ovat he? 

SAKERI. Minä ja sinä, tietysti. Kuin veljekset me jakaam- 
me palkintosumman; kolme sataa viisikymmentä kummal- 
leki tulee. 

IIVARI. Minä julmistun uudestaan! 

SAKERI. Sinä juonikas nallikka, emmekö häntä yhdessä 
ottaneet kiinni? 

IIVARI. Minäpä hänen hallitsin ja minun hevoiseni ja rat- 
taani saattaa hänen kruunun korjuun! 

SAKERI. Enkö auttanut sinua miten jaksoin? 

IIVARI. Sentähden langetkoon teille viisikymmentä. 

SAKERI. Puoli kummalleki, poika, puoli kummalleki. 

IIVARI (käy Sakerin kaulukseen ja uhkaa häntä veitsel- 
lä). Kannu verta! 

SAKERI. Iivari! 

IIVARI. Tuli ja leimaus! Nyt en takaa, mitä veitsi tekee. 

SAKERI (polvillansa). Minä rukoilen sinua, rukoilen. 

IIVARI. Kannu verta! jos mielitte mutkistella. 

SAKERI. Minä sataan tydyn. 

IIVARI. Viiteenkymmeneen. 

SAKERI. Olkoon menneeksi! 

IIVARI. Hyvä! Nyt taidamme taasen jatkaa tiemme yh- 
dessä. 

SAKERI (itsekseen). Nielköön sinun perkel? kerran, sinä 
peikkoin sikiö! — Mutta lain kautta kuitenkin sinulta osani 
vaadin. 

IIVARI. Käy rattailleni, varas! 

NIKO. Minä seuraan teitä, mutta muistakaat, että olen 
sidottu ja saakeli teidän ottaa jos pahoin kanssani menet- 
telette. 

IIVARI. Kuin kuningasta sinua kuljetan; sillä olethan kal- 
lis aarteeni. 

KROUVARI. Katsokaat vaan, ettei pääse hän teiltä kar- 
kuun. Aatelkaas seittemän sataa riksiä! 

SAKERI. Seittemän sataa riksiä! 

IIVARI. Seittemän sataa riksiä! (Menevät.) 

Neljäs näytös 


(Metsänen seutu. Vasemmalla tienhaara ja siinä viittapat- 
sas. Sepeteus ja Topias tulevat oikeata haaraa.) 


TOPIAS. Tämä tienhaara, hyvä kanttoori, on minulle 
merkillinen esikuva. Tuo oikea, katsokaas, on kaitasempi 
vasempaa tuossa, ja tuolta vartoon Eskoa ja häitä, mutta 
tuolta tulee meitä vastaan Iivari ja krouvien helvetti. Se 
juutas on vielä kaupunkimatkalla, jonne hän lähti jo viik- 
ko takaisin. Aatelkaas kiusausta, jonka hän saattoi meille. 
Häätavarain ostoon hänen lähetimme kaupunkiin, ja var- 
tosipa Martta aina eilänaamuun, mutta silloin kävi muija 
liesuun, kaapasi kuin pyry naapurista naapuriin, toimittain 
yhtä sieltä, toista täältä, ja valmiina seisoo nyt harjallinen 
hääpöytä vieraitten tulemaksi. Toimikas eukko, se meidän 
eukko, sitä ei taida kieltää. 

SEPETEUS. Mutta tulkaamme takaisin siihen nuorem- 
paan poikaas, joka, murheellista kyllä, povestansa kaikki 
siveyden henget karkoittanut on. 

TOPIAS. Hänen ylitsensä en ensinkään sure, koska tie- 
dän, kuinka elämänsä viimein kääntyy. Hän tulee setäänsä, 
joka myös nuorena villitysti klasia kallisteli, mutta nyt kol- 
mekymmentä vuotta takaisin ei pisarata maistanut ole. Se- 
täänsä hän tulee, sen näen kaikista kujeistansa, ja sentäh- 

den toivon hänestä vielä paljon hyvää. Kuitenkin vartoo 
häntä nyt kotiin tultuansa aika pieksäjäiset, jaa-ah, saa- 
koon hän oikein Sipin saunan, ja sitten aatelkoon hän vä- 
hän asiaa. Mutta unohtakaamme se kanalja ja muistel- 
kaamme vanhempaa poikaani, Eskoa, joka saattaa meille 
tänä ehtoona iloa ja riemua. Hän lähestyy kohta korean 
vaimonsa kanssa. Tässä tienhaarassa lupasi kraatari Antres 
vartoa heitä, ja sitten pillin pauhinalla nuoren parin num- 
mitölliimme tuoda. Me riennämme valmiiksi vastaanotta- 
maan heitä. Te, kanttoori, veisaatte ruokavirren juhlan ko- 
rotteeksi poikani häissä. - Me menemme! (Menevät. Mik- 
ko ja Esko tulevat. Eskon eväspussi on tyhjä. Mikko istuu 
kivelle.) 

MIKKO. Väsynyt kuin koira! 

ESKO. Ja minä nälkänen kuin talvinen susi, mutta ennen- 
kuin tiedänkään, muistuu taasen mieleeni tämän hääretken 
monet kiusaukset, ja nälän kita on hetkeksi tukittu. 

MIKKO. Unohda menneet asiat ja kiitä, ettäs pääsit sillä 
hinnalla. Olisivat sun saaneet kiinni Karrin kujalla, josta 
eivät juuri kaukana olleet, niin luulenpa, ettes tassuttelis 
tässä nyt. 

ESKO. Enpä kadu vielä mitä tein, koska hierottiin minua 
kohtaan siellä niin hävytöntä petoskauppaa. Karrin ku- 
mottu ruokapöytä ja särjetyt akkunat Ja Teemun murskat- 
tu viulu, ne asiat eivät ensinkään tuntoani soimaa; mutta 
olentoni käy synkeäksi, muistellessani kotoa, josta olen ol- 
lut pois enemmin kuin kolme viikkoa. — Mikko! onpa mie- 
leni melkein kuin miestappajan. Juttele minulle jotain 
hauskaa, Mikko Vilkastus, ja ilauta ihmissydäntä. 

MIKKO. Tahdotko kuulla jotain herra Munkhausista ja 
hänen matkoistansa? 

ESKO. Jutteleppas! — Ei, elä mistään juttele, nyt en siedä 

kuulla mitään, vaan mykistän itseni äänettömäksi murhe- 
patsaaksi tienviereen tähän, nukun ijäksi enkä tiedä ihmis- 
ten naurusta tämän hääretken ylitse. — Tuhannen sarvipää- 
tä, Mikko! Olisin nyt mäkimökkiläinen jossain vuoren vin- 
kalossa Amerikan maassa. 

MIKKO. Sinnenpä pian tultais, jos minulla vaan vielä oli- 
si jälellä parooni Munkhausin noitalinko. Sen omistaja 
olin muutama vuosi sitten ja tein sillä monta lystireisua; 
sillä tiesinpä käyttää sitä vielä paremmin kuin Munkhausi, 
minä linkoilin itseäni mihin tahdoin. 

ESKO. Nyt valehtelet, ja tällä valheellasi on, niinkuin sa- 
nanalasku sanoo, hyvin lyhykäiset jäljet. 

MIKKO. Ei yhtään jälkiä. Läpi ilman menin vinkuen kuin 
nuoli. — Olisi se nyt tässä vaan, niin pianpa seisoisimme 
molemmat Amerikan mantereella. Minä linkoisin itseni 
sinne ensin, sinä kohta perässäni. 

ESKO. Maltas, poika: kuinka pääsisin perässäs, koska si- 
nulla olis linko? 

MIKKO. Sinä tulisit sen perään minulta ja linkoisit itses 
sitten tästä Amerikkaan. 

ESKO. Jos näin sinä haastelet vakaasta mielestäs, niin Ju- 
mal? järkeäsi varjekoon, mies! Mutta enhän ihmettele, jos 
oliskin aatuksen voimas hieman hämmentynyt, koska en 
ole itsekään kaukana siitä, ja molemmat olemme samassa 
puristimessa. Sinun tulee tili tehdä rahoista, ja minun kai- 
kesta muusta, ja nyt on kysymys, kuinka rohkenemme lä- 
hestyä kotoa. 

MIKKO. Ketä pelkää mies? 

ESKO. Sinä tiedät, että on minulla karhu äitiksi, jonka 
kanssa ei ole hyvä leikitä. 

MIKKO. Jaa-ah, naaraskarhu kaksi penikkaa hännässä, 
sen kanssa ei ole juuri hyvä leikitä. 

ESKO. Tiedänpä hänen kanssaan harvan miehen vertoja 
vetävän, mutta tiedänpä toki, että voittaisin hänen minä, 
mutta enpä tahdo häntä kohden kättäni nostaa; sillä olla 
äiti, se on pyhä ja korkea asianhaara. 

MIKKO. Hänpä, luulen, teidän huoneen pitää kuritukses- 
sa ja Herran nuhteessa. 

ESKO. Yhden asian sinulle salaisuutena ilmoittaa tah- 
don. — Äitilläni on patukka, tuon pituinen tervapamppu, 
jota meidän kaikkein, niin isän kuin poikien, syystä pelätä 
tulee; sillä totta sanoen, saammepa silloin tällöin — milloin 
yksi tahi kaksi milloin koko nummisuutarin huone — tun- 
tea tämän pampun pienempää päätä. Ja aavistanpa siitä 
nousevan taasen aika pampputanssin, ehdittyäni kerran 
kotiini vaan. Selkätauluni, siitä olen varma, saa tämän on- 
nettoman hääretken maksaa. 

MIKKO. Mutta vanhempasi, niinkuin järjelliset ihmiset, 
muistakoot asian ei aina käyvän toivon mukaan. Luoti ei 
satu aina pilkkuun. 

ESKO. Haasteletpa oikein. Luoti ei satu aina pilkkuun. 
Mutta kuinka selitämme tämän kauvallisen viipymisemme, 
koska olisimme tainneet kääntyä takaisin kohta, nähtyäm- 
me millä kannalla asiamme seisoit, ja olla kotona kolman- 
tena tahi neljäntenä päivänä, luettu siitä asti, koska läksim- 
me häihin? Aatteles, nyt olemme viipyneet kolme viikkoa 
ja juuri sinun tähtes, Mikko. Niinkuin ruoto-ukko olet sinä 
kulkenut sukulaisista sukulaisiin ja krouvista krouviin, ja 
minä, näethän, en ole tahtonut jättää puhemiestäni. 

MIKKO. Esko, minä sairastuin tiellä ja sentähden vii- 
vyimme. 

ESKO. Mutta rahat, mihin sanottaisiin niiden menneiksi? 

MIKKO. Sööterskalle. 

ESKO. Mutta mitä olisin tehnyt minä sairautesi aikana? 

MIKKO. Istuit vuoteeni ääressä ja itkit etkä tahtonut jät- 
tää uskollista puhemiestäs. 

ESKO. Se vale ei auta meitä kauvas, ja toiseksi, tiedäthän 
lupaukseni pyhän, etten koskaan valheen kengillä kuljeske- 
le. — Totta puhukaamme ja olkaamme sitten valmiit otta- 
maan vastaan mitä annetaan. 

MIKKO. Ota sinä; minä en ole äitisi pampun alaa. 

ESKO. Et siis aio tulla kanssani kotia? 

MIKKO. En selkääni saamaan. Mutta jos tulen, niin totta 
täytyy puhua minun myös. Nyt kysytään minulta asian lai- 
taa, minä kerron kaikki, ja, valitettavasti kyllä, täytyy mun 
lopettaa kertomukseni sinun ilkivaltaisuuksillasi Karrissa, 
täytyypä mainita siitä nuriin viskatusta pöydästä, särjetys- 
tä viulusta ja akkunoista. 

ESKO. Sitä sinun ei tarvitse, vaan sano, että läksimme 
Karrista vähän ennen kuin minä ruokapöydän nuriin vis- 
kasin. 

MIKKO. Ole sitten olevanas äitis ja kysy minulta milloin 
jätimme Karrin. 

ESKO. Mikko Vilkastus, koska läksit poikani, Eskon, 
kanssa Karrista? 

MIKKO. Me läksimme vähän ennen kuin Esko ruokapöy- 
dän nuriin viskasi. 

ESKO. Mikko, tässä ei ole pilkan paikka. — Sano, että 
läksimme sieltä silloin, koska talonväki heinään meni. 

MIKKO. »Flä opeta minua valehtelemaan.» 

ESKO. Valetta pistänyt olet tuhannet kerrat ennen tätä, ja 
tämä on viaton sana, ei vahingoksi kellenkään. 

MIKKO. Sinä et tiedä lupauksestani pyhästä, jonka tein 
pari sekuntia sitten, ja se kuuluu: etten koskaan valheen 
kengillä kulje. 

ESKO. Asiaani et pahentaa saa, sitä et tehdä saa, vaan 

yhdessä käymme isäni huoneeseen nyt ja koetamme kaikki 
parhaaksi kääntää. — Mutta varro minua tässä hetken ai- 
kaa; minä, näetkös, menen poimimaan pussiini riisiä, joita 
tiedän löytyvän tuossa metsässä muutama syltä tiestä. 

MIKKO. Mitä riisillä sinä? 

ESKO. Niitä vien äitilleni, joka kenties taitaa vähän lep- 
pyä siitä asiasta. 

MIKKO. Mitä tekee äitisi niillä? 

ESKO. Tahdonpa sinulle vielä toisen asian salaisuutena il- 
moittaa. Sinä tiedät isälläni olevan tavan välillä vähän ryy- 
piskellä, ja synnin himo tahtoo joskus saada kovankin val- 
lan, mutta silloin juottaa hänelle äiti riisivettä kaljan seas- 
sa, joka siemaus pian saattaa ukon sänkyyn, ja hän hikoi- 
lee kuin saunanlöylyssä, puhkaa ja oksentaa ja mullistelee 
silmiänsä kuin härkä teuraspenkissä. Kuitenkin kestää 
tämä ainoastaan muutaman tunnin ja hän on raitis taas, 
mutta, usko minua, sen tempun perään, ei siedä hän nähdä 
viinaa moneen kuukauteen. Mutta tottumus tekee, että 
hän tarvitsee yhä voimallisemman annoksen jota vanhem- 
maksi hän tulee, ja muorilta menee riisiä päivä päivältä 
aina enemmän, ja sentähden juuri, luulen minä, on pussil- 
linen tätä ainetta hänelle hyvin tervetullut. Minä ehkä olen 
keksinyt oivallisen hyvityksen. — Varro tässä hieman! (Me- 
nee.) 

MIKKO (yksin). Varronko sinua, vai pistänkö itseni kore- 
asti sivulle nyt ja omaan kotooni tavoitan? Mutta taitaapa 
se toki näyttää niinkuin vähän varkaan kujeelta. — Minä 
varron sinua, mutta koska tulet, niin rakennan välillemme 
pienen riidan. Syytä löytään aina. Riidan rakennan ja sitten 
jätän sinun omalle onnelles. Nummisuutarin mökkiin en 
kanssas tule, en askeltakaan sua seuraa enään. (Kristo tu- 
lee.) Hei Kristo! Mihin kulkee ties? 

KRISTO. Kuokkimaan Eskon häitä; perässä tulee nuoria 
muitakin. 

MIKKO. Tässä on puhemies! 

KRISTO. Missä sulhainen? 

MIKKO. Metsässä tuossa! 

KRISTO. Entäs nuori-muori, se entinen Karrin Kreeta? 

MIKKO. Miehensä sylissä! 

KRISTO. Soo-oh! He ovat rakkaita, tulisia. Ja sinä pidät 
vahtia tässä, varrot, kunnes nuori pari käy metsästä ulos? 

MIKKO. Fi yhtään paria, yksinään ja pariton on Esko, 
niinkuin suora-lesti. — Tuolla hän istuu ja noukkii pussiin- 
sa riisiä hyvitteiksi äitilleen, jonka vihaa hän pelkää kovin, 
viivyttyään niin kauvan hääretkellänsä, tuomatta toki 
nuorta-muoria huoneeseen. 

KRISTO. No peijakas! Kuinka ovat asiat? Eikö saanut 
hän Kreetaansa? 

MIKKO. Puusuutari hänen kieppasi, ja heidän häitään 
vietettiin paraikaa, koska tulimme Karrille, minä ja Esko, 
eväspussi selässä. Mutta sepä lystikästä, että käskettiin 
meitä häihin vielä ja me tottelimme kernaasti käskyä ja an- 
noimme kaikki maistua hyvin. 

KRISTO (nauraa). Oivallista, kaikki oivallista! Mitä sit- 
ten, Mikko? 

MIKKO. Tähän asti olemme viipyneet kotomatkallamme, 
muuttaen yhdestä lysti-paikasta toiseen, häärahoja liotel- 
len, mutta nyt on kassa kaikki, aina viimeiseen ropoon. 

KRISTO. Ryyppäsikö Esko myös? 

MIKKO. Fi pisaraakaan, mutta seurasi minua toki uskol- 
lisesti kaikkialle; sillä pitipä hän häpeänä sulhaiselle jättää 
puhemiestänsä tielle. Tosin närkästyi hän usein päälleni, ja 
motkotteli kuin punainen kukko, mutta enpä huolinut sii- 
tä, vaan hummasin miten jaksoin; ja nämät kolme viikkoa 

ovat menneet kuin säkissä. — Siinä, Kristo, on Nummisuu- 
tarin Eskon hääretki. 

KRISTO. Niinpä jo alusta vähän arvelin asian käyvän, 
kuultuani morsius-talosta yhtä ja toista, ja sentähden olen 
nyt kaikin voimin koettanut jouduttaa naimistani Jaanan 
kanssa. Suutarin keräjiin vein, ja kaksi kertaa olemme jo 
kuulutetut minä ja tyttö, mutta nyt provastimme, virkansa 
toimessa turhan tarkka, vaatii vielä Topiakselta naimalu- 
pausta, pidätellen kolmatta kuulutustamme. — Nyt ovat to- 
sin Eskon häätuumat käyneet aivan toivoni mukaan, mut- 
ta kaikki taitaa äkisti muuttua vielä. Nyt tulee poika takai- 
sin asiaansa toimittamatta, ja äiti, muistellen kuin lähellä 
viiden sadan perintöä minä olen, taitaa vimmassansa nait- 
taa Eskon jonkun viheliäisimmän naasikan kanssa. Ja tämä 
tapahtuu provastin vartoessa tytön naimalupaa Topiaksel- 
ta, ja minä jään viimein kuitenkin kaikesta paitsi. Olis nyt 
neidon isä tässä, mahtavin naittajansa, niin kaikki kävis 
hyvin. Tulevana sunnuntaina kuulutettais kolmas kerta, ja 
samana päivänä häämme vietettäisiin myös. 

MIKKO. Minä ennustan sun voittavan! 

KRISTO. Jos totta ennustat, niin oletpa häitteni paras vieras! 

MIKKO. Niin toivon, ja »niinkuin sinä toivot, niin sinulle 
tapahtuu», sanoo Esko, selittäin raamattua muistonsa mu- 
kaan, se komea sulhainen, jota tänään kotiinsa varrotaan 
kunnian kemussa. — Katsos, Kristo, kuinka sukkelasti so- 
veltui: samana päivänä, jona meitä varrotaan nuoren 
emännän kanssa, me tulemme myös, mutta niinkuin sissit 
liassa ja nälkäisinä, ja mitä naisväkeen kuuluu, niin on 
Esko vielä yhtä viaton kuin mentyänsä. 

KRISTO. Kaikki hyvin. Nouseepa tästä hauskat vehkeet 
ehdittyämme suutarille. Minä käyn kanssanne, Mikko, li- 
säksi mustan ämmän kiukuille! 

MIKKO. Parempi vielä, jos lähet edellä Eskon kotiin, ja il- 
moitat hääväen lähestyvän; sanot heidän pysäyneiksi le- 
vähtämään Peltolan pihalle. 

KRISTO. Niinpä teen ja saatan heille aina pidemmän no- 
kan ja oikeat ukulin silmät. — Kiirehtikäät jälessäni vaan! 
(Menee.) 

MIKKO (yksin). Minua vartoa saat; sillä enpä juuri vähäl- 
lä hinnalla nyt tahtoisi liketä sitä kuuluisaa suutarin Mart- 
taa. Totuuden tunnustaen, häntä pelkään enemmin kuin 
paholaista. Ja ken ei tee sitä? — Nyt omaan pesääni vaan, ja 
Eskon, riisipussi selässä, lähetän sekä minun että itsensä 
puolesta sen mustan traakin kitaan. — Hän viipyy vielä. 
(Huutaen.) Esko! 

ESKO (metsästä). Tulen paikalla! 

MIKKO. Kuin sieltä tulet, niin juotanpa sun täyteen kuin 
rahoja ylös, minä. — (Esko tulee; pussinsa toinen haara on 
täytetty.) 

ESKO. Siellä oli hyvä riisin saanti! 

MIKKO (tarjoo Eskolle viinapulloa). Tässä, mies! Itse 
ryyppäsin vasta! 

ESKO. Mikä on tarkoitukses? 

MIKKO. Että otat hyvän kulauksen pullostani! 

ESKO. Minä? 

MIKKO. Sama mies! 

ESKO. Sinä tiedät, ettei vielä koskaan mitään karvasta 
ole huulilleni tullut tähän päivään asti. 

MIKKO. Tänä päivänä tulkoon! 

ESKO. Minäkö ryyppäisin? Ei! — Usko minua Mikko Vil- 
kastus, minä tuskin tiedän mille viina maistuu. 

MIKKO. Maista nyt, niin tiedät! Otappas, poika, tuosta 
kirkkaasta pullosta! 

ESKO. Minä vihaan viinapulloa kaikesta sydämestäni, 
sielustani ja mielestäni! 

MIKKO. Se tulee siitä, ettes paremmin tunne sen sisällistä 
luontoa. 

ESKO. Nakkisten vanha-setä, koska hän juomisen pois- 
kielsi, kiroili viinaa kauheasti. Hän kutsui sen myrkyksi sy- 
vyyden kaivosta. 

MIKKO. Ole surutonna: koska taas alkaa hän juomisen- 
sa, kutsuu hän sen hunajan-pisaraksi korkeuden kalliosta. 

ESKO. Niin hän sitä kiroili. Ja viinapotellin nimitti hän 
pirun-sarveksi. 

MIKKO. Ole surutonna: koska taas alkaa hän juomisen- 
sa, hän autuuden-sarveksi sen nimittää. 

ESKO. Nyt haastelet tyhmästi, Mikko! Viina ei tarvitse 
puolusmiestä. 

MIKKO. Ei yhtään, niinkuin ei mikään hyvä ja rehellinen 
asia. 

ESKO. Kirottu asia, se viinan asia! Sanotaan erään lääkä- 
rin keksineeksi konstin, polttaa viinaa. Olis se lääkäri täs- 
sä, miehen hirttäisin kohta! 

MIKKO. Ja minä kohta edestänsä hirteen menisin; kuin 
vaan on päässäni silloin pieni viinan huimaus, joka uskal- 
lusta antaa, vaikka kohtais meitä suurin vaara; rallaten me 
käymme päälle vaan väkirynnäköllä. Sinäpä nyt tuommoi- 
sen rohkeuden tarvitset tullessasi hirmuisen äitis kasvoin 
eteen; sentähden juo! 

ESKO. Olisko siitä apua? 

MIKKO. Täysi apu. — Juo! 

ESKO. Fn juo! 

MIKKO. Sitten eroomme, enkä seuraa sinua kauvemmas. 
Jää hyvästi! (Aikoo mennä.) 

ESKO. Seis, mies, seis! Ilman seuraas en lähe kotia! 

MIKKO. Tahdotko juoda? 

ESKO. Tuo tänne pullos! Olkoon se niin viimeinen, kuin 
on se ensimmäinen kerta. (Juo.) 

MIKKO (itseks.) Hyvä! 

ESKO. Näitkös, että join? 

MIKKO. Vielä muutama nielaus, koska on tämä ensim- 
mäinen ja viimeinen kerta! (Esko juo. Itsekseen.) Kas niin! 
Nyt pieni riita ja sitten ero. 

ESKO. Enkös juonut? 

MIKKO. Sen teit, ja olipa se kovin tarpeellista, nytpä otat 
vastaan äitiltäsi löylytyksen, niinkuin mies; sillä selkääs 
saat, että roikaa, ole vissi siitä! 

ESKO. Mikko Vilkastus ei olekkaan tietäjä. 

MIKKO. Fipä tarvitse olla tietäjä, ennustaissa sinulle tä- 
näpänä aika saunan. Mutta ei hätää, nyt on värkkiä pääs- 
säs; anna tulla vaan, kaikki käy sievästi kuin öljy Libanoo- 
nissa. 

ESKO. Sinä uskot siis, että täytyy minun välttämättömäs- 
ti saada selkääni tänä-ehtoona, sinä uskot sen? 

MIKKO. Uskon ja luotan! 

ESKO. Ja iloitset ja riemuitset? 

MIKKO. Iloitsisko puhemies, koska sulhainen selkäänsä 
saa? 

ESKO. Miksi puhut sitten näin? 

MIKKO. Syvästä sydämeni katkeruudesta lörpöttelen; sil- 
lä asia on ikävä. 

ESKO. Vai niin. Minä saan selkääni! Entäs sinä? 

MIKKO. Täytyy katsella päälle vaan, ei auta! 

ESKO. Vai niin! Mutta kuka meistä kahdesta on oikein 
syypää, minä vai sinä? 

MIKKO. En tiedä; sillä viaton olen minä. 

ESKO. Viaton? Sinunpa syysi tähän pitkälliseen kotimat- 

kaamme. Talosta taloon olet kulkenut kuin mustalainen ja 
minä hännässä. 

MIKKO. Mustalainen! Sinä koira, aatteles kuinka monet 
kerrat ja kuinka hävyttömästi olet minua haukkunut tällä 
matkalla. Käypä se viimein sydämelle. Kirkas tuli ja leima- 
us! 

ESKO. Taidatko sanoa omantuntos nimessä, ettes ole 
syypää tähän surkeuteen, jossa nyt oljentelemme? 

MIKKO. Syypää! Minä yksin? 

ESKO. Olethan menettänyt kaikki rahatkin! 

MIKKO. Enin osa rahoista meni keskivarissa, jossa söim- 
me päivällistä, niinkuin suuret herrat, ja joimme putelin 
oltta päälle. Semmoinen atria, sen tiedätkin, maksoi ploo- 
tuja. — Mutta kenen oli syy, että jouduimme keskivariin? 
Eikö sinun? 

ESKO. Enpä tarkoittanut muuta kuin saada piirretyksi 
puumerkkini lupauskirjaan, jonka täytyy siellä löytyä; 
mutta tehtyäni tämän, miksi emme jatkaneet kohta taasen 
tietämme morsius-taloa kohden? 

MIKKO. Kaikki tämä ei kuulu tänne; kysymys on, kenen 
oli syy, että poikkesimme keskivariin? 

ESKO. Kas kas, mikä ääni nyt on kellossa! 

MIKKO. Kellossa! Onko ääneni kellon ääni, sinä juoni- 
kas ja takaviisas suutarin poika, onko ääneni kellon ääni? 

ESKO. Ääni on lahja Herralta, liioinkin lauluääni. — 
Mutta ymmärrä vertaukseni oikein; sillä haastelenpa usein 
esikuvien ja tunnusmerkkien kautta. Niinpä tahdoin nyt- 
kin lausua miten vaihtelee täällä ihmisten mieli, niinkuin 
metsässä kuullaan sekä koleita että kileitä karjan-kelloja. 

MIKKO. Sinä tyhmä pässi, kuuleppas tätä kelloa! (Lyö 
Eskoa korvalle ja juoksee pois. Esko rientää perässä. — 
Kraatari Antres tulee klanetti kainalossa.) 

ANTRES (yksin). Tässä siis pitää minun vartoa hääväkeä, 
ja, koska tulevat viimein, seurata heitä suutarin huonee- 
seen; niin on ukon tahto. Mutta pitääkö minun seisoman 
tässä vaikka puoleen yöhön asti, pilli kourassa vartoen hei- 
tä? — Vaiti! Tuossa ovat; sulhainen kuitenkin. Tahdonpa 
antaa hänelle pienen kunnia-töräyksen. (Esko tulee, Antres 
puhaltaa hänelle pari jaksoa.) 

ESKO. Oletko nähnyt Mikko Vilkastusta? 

ANTRES. Puhemiestänne? Eikö ole hän seurassanne? 

Esko. Hän jätti minun kuin susi poikansa, ja antoi mi- 
nulle vielä korvapuustin lähteissä. 

ANTRES. Miksi erositte vihassa? 

ESKO. Hän on lyhy-nokkanen mies, eikä salli syntejänsä 
soimata. — Korvalleni sain häneltä. Hyvä! — Olisin ehtinyt 
hänen kiinni, niin kasvujen kanssa olisin maksanut kaikki. 
Mutta vaaran tullessa on hän aina nopeajalkainen. Ei kan- 
na hän turhaan nimeä: Vilkastus. 

ANTRES. Uuspeili, koko mies! — Minä kutsuttiin häihinne 
puhaltajaksi, ja käskyn mukaan kävin vartomaan teitä tä- 
hän. Nyt tapaan sinun, mutta en morsiantas. 

ESKO. Fi yhtään morsianta. Hän jätti minun jo ennen 
vihkimistä ja otti itsellensä toisen. Ilkeä petos, tunnoton 
petos! Mutta asiasta nousee tuima prosessi. 

ANTRES. Kenen otti hän? 

ESKO. Puusuutarin; olimmehan häissänsä. 

ANTRES. Minä surkuttelen tappioos, joka on suuri sydä- 
mesi puolesta. 

ESKO. Sanomaton! — Se peevelin Mikko, kuin piti pääse- 
män kynsistäni! Minä olisin pannut hänen noin, noin! 
(Hän tulee päihinsä.) 

ANTRES. Suuri uuspeili! — Mitä siitä vaikk'ei tyttö ollut 
rikkaampia? Veisussa laulamme: »kuin meil? vaan on rak- 

kaut kyl Jumalal on rikkaut». Niin se on. Uskotko sinä 
myös sen? 

ESKO. Niin se kaiketi olla mahtaa. — Mikon käsken kerä- 
jiin myös. Ehkä näit puitten välistä sinä hänen lyövän mi- 
nua korvalle? 

ANTRES. En nähnyt! 

ESKO. Sano järkähtämätön totuus! 

ANTRES. En minä nähnyt, en minä nähnyt! 

ESKO. Aatteles, jos täytyy sun panna kaksi sormea kirjan 
päälle! 

ANTRES. En nähnyt sittenkään. — Elä Herran tähden mi- 
nua saata keräjiin; lakitupaa kamoon niinkuin helvettiä. 

ESKO. Asiaa tahdon tuumailla. — Mutta minä ehkä kuo- 
len nyt! 

ANTRES. Jumal varjel? meitä! Miksi niin? 

ESKO. Tuntuuhan kuin ruumiini ja sieluni sulaisivat yh- 
teen ilman kanssa. 

ANTRES. Oletpa vielä koossa! 

ESKO. Minä siivet selkääni saan ja pyllyyni pitkä pyrs- 
tön, ja kohoon korkeuksiin ylös. 

ANTRES. Tanterella seisot vielä niinkuin minäkin, synti- 
nen ihminen. 

ESKO. Ääntäsi en oikein kuule tänne ylös. Mitä sanoit? 

ANTRES. Sinä tanterella seisot. 

ESKO. Mutta henkeni taivaan navalla pyörii. 

ANTRES. Sinä teet minun kovin murheelliseksi! 

ESKO. Tämä on niin lystiä. Maa ja taivas lyövät kuper- 
keikkaa ja sinä, kraatari Antres, pyörit silmissäni kuin 
apinja markkinoilla ja kuitenkin tahtoisin sinua hellästi 
suudella. Kyllä tämä on kuolema; ja minä saan saatanan 
kuraasin. Hih! Nyt tappelisin legioonien kanssa. 

ANTRES. Olethan ryypännyt, mies? 

ESKO. Olenhan senkin tehnyt. Kaksi oivaa kulausta otin 
äsken juuri Mikon taskumatista. — Mutta nyt on aika tul- 
lut, ja kerran meidän kaikkein kuolla pitää; usko minua! 

ANTRES. Esko, oletko koskaan ennen ollut humalassa? — 

ESKO. Totta sanoen, en koskaan! 

ANTRES. Nyt olet, naapurini! 

ESKO. Olisko tämä humalaa? 

ANTRES. Samaa sorttia, ole varma siitä! 

ESKO. Näin ihanata, näin taivaallista, näin rautaroh- 
keata! Olis koko mailma sylissäni, niin suutelisinpa sitä 
kuin veljeä rakasta. Peijakas! taitaisinpa loiskata tuon 
kuusen kärkeen tai tuon pilven köyrylle istumaan ja sieltä 
taasen ales kuin ukon vasama aina maan tunkkasen yti- 
meen. Elämä on iloleikki! Antres, mitä olemme me, mitä 
olentoja täällä, että Jumala meistä huolen pitää? — Hih! 
Tässä on aika poika Kokkolasta. Eikös niin? Mitä sanot 
kraatari? 

ANTRES. Fn juuri mitään sano. 

ESKO. Onko kraatari parempi mies kuin suutari? 

ANTRES. Molemmat tarpeelliset tässä mailmassa! 

ESKO. Sinulla on tapa moittia suutaria ja panna kraatari 
pykälä ylemäs, mutta katsos, jos ei olis saappaita, niin eipä 
taitas olla jalkojakaan. Siinä sinulle yksi piikkaus niin hyvä 
kuin kaksi. 

ANTRES. Tahdotpa välillemme suukopua ja riitaa. Niin, 
niin, kyllä ymmärrän; mutta minä en puhu mitään. 

ESKO. Ei yhtään riitaa; sillä nyt on ilon päivä. (Saarnaa- 
valla äänellä): 


» Ole, sielun”, iloinen, 
luota sinuas härjän pää? 
härkä vie sun mäen pääl.» 

Olinpa kovin lapsikas peljätessä mennäkseni kotiin, 
niinkuin tarvitsisi minun se tehdä. Koto jääköön hiiteen! 
Mailma on avara ja leipää löytyy joka haaralla. 

ANTRES. Käy koreasti kotiis vaan, Esko, se on sulta paras! 

ESKO. Fi tuumaakaan enään kotoa kohden, vaan tästä 
käännyn ympäri ja vaellan kauvas, kauvemmaksi vielä 
kuin se etäinen kulta-nummi, jonka pappilan mamsselli 
näki unissansa. — Vie sinä heille terveiseni, kiitä heitä puo- 
lestani ylöskasvatuksen edestä, sano, että siunasin heitä 
mennessäni ja olin iloinen kuin oinas. (Ylpeästi ja heilutel- 
len päätänsä.) 


» Ole, sielun”, iloinen, 
luota sinuas härjän pääl, 
härkä vie sun mäen pääl.» 


Hih, vaan! Karrin hyllyssä oli kymmenen ruokaluskaa, minä 
luin ne. — Antres, ollaanpas oikein iloisia! —- Katsos, kuinka 
nopea minä olen juoksemaan. (Juoksee kiivaasti pois.) 

ANTRES (yksin). Rupeanpa häntä pelkäämän. Kovin irs- 
tasluontoinen mies, ja vahva, hirmuisen vahva. (Esko tulee 
juosten takaisin ilman hattua ja toista kenkää.) 

ESKO. Herran Kiesus, Antres, juostaankos päämme 
mäntyyn? 

ANTRES. Kuinka on laitas? Olethan ilman hattua ja tois- 
ta kenkää! 

ESKO. Olkoon niin! 

ANTRES. Ne etsimme ylös. 

ESKO. Fi, kraatari, metsä saantinsa pitäköön! Huolisin- 
ko yhdestä hatusta ja kengästä? Peeveli! jos oikein vihas- 
tun, niin kaikki nutut päältäni heitän ja myyn itseni Ryssäl- 
le. Sataan plootuun! 

ANTRES. Ole siivosti, ystäväni, ja haastele niinkuin järjel- 
lisen tulee. — Minä menen ja etsin ylös hattus. 

ESKO. Elä tee sitä, meistä tulee muutoin vihan veljet. 

ANTRES. Taitaisitko näin tukka pystyssä käydä ihmisten 
näkyviin? 

ESKO. Se tukka kelpaa, vaikka teit siitä kerran kovin 
pilkkaa, sinä. Sen muistan aina. 

ANTRES. Silloin olin vähän päissäni. 

ESKO. Sinä naureskelit tätä pystyssä seisovaa töyhtöä 
päälaellani tässä. Miehuuden ja kiivauden merkki. Myös 
pilkkasit silloin silmiäni, kutsuen niitä ympyrjäisiksi maa- 
pässin silmiksi. Hyvä! Katseleppas niitä silmiä! 

ANTRES. Ne olen nähnyt! 

ESKO. Katsele minua hetki tarkasti ja äänetönnä vasten 
silmiä. Tee se pian, muutoin ei käy sun hyvin, Antres! 

ANTRES. Minä katselen. (Hetken aikaa äänettömyyttä, 
jona he katselevat toinen toistaan vasten silmiä.) 

ESKO. Niin semmoiset silmät ne ovat. Tunnustas myös 
tuota tupsua päässäni! 

ANTRES. Mitä vasten? 

ESKO. Se käy laatuun sitä tunnustaa. Tee se hyvän sään 
aikana. 

ANTRES. Sinä olet erinomainen mies! 

ESKO. Tämmöinen tupsupää. Pistä kouras tänne; siitä et 
saa kipeätä! 

ANTRES. Mutta mitä se meriteeraa? 

ESKO. En tiedä itsekkään. Mutta tee se kiireesti, jos sel- 
käs syhyy. 

ANTRES. Minä tunnustan! (Hän tunnustaa.) 

ESKO. Toinen kerta! (Antres tunnustaa.) Niin. Entäs kol- 
mas kerta! 

ANTRES. Sinä hulluttelet, mies! Olenhan jo tunnustanut. 


99 


ESKO. Tunnustus vielä kolmas kerta! 

ANTRES. Voi minua poloista miestä, mihin olen joutunut! 

ESKO. Kolmas kerta. — Tunnustappas! 

ANTRES. Minä tunnustan! (Tunnustaa.) 

ESKO. Niin, semmoinen tukka se on, ja itseppä sen kan- 
nan niinkuin silmätkin. 

ANTRES. Enpä olis luullut sinua näin kovaksi mieheksi! 

ESKO. Kova ja kiivas luonnosta. 

ANTRES. Enkä näin kiukkuiseksi ja juonikkaaksi. 

ESKO. Tuhannen peeveliä! koko mailma on kuin noidut- 
tu mua kohtaan. (Ottaa kraataria kauluksesta kiinni.) Mi- 
nun Karri petti, oma morsiameni minun petti, kutsuen mi- 
nua hävyttömäksi mieheksi, ja kujalle minun ajoivat kuin 
kylän koiran. Niin kanssani tehneet ovat, ja Mikko Vilkas- 
tushan koko saatana oli. Rahat juotuansa, löi minua kor- 
valle ja juoksi tiehensä kuin peto. Ja meidän välillä, Antres, 
on jotain vanhaa hapatusta myös. 

ANTRES. Flä kiristä minua kurkusta! 

ESKO. Herran Kiesus, kraatari! Mikko Vilkastus on täyt- 
tänyt sydämeni niin. (Kiristää aina kovemmin Antresta, 
joka koettaa rynnistellä vastaan.) 

ANTRES. Flä kiristä! 

ESKO. Tierätkös, kraatari. 

ANTRES. Tulkaat minua apuun! 

ESKO. Noin minä miehiä panen; katsos! (Painaa kraata- 
rin maahan, kraatari pyörtyy ja jää makaamaan liikkumat- 
tomana.) Kiusa kiusan päälle viimein mieheltä järjen vie. 
(Katsellen kraataria.) Liikkumaton kuin kivi. Aatteles 
jos... (Ravistaa häntä.) Nouse ylös, Antres, ja ollaan ystä- 
vät taas! — Hän ei hengitä enään. Se on tehty! Toinen lau- 
doissa, toinen raudoissa, niin tämä hääreisu päättyi. Kuol- 
lut on hän! Se on tehty! (Iivari, Sakeri ja Niko tulevat aja- 

en, kaikki istuen rattailla.) Tulkaat ja nähkäät rikostani 
suurta. 

SAKERI. Pysäytä! (Iivari pysäyttää.) Mitä on tapahtunut 
tässä? 

ESKO. Tulkaat katsomaan vihan ja synnin hedelmiä! 

IIVARI. Veljeni, Esko! Mitä hirmutöitä? 

ESKO. Se on tehty! 

SAKERI. Ales rattailta kaikki! (Astuvat ales.) Sido Rusko 
mäntyyn tuolla. (Iivari ajaa pois hevoisen oikealle. Sakeri, 
taluttaen Nikoa köydestä, joka on sidottu vangin jalkaan, 
lähestyy Eskoa.) Esko, minun sisareni poika, mitä olet teh- 
nyt? 

Esko. Hyvää päivää! — Tekoni on tuossa. Siinä makaa 
kraatari niinkuin vihani uhrilammas. Mutta tämä on mi- 
nulle rangaistukseksi. (Iivari tulee.) 

IIVARI. Oletko tappanut kraatarin? 

Esko. Hyvää päivää! Vaikka ehtoo jo taitaakin olla. — 
Niin, Iivari; sinä olet nuorempi, ota vaari minusta ja elä kos- 
kaan himoillesi valtaa anna. — Minä miehen tapoin, ja tämä 
tapahtui minulle rangaistukseksi. Mutta voi kraataria, jonka 
henkensä panna täytyi kuritukseksi minulle! (Sakeri kuiskaa 
Eskoa korvaan. Esko lähtee juoksemaan, mutta kääntyy jäl- 
leen kohta takaisin neljän viiden askeleen päästä.) Ei, eno; 
en tahdo karata. Tunnon vaivat lievii esivallan meitä ran- 
gaistessa. Siis tulkoon kuuskorttelisia täysi kippu selälleni; 
sillä sen olen ansainnut. Ja sitten: marssi sinne, missä pilvet 
maata lamaa ja peuroilla ajetaan. Sinne, sinne kruunu 
omansa korjaa. Humala katoo päästäni, haihtuu kuin tuhka 
tuulessa. Nyt olen ihan selvä. (Antres liikuttelee itsiänsä.) 
Kraatari elää vielä! Mun ystäväni, Antres! 

ANTRES (nousee istumaan huoaten raskaasti): Olemme- 
ko tässä vielä? 

ESKO. Tässä, ystäväni! Mutta kiitos luojan, ettäs vielä 
hengen sait! Minä pyydän sinulta anteiksi, kraatari, kai- 
kesta sydämestäni! 

ANTRES. Minä kaukaisilla mailmoilla käynyt olen, vie- 
raita kieliä haastellut ja paljon ihmeitä nähnyt. — Kuinka 
kauvan sitten, Esko, kuin sinä minua kurkusta kruuvasit? 

ESKO. Tuskin kolme minutia! 

ANTRES. Sano kolmekymmentä vuotta kuitenkin! 

ESKO. Fi yli kolmen minutin, usko mitä sanon! 

ANTRES. Kas ihmettä taas! 

ESKO. Nouseppa seisomaan, veljeni! (Auttaa Antresta 
seisomaan.) Kuinka jaksat nyt? 

ANTRES. Minä olen terve ja raitis! 

ESKO. Terve ja raitis! Mikä onnen hetki! — Mutta ottais- 
pa mun peijakas, jos rupeisit minua laillisesti hakemaan! 

ANTRES. Fn minä rupee. 

ESKO. Kiristää toista kurkusta, se on pedon-tapaista, ja 
tarvitsisinpa loittiini aika lailla. Ei haittaisi se yhtään. Mut- 
ta minä rukoilen sinua, elä vie minua keräjiin tästä asiasta! 

ANTRES. Fn minä vie, en minä vie. 

ESKO. Sinä kunnon mies! Mitä maksan sinulle? 

ANTRES. Et mitään, et tarvitse! 

ESKO. Verraton mies! Ilmatteeksi sulle saappaita teen 
aina kuolemaan asti. 

ANTRES. Jos niin tahdot! 

ESKO. Sen teen minä! — Kas niin, eno ja nuorempi velje- 
ni, Iivari, sallimus auttoi minun tästä onnettomuudesta 
kuitenkin. — Mutta mistä tulette ja kuka on tämä? 

SAKERI. Kaupungista tullaan! 

IIVARI. Ja tämä on ystävamme, joka meidät onnellisiksi 
tekee. 

ESKO. Miksi eno häntä nuorasta hallitsee? 

IIVARI. Ystävyyden liite, näetkös. 

ESKO. Selittäkäät minulle asia. 

IIVARI. Etkö huomaa lyhyttä tukkaansa, piikkipartaansa 
ja pilkkua nenänsä vieressä? 

ESKO. Se suuri varas. 

SAKERI. Sama veitikkä! 

IIVARI. Hänenpä nypistimme koreasti Puol'matkan 
krouvissa. 

ESKO. Mikä onni! 

IIVARI. Seittemän sataa riksiä vaan. 

ESKO (itseks.) Mikä onni! Tästä nousee isäni huoneeseen 
ilo suuri, ja minäkin olen pelastettu sillä samalla. 

SAKERI. Mutta kuuleppa, mun sisareni poika, tänäpäivä- 
nähän pitäisi pitäisi vietettämän jälkihäitäs? 

IIVARI. Jaa peijakas! mutta miksi seisot tässä? 

ESKO. Ettäs sanot. Mutta minua on kohdannut kova 
vastoinkäyminen. Morsiameni annettiin petollisesti toiselle 
ja minä sain kääntyä nuorena miehenä takaisin; tähän asti 
olen viipynyt kotomatkallani ja juuri Mikko Vilkastuksen 
tähden. Hän minun petti myös. Kaksitoista riksiä, jotka 
äiti antoi minulle häärahoiksi, joi hän ylös, sitten löi hän 
minua korvalle ja juoksi tiehensä, ja se tapahtui juuri täs- 
sä. Päätinpä, etten enään lähtisi kotia, vaan vaeltaisin kau- 
kamaille, mutta luulen toki asian kääntyvän nyt toisin. 

IIVARI. Nyt ei yhtään hätää sinullakaan, ei yhtään! Me 
myös teimme huonon retken, mutta tämä onnemme lintu 
tässä (osoittaen Nikoa) saattoi kaikki parhaalle kannalle 
taas. Nyt en ensinkään pelkää tullakseni kotia, sanonpa 
kohta suoraan, että kaikki joimme, mutta tässä on sensijaan 
seittemän sataa riksiä, ja isämme mökissä ilosta hurrataan. 

SAKERI. Elä sentähden ilmoita minun olleen seurassasi 
juomakengilläsi kaupungissa! 

IVARI. En, vaan sanon, että kohtasin teidän vasta ihan 
tullipuun alla, tullessani ulos kaupungista. Olkaat hyvässä 
turvassa, eno; minä pelastan selkänne. 

SAKERI. Minun selkäni? 

IIVARI. Niin teidän kuin Eskon ja omani! 

ESKO. Kas kas, mikä ihmeellinen käännös! Nyt himoom- 
me päästä kotia kuin voiton-sankarit sodasta. Tätä onnea 
emme olisi ansainneet. Mutta kiittäkäämme sallimusta! 

IIVARI. Kiittäkäämme sallimusta, se tämän miehen var- 
kauteen veti, pelastaaksensa meitä, kurjia. —- Mutta minua 
kouristelee kiukkuinen nälkä. Onko pussissasi ruokaa? 

ESKO. Fi yhtään, vaan on siellä ainoastaan riisiruoho- 
ja. - Kovin nälkä minunkin. Konna vieköön! taidanpa 
kuin paras lintukoira haistaa leivän hajun matkamiesten 
eväspussissa, ja makean uutishajun olenkin tuntenut kai- 
ken tien. Totta, veljeni, näin kiivasta nälkää en muista vie- 
lä koettaneeni. Mutta kärsikäämme hetki vielä, kohta an- 
taa meille äitimme ruokaa. 

IIVARI. Voileipää hän antaa meille niinkuin hyville lap- 
sille. - Kotia kuin Hiien pohtimessa! Minä päästän hevoi- 
sen. (Aikoo mennä oikealle.) Mutta katsokaat, ettette huk- 
kaa kultapalloamme; eno; jos sen teette, niin sitten kuiten- 
kin ilman armoa me molemmat hirteen. (Menee .) 

SAKERI. Hänestä vaarin pidän kyllä! 

NIKO (itseks.) Saakeli olkoon! tyhjentäisinpä minäkin 
kernaasti pöytyrin hernevelliä. sillä olenpa tyhjä kuin vesi- 
koijussa pari viikkoa sitten. Mutta taidanpa nälän pahim- 
man kauvaksi unohtaa vielä katsellessani tässä lapsuuteni 
teitä ja polkuja. 

ESKO (Nikolle). Vai sinäkö sama junkkari. Aatteles mikä 
kamala rikos, luvattomasti ottaa toisen omaisuutta, pistää 
taskuunsa ja hiipistellä tiehens?. Aatteles sitä, sinä kurja mies! 

NIKO. Pidä kitasi sinä, kananvaras, mällistelevä huhkain 
siinä; tempasenpa muutoin käteni nuorista, käyn sun tuk- 
kaas ja hajoitan sen tuulen-pesän ilmaan. 

Esko. Elä kopeile! Tunnenpa humalan tulevan päähäni 
takaisin, se kanalja tulee, antaen uutta kuraasia. — Sinä lur- 
jus! haukutko minua? Katso etten iske kurkkuus! Mitäs te- 
kisit? Kätes ovat kiinni. 

SAKERI. Siivosti, Esko, ja muista, että on hän vankimme! 

IIVARI. (on peräyttänyt hevoisen rattaineen teaterille). 
Mitä torelee Esko? 

ESKO. Tuo hävytön mies kun rupesi minua haukkumaan 
siitä, että kristillisellä tavalla nuhtelin häntä varkaudesta. 

IVARI. Hän ei kärsi yksinkertaisia, ja yksinkertaisiapa 
olemme, jos häntä nuhtelemme siitä, josta meidän häntä 
kiittää tulee. — Nyt kaikki rattaille; orhini levottomuudesta 
pyrskii ja raappii! (Kaikki istuvat rattaille.) Minä, ajajan- 
ne, istun nokalle tähän, eno, kultakukkomme kanssa, istuu 
keskellemme, sitten Esko, ja sinä, pillinesi, sovita itses 
tuonne taakse ja puhalla, että taivas repee! 

ANTRES. Minä puhallan! 

IIVARI. Mutta katso, ettes putoo sieltä, koska orhini ne- 
lisiin juoksee! 

ANTRES. En minä putoo. 

IIVARI. Missä on hattus, Esko? 

ESKO. Tuonne metsään se jäi, mutta jääköön heitä vaik- 
ka kymmenen. 

IIVARI. Niin juuri. Tästä lähin käymme silkkihatussa. 

ESKO. Ja kultakellossa. Ostammepa itsellemme kruunun 
puustellin tai arenteeraamme jonkun herraskartanon. 

IIVARI. Sen teen minä kohta. 

ESKO. Minä tulen pehtoorikses, Tivari! 

IIVARI. Sinun otan pehtooriksi, enon metsäviskaalikseni 

vannotan, isäni panen voudiksi ja huushollerskamme ol- 
koon voudin vaimo! 

ESKO. Kuka voudin vaimo? 

IIVARI. Äitimme, ymmärräthän? 

ESKO. Niin niin, nyt äkkään! 

HvaRri. Olkaat varolla, nyt isken. Katso vaan, ettes helli 
sieltä, sinä, takapuhaltaja. 

ANTRES. En minä helli, en minä helli! 

IIVARI. Nyt mennään! Pois tieltä! tässä tulee rikasta vä- 
keä. — Ilomarsi, kraatari, ilomarsi! (Menevät; Antres pu- 
haltaa porin-marsia, toiset loilottavat. — Kaksi kuokkavie- 
rasta, tavoittaen Eskon häihin, tulee vasemmalta.) 

1:N KUOKKA. Klanetti pauhaa, joutukaamme! (Mikon 
valitushuuto kuuluu metsästä.) Kuka valittaa siellä? 

2:N KUOKKA. Jotain kuulin minäkin. 

I:N KUOKKA. Käydäänpäs katsomaan! (Kuokat mene- 
vät. Hetken perästä tulevat he, kantaen Mikkoa, joka on 
taittanut jalkansa.) 

MIKKO. Minä olen taittanut jalkani, viekäät minua kant- 
toorin luoksi! 

I:N KUOKKA. Kanttoori on häissä Nummisuutarilla. Sin- 
ne kannamme sinun! 

MIKKO. Tuhannen tulimmaista, pitääkö minun sinne! 

2:N KUOKKA. Hän on siellä, sen tiedämme varmaan. — 
Onko jalkasi pahoin taittunut? 

MIKKO. Onpa tässä kärsimystä. 

I:N KUOKKA. Se onkin vaan murrettu. Mutta kuinka ta- 
pahtui se? 

MIKKO. Juoksin, mieletön, naarasterren perässä, joka 
hyppäsi saakelin vikkelästi, viekotellen sillä kurilla minua 
poika-parvestansa, Minä kompastuin ja mursin jalkani. 
(Itseks.) Kirottu Esko, kuin hätäytit minua ja matkaansaa- 

toit kaiken tämän! Onni, ettei nähnyt hän lankeemistani. 
(Ääneensä.) Mutta tämä on vimmattua, jalkani kimoilee ja 
polttaa kuin pahalaisen makkarakattilassa. 

I:N KUOKKA. Sentähden riennämme kanssas Nummisuu- 
tarille! 

MIKKO. Peikot ja perkeleet! en tahtoisi sinne! 

1:N KUOKKA. Sinne kiireesti, jos parannusta toivot. Jal- 
kas pitää sidottaa lastoihin, mutta pienikin viivytys taitaa 
pahentaa kaikki, tehdä sinusta ontuvan Huuperin äijän. — 
Ota kanssani kiinni hänestä sinä, ja rientäkäämme! (Kuo- 
kat, kantaen Mikkoa, menevät.) 

Viides näytös 


(Ulkopuolella Topiaksen huonetta, joka seisoo oikealla. 
Vasemmalla on pöytä, siinä viinapotelli, kaksi lasia, vehnä- 
leivän-pytkyjä ja sokeria. Perällä näkyy honka-nummi. — 
Topias ja Sepeteus tulevat vasemmalta.) 


TOPIAS. Kas kas Marttaa vaan, kuin on rakentanut eri 
viinapöydän, ja ulos pihalle sitten. Herrasväen konstia ja 
temppuja istuu hänessä vielä nuoruuden päivistä, koska 
palveli Riutalan kartanossa, ja palveli seittemän vuotta. 
Kapteenska piti hänestä paljon, samoin kapteeni itse, vaik- 
ka saivat hekin pitää suunsa kiinni, koska Martta oikein 
vihuripäänsä päällensä otti. Semmoinen likka hän oli. Sil- 
loinpa mekin, minun käydessäni kartanossa neulomassa, 
tulimme keskenämme tuttavuuteen, ja aina paremmiksi ja 
paremmiksi ystäviksi ja viimein pariskunnaksi, ja sainpa 
koira vieköön! maksaa tervarahaa Eskon tähden, kirkkoa 
tervata sain. No, no! »Nuoruus ja hulluus, vanhuus ja vii- 
saus», sanoo sanalasku. Nuori mies, hän on kuin metsä- 
vuohi, hurjapäinen. Hän ryntää päälle vaan, aattelematta 
perään, liioinkin tähän aikaan. 

SEPETEUS. Ennen nyrkki pystyssä ja suu mytyssä himo- 
jamme vastaan sotaa käytiin, ja rautaa kasvoi miehen mie- 
leen, mutta tällä suvulla ei ole tahdon voimaa, vaan tanssii 
se halujensa pillin mukaan. 

TOPIAS. Niin niin. — Muistaakos kanttoori, kuinka Pel- 
tolan hirsi-talkoossa sekä nuoret että vanhat tanssivat viro- 
lais-ukon, Hanssun, säkkipillin mukaan? 

SEPETEUS. Minä jouduin sinne virkaretkilläni. 

TOPIAS. Tehtiinpä siellä yhtäkin konstia ja juonta. Siellä- 
hän seppä minun silmäni noki, juuri talosta lähteissäni. 
Junkkari! Enkä tiennyt asioistakaan, ennenkuin kotona 
sain Martan kimppuuni siitä syystä. — Noh, ne ovat men- 
neitä asioja, ja olkoot unohduksessa. Mutta saapa tässä 
mies koetella yhtä ja toista, sekä leikkiä että totta, tässä 
mailmassa, jonka oppineet sanovat ymmyrjäiseksi kuin mi- 
nun pääni ja pyörivän tyhjässä ilmassa. Mitä aattelee kant- 
toori siitä asiasta? 

SEPETEUS. Minä kiinniriipun sanassa, jossa veisaamme: 
»ei patsast? eikä napaa, vaan vahva virta vapaa». 

TOPIAS. Niin uskon minäkin. — Vetten päällä se pyörii, 
suuri kuin joulukaakku. — Niin on tämä mailma ymmyrjäi- 
nen ja soppia ja solia täynnä, joissa pian masennetaan 
mies. (Täyttää molemmat lasit viinalla.) Mutta kas, kuin 
kaikki viimein ympäri käy, niin otammepa ryypin ja unoh- 
damme kaikki. Ryypin otamme ja nauramme ja itkemme 
yhtaikaa elinkautemme retkille. — Kanttoori, olkaat niin 
hyvä! Elkäät hirttäkää Eskon häitä, minä muutoin närkäs- 
tyn poikani puolesta. 

SEPETEUS. Maistaa tahdon! 

TOPIASs. Lasi kumoon, kanttoori, kumoon! 

SEPETEUS. Fi, Topias; maistan vaan! 

TOPIAS. Niinkuin tahdotte, mutta Eskon muistoksi! 
(Ryyppäävät, Sepeteus maistaen.) 

TOPIAS. Sokeria tahi vehnäleipää päälle; kumpaa vaan 
haluttaa; sillä taka-kontoni, näettekö, ei ole juuri niin tyh- 
jä kuin luulis, sieltä heruu koska heruman pitää. Mikä on 

suutari Topiaksen eläessä? Hänen konstinsa istuu päässä, 
sen käytös kourassa tässä; terve ruumis, silmät, korvat ja 
kaikki muut jäsenet; uljas vaimo ja kaksi poikaa, ja omalla 
kannallansa asuu hän tässä, tässä vapaalla, kaikuvalla 
honka-nummella. — Tässä on ankara kaiku, herättäkääs se 
äänellänne, kanttoori. 

SEPETEUS. Nyt ei veisaamisen aika eikä paikka. 

TOPIASs. Vähän vaan loilotusta, että kaiku kuuluu. 

SEPETEUS. La la la laa! (Kaiku.) 

TOPIAS. La la la laa! (laulaen). » Mutta me Mänttälän 
pojat...» Hih! (Viskasee lakkinsa ilmaan. Martta tulee 
huoneesta ja tukistaa häntä.) 

MARTTA. Pidätkös suus kiinni, sinä poutahaukka. — Mitä 
teette tässä ulkona? Kanttoori on hyvä ja tulee sisään. (Me- 
nee huoneeseen.) 

TOPIAS (ottaa ylös lakkinsa). Eskon iso-lippunen lakki; 
hän sai hattuni häihin. (Ryyppää.) 

SEPETEUS. Mutta usko minua, pöllähdinpä tästä tapauk- 
sesta, tukistuksesta nimittäin. 

TOPIAS. Tuosta etu-tupsusta hän minua vähän nujusti, 
mutta annanpa hänelle sen anteeksi; sillä onpa hän kovin 
kiivas ja kiukkuinen häätoimien hyörinässä. Hän on kun 
tulen leimaus. Huomasitteko, kuinka pikaisesti tämä temp- 
pu oli tehty häneltä? Kuin luoti oli hän tässä, kuin luoti oli 
hän sekuntin päästä tuvassa jälleen, ja sillä aikaa ehti hän 
tukistaa minua. 

SEPETEUS. Nais-valtikka on murheellinen merkki; se 
maakuntain häviöö ennustaa. Roomassa, koska tämä an- 
kara valta lankeemukseensa kallistui, hallitsit portot, nars- 
sut ja naasikat, ja mies vapisi vaimonsa edessä. Mikä hä- 
peä! Mutta kaikki hekuman ja huvituksen työ. — Topias! 
minä vaimon arvossa pidän, mutta sanon, että mailman 

loppu, hävitys ja ikuinen sekamelska meitä lähestyy, koska 
hän housut päällensä pukee ja rupeevi meitä könistämään, 
meille korvapuusteja jakelee ja — (katsoen merkillisesti To- 
piasta kohden) meitä tukistelee. 

TOPIASs. Kuin oikein peräänaattelen, niin olipa se hävyt- 
tömästi tehty Martalta. Peijakas! minä närkästyn. Tukistaa 
minua! Sinä mustalainen! No no, otanpa sinun tästä koviin 
kouriin, kuin vaan tämä paha-pääs on ohitse mennyt. Nyt 
ei ole hyvä hiiskua asiasta mitään. — Mutta astukaat sisään 
kanttoori, astukaat sisään! (Avaa oven Sepeteukselle, joka 
menee sisään.) Minä tulen kohta perässä! (Menee ja ottaa 
ryypin, ja puree sokerinpalasta päälle. Martta tulee.) Minä 
tässä tirkistelen, tirkistelen katsella pitkin tietä, vartoen 
häämiehiä kuin päivän nousua. 

MARTTA. Heitä kentiesi vartoa saamme! 

TOPIASs. Tänä ehtoona heidän täytyy tulla, niinkuin pää- 
tetty oli. 

MARTTA. He saattavat tulla tänään tahi huomenna tahi 
koska niin tapahtuu, mutta aatteles, jos tulisivat ilman nor- 
sianta! 

TOPIAS. Ilman morsianta? 

MARTTA. Tytön tahi kasvatusisänsä pää olisi tainnut 
kääntyä! 

TOPIAS. Mahdotonta! Asia päätettiin kättä lyöden mie- 
huullisesti. 

MARTTA. Fi mikään mahdottomuus. Mutta tapahtuisi 
niin, niin onpa Jaana paljon likempänä perintöä kuin poi- 
kamme, Esko; kolmas kuulutus vaan puuttuu. Että hän ja 
seppä, se kirottu, meiltä kieppaisivat viisi sataa riksiä pois, 
se aatus sydäntäni polttaa kuin helvetin tuli. Mutta 
Jumal'avita! minä vannon, niin ei käymän pidä. Jos ei kön- 
sikkä aviosiippaa muassaan tuo, niin tyytyköön siihen, 

jonka hänelle annan. Minulla on hänelle varoina ystävä, 
joka ahneesti kuin nälkänen kotka hänen vastaanottaman 
pitää. Naimiseen kohta, mutta siksi täytyy sinun vielä juo- 
nitella provastin kanssa. 

TOPIAS. Minä teen niinkuin tahdot. Mutta tämänkaltaisia 
hankkeita ei meidän pelätä tarvitse; he tulevat kohta, ja 
morsian Eskon rinnalla istuu, kaunis kuin Saaronin-kukkai- 
nen. He ovat vihitty pari, ijäisesti yhdistetyt, muutoin eivät 
olisi viipyneet matkalla viikkoa kolme. Kohta he tulevat pil- 
lin kirkunalla. Kraatari Antres, klanetti kourassa, vartoo 
heitä tienhaaralla tuolla. Ja minä vannon, Martta, että tans- 
sin tänä ehtoona vielä polskaa kanssas tässä tanterella. — 
Mutta mitä aattelemme Iivarista, joka ei ole vieläkään tullut? 

MARTTA. Että hän elää, sen tiedämme; ovathan nähneet 
hänen Hämeenlinnan kaduilla, mutta kaakertelevan juo- 
vuksissa. 

TOPIAS. Sinä kanalja pojaksi, nyt täytyy sinun saada pie- 
ni ryöpäys, ei auta. Saatpa, saakeli vie! kuin sieltä vaan tu- 
let kerran kotia. 

MARTTA. Hänen suomin niin pampulla, että makaa hän 
viikon päivät jäsentäkään liikkumatta. —- Mutta mene si- 
sään sinä seuraksi lukkarille. Yhtä toki sinulle muistutan: 
elä juo itsiäsi tänään juovuksiin, jos et mieli tulla teljetyksi 
sikapahnaan. 

TOPIAS. Sikapahnaan? Elä, Marttani, haastele niin sika- 
maisesti tällä juhlallisella hetkellä. 

MARTTA. Mene sisään ja elä mököttele! (Topias menee. 
Martta yksin.) Sinä viivyt vielä, lunttu. Jos vilauksessa et ole 
tässä, niin niskas nurin kierrän; sillä tänään ei ole mieleni 
leikittävä. — (Jaana tulee.) Mutta tuossa hän tulee. Kiitä 
onneasi, ettes kauvemmin viipynyt! — Saitko siirappia? 

JAANA. Enpä saanut; hän sanoi itsellään ei olevan. 

MARTTA. Sinä volpana, ethän taida koskaan mitään mat- 
kaansaattaa. 

JAANA. Minä en saanut. 

MARTTA. Sentähden, ettäs olet saamaton. 

JAANA. Mitä taisin tehdä? 

MARTTA. Ääneti! ja mene Priitan luoksi, muistuta häntä 
niistä kymmenestä munasta, jotka hän on minulle velkaa, 
ja sano hänelle, jos ei hän anna niin tulenpa ja reväisen sil- 
män päästänsä kuin perkele Kittelän noidalta ennen (Jaana 
menee oikealle. Leenan-Kalle tulee.) 

LEENAN-KALLE. Iivari, luulen, ei ole vielä palannut kau- 
pungista. 

MARTTA. Fi vielä. 

LEENAN-KALLE. Olenpa varma siitä, että hän on juonut 
ylös linturahani ja jään nyt ilman ampuvaroja. 

MARTTA. Niin taitaa käydä. 

LEENAN-KALLE. Mutta teidän tulee maksaa vahinkoni, 
jonka kärsin poikanne kautta! 

MARTTA. Sen saamme nähdä! (Anna-muori tulee.) 

ANNA-MUORI. Hyvää päivää, Nummisuutarin-muori! 
Onko kaupunkimiehestä jo mitään kuultu? Minä pelkään, 
etten saa nuuskaa, enkä rahojani takaisin enään! 

MARTTA. Niin luulen minäkin tapahtuvan. 

ANNA-MUORI. Se viheliäinen poika, missä mahtanee hän, 
kaupungin vai tievarren krouvissa, aikansa näin synnin hu- 
mussa menettää? 

MARTTA. Häntä käykäät etsimään, jos tahdotte tietoa siitä. 

ANNA-MUORI. Se on ennen teitin tehtävänne, joka olette 
ältinsä. 

MARTTA. Vaiti, ämmä! sun muutoin yhdellä potkauksel- 
la tästä mökkiisi linkoon! (Kristo tulee vasemmalta.) Mitä 
tahdot sinä? 

KRISTO. Fi niin vihaisesti, Nummi-Martta; sillä tuonpa 
teille iloisen sanoman. Esko lähestyy nuoren vaimonsa 
kanssa; kaunis tyttö, kuin aamurusko punertavat poskensa 
ja silmät säteilee kuin kaksi aurinkoa. Kohta ovat tässä. 
Peltolan pihalla Esko hevoistansa juotti. 

MARTTA. Sinä valehtelet, mies! 

KRISTO. Totta puhun! (Klanetin ääni kuuluu.) Siinä 
ovat! (Itsekseen.) Kuulenpa ratasten jyrinän myös. Mitä 
aattelen tästä? Oliskohan Mikko minua vietellyt? Sitten 
totta valehtelin tässä. (Topias ja Sepeteus tulevat huonees- 
ta, edellinen joteskin päissään.) 

TOPIAS. Klanetin äänen kuulin; he lähestyvät. 

KRISTO. Paikalla ovat he tässä! 

TOPIASs. Kuinka häitten tapaista! Mitä marssia puhaltaa 
kraatari? 

SEPETEUS. Porilaista! 

TOPIAS. Porilaista marssia! Ja nummi pauhaa kuin su- 
den-ajossa. — Mutta mikä loilotus siellä? 

KRISTO. Juuri niinkuin suden-ajossa. 

TOPIAS. Tämä loilotus? 

KRISTO. Ilon ja riemun huuto. 

TOPIAS. Niin seppä! »Iloitkaat ja riemuitkaat! nyt on 
meillä joulu!» Ollaan ystävät taas, seppä! Nyt annan anteik- 
si kaikille, itse saatanallekin, joka meitä kiusaa ja heijailee 
pitkin myötävirtaa alespäin. — Tässä on tassuni, seppä! 

KRISTO. Tässä minun! (Kättelevät.) 

TOPIAS. Ystävät olemme aina! 

KRISTO. Niinkauvan kuin kestää vaan! 

TOPIAS. Niin, seppä! 

SEPETEUS (itseks.) Ystävyys ja vesi, he ovat tähän aikaan 
yhtä. 

TOPIASs. Eskon häät! 

MARTTA. Sinä nauta, olethan juonut itses juovuksiin, 
vaikka kielsin kovin? 

TOPIAS. Nauta! Elä, Martta kulta, saata itsellesi tänä eh- 
toona sitä häpeää, että vihoissani karkaan sinusta kuuksi 
päiväksi! 

MARTTA. Marssi matkaan, jos mieles tekee! 

TOPIAS. Mitä minun tarvitsee? Minä olen herra huonees- 
sani. Sinua en pelkää, meitä on monta nyt, sinun voitam- 
me kyllä. — Nauta! Elä saata sydäntäni kiehumaan! 

MARTTA. Kitasi kiinni, sanon minä! 

SEPETEUS. Malttakaat mielenne, mies ja vaimo! Nyt rii- 
ta pois ja kristillisellä tavalla ottakaamme vastaan ylkä ja 
morsian! 

TOPIASs. Kristillisellä tavalla, palavat lamput kädessä. 
Ylkä tulee! - Mutta mikä mustalaiskuorma tulee sieltä? (Ii- 
vari , Sakeri, Niko, Esko ja Antres, kaikki istuen rattailla, 
tulevat loilottaen ja klanetin pauhinalla. He pysäyvät pe- 
rälle; Sakeri ja Antres nostavat lakkiansa.) 

MARTTA (itseks.) Jumal'avita! rupeanpa arvelemaan, et- 
tei ole laita oikein! 

TOPIAS. Minä kysyn: mikä on tämä mustalaiskuorma? 

IIVARI. Rahakuormahan tämä on. — Ales rattailta kaik- 
ki. Minä tahdon päästä syömään! (Astuvat rattailta, Iivari 
vie hevoisen pois teaterilta.) 

TOPIAS. Selittäkäät minulle tämä näkö, jos taidatte! 

SAKERI (osoittaen Nikoa kohden). Katseles tätä kuvaa! 
Etkö huomaa jotain? 

TOPIAS. Kaikki on unta! Miksi on hän sidottu, ja miksi 
hallitset häntä jalasta? 

SAKERI. Se on kallis kalu! (livari tulee takaisin.) Ilmoita 
asia, Iivari! 

IVARI. Kuulkaat, kuulkaat ilon sanomaa! Villitysti elä- 

nyt olen, pahemmin kuin ennen tuhlaaja-poika. Tuhat tu- 
limmaista! joinpa kaikki ylös, kuorman, rahat säntit men- 
nä annoin, mutta tässä on se, joka täyttää kaikki lävet taas, 
tässä on seittemän sataa riksiä! 

TOPIAS. Seittemän sataa! Minkätähden, minkätähden 
poikani, Iivari! 

IIVARI. Hän on se ulkomaan kreivin varas, hänen otin 
kiinni PuolP'matkan krouvissa, ja luvattu palkinto on mi- 
nun. Me tulemme rikkaiksi, isä! 

TOPIAS. Keritty tukka, piikkiparta ja pilkku tuossa, juu- 
ri niinkuin pitää. Nyt iske kirkasta tulta ja jysky, riemun 
päivä on tullut ja ilosta silmäni mustenee! Koira vieköön! 
eipä paljon puutu, etten suutele sinua ilosta, varas! — Seit- 
temän sataa, ja viisi sataa siihen luoksi vielä! 

IIVARI. Me ostamme talon! 

TOPIAS. Talon oivallisen! — Kas niin, Martta, minun kilt- 
ti Marttani, nyt olemme onnen myyriä. 

IIVARI. Isä ja äiti, teitä pyydän unohtamaan mitä rikko- 
nut olen! 

TOPIAS. Kaikki on unohdettu, sinä uljas poika. Nyt 
muistelemme tätä onnen tempausta vaan! 

IIVARI. Myös tahdon puhua Eskon puolesta. Asiansa 
kävi huonosti, hänen pettivät ja annoit morsiamensa toisel- 
le, mutta se ei ollut hänen syynsä eikä sekään, että hän on 
viipynyt matkalla näin kauvan. Mikko oli petollinen myös. 
Juotuaan kaikki Eskon rahat, erosi hän kumppanistaan 
kuin rosvo, annoi hänelle kaupanpäälliseksi vielä korva- 
puustin. Niin teki hän! 

TOPIAS. Tosin kuuluu tämä vähän kiusattavalta... 

MARTTA. He olkoot kirotut, niin morsian kuin Mikko! 

TOPIAS. Ikävätä; mutta kaikki olkoon unohdettu ja so- 
vittu tällä ilon hetkellä! 

MARTTA (itsekseen). Jos asia on niinkuin se näyttää niin 
pelastuu mar todella sekä Tivarin että Eskon selkä! (Jaana 
tulee.) 

TOPIAS. Jaana piikaseni, tules kuulemaan, mikä onni on 
kohdannut meitä. Tässä on se suuri varas kiikissä! 

NIKO. Sinäkö Jaanani, pieni enkelini? Tule ja päästä isäs 
kädet, että hän saa sinua halailla! 

TOPIAS. Mitä hän sanoo? 

JAANA. Te isäni? 

NIKO. Merimies Niko, karkuri, mutta ei varas. Ole loh- 
dutettu, tyttäreni! 

ANNA-MUORI. No sinä suuri Jumala! Totisesti Järvelän 
Niko, vaikka paljon muuttunut. — Tunnetko minua vielä? 

NIKO. Vanha Anna-muori, luulen! 

ANNA-MUORI. Sama muori, joka kerran sinunki auttoi 
mailman valkeuteen pääsemään! 

TOPIAS. Tunnetko minua sitten? 

NIKO. Sinua en koskaan ole unohtanut. Koska aavalla 
merellä ystäviäni muistelin kotomaassani täällä, niin usein 
kaipauksen kyyneliä vuodatin. 

TOPIAS. Mies parka! Minä surkuttelen sinua nytkin niin- 
kuin ystävä. 

NIKO. Kiitoksia vaan. Mutta koska sinua muistelin, sun 
tukkaas, totisia silmiäs ja pikistä naamaas, niin itku nau- 
ruksi muuttui, nauroin, että kojuni kajahteli. 

TOPIAS. Vai niin, sinä vanha varas. Mutta etpä tunne- 
kaan minua. Kellen kuuluu tämä pikinen naama? 

NIKO. Nummisuutarin-Martan miehelle. 

TOPIAS. Sen taidat arvata; kyseleppäs jotain elämäni vai- 
heista. 

NIKO. Onko selkäs hiljan Martan pamppua maistanut? 

TOPIAS. Aha haha; kuinka vihaa täynnä! Nyt tunnen si- 

nun, entinen naapurini. Löisitpä minua, mutta katsos kätes 
ovat koreasti sidotut. 

NIKO. Minä en tahdo lyödä toisen vaimon miestä. — 
Mutta päästäkäät mua siteistä. 

JAANA (itsekseen). Isänikö näkisin, mutta varkaana? 
Minä kauhistun. 

KRISTO (itsekseen). Minä onnea toivon ja pahinta pel- 
kään toki. 

NIKO. Mua päästäkäät, muutoin hävitystä ympärilleni 
saatan, kuin juoksussaan kappaleiksi lentävä myllynkivi. — 
Päästäkäät! 

SAKERI. Sinä olet vankimme. 

NIKO. Miksi olette mun vanginneet? 

SAKERI. Että olet varas. 

NIKO. Varas! (Katkaisee siteensä.) Sinä ryökäle! todista 
sanas, sitä muutoin kadut, ja hellitä jalkani, mies. (Tempai- 
see jalkanuorallaan Sakerin nuriin, Iivari ja Topias aikovat 
karata päällensä.) Pysykäät matkan päässä, jos mielitte 
säästää pääkallojanne! 

KRISTO. Elkäät koskekaa häneen, vaan sanokaat syy, 
miksi olette sitoneet hänen. Tässä seison minä ja tahdon 
häntä puolustaa. 

SAKERI. Katsokaamme, ettei pääse hän pakoon. 

TOPIAS. Hän ei pääse. 

IIVARI. Hänen kyllä pitelemme. 

NIKO. Kohta menen. — Mutta sinäkö tyttäreni? (Syleilee 
Jaanaa.) Jaanani, taidatko minulle anteeksi antaa? 

JAANA. Kaikki kaikki, kuin ette vaan ole se, miksi nämät 
teitä syyttää. 

NIKO. Kunniallinen olen, muusta rikoksesta en tiedä, 
kuin että kerran laivastani karkasin ja siitäpä söin jo vettä- 
leipää Turun linnassa, juuri silloin koska tapahtui tämä 

varkaus, jota nämät nyt tahtovat saattaa päähäni. Siellä is- 
tuin silloin ja sinnen tulin suoraan Engelsmannin laivalla. 
Kaikki todistaa taidan; tämä seisoo passissani myös, jonka 
vaadin takaisin tuolta mieheltä. 

SAKERI. Sen saat koska annan. 

IIVARI (itsekseen.) Liukuisiko kulta kädestäni vielä? 
Mutta sitä en usko. 

ESKO (joka seisoo ta'empana muita jäseniä. Itsekseen). 
Minä pelkään, minä pelkään. (Lautamies Eerikki tulee.) 

TOPIAS. Tuossa lautamies kuin käsketty. —- Minä manaan 
oikeuden nimessä teitä ottamaan tarkan vaarin tästä mie- 
hestä, joka on se peräänkuulutettu kreivin varas. Poikani, 
Iivari, otti hänen kiinni. 

EERIKKI. Mitä turhia leksottelet? Se varas kiinniotettiin 
eilän Vanajan kirkolla, sen näin itse. 

IIVARI (itsekseen). Tulinen helvetti! Nyt on soppa edes- 
säni taas. 

ESKO (itsekseen). Minä olen onneton! 

NIKO. Mitä tuijottelet noin päälleni, ystävä Eerikki. 

EERIKKI. Mitä konstia taas, Niko? Mihen on partas jou- 
tunut, sinä kanalja? Missä on ryhevä partas, jota Hämeen- 
linnassa sun, pari päivää sitten, näin kantavan? 

NIKO. Kuule pieni kertomus, ja nämät toiset kuulkoot 
myös, jos se heitä miellyttää. Näille kahdelle, jotka tulit 
kaupungista, tein pienen keppoisen Puol'matkan krouvis- 
sa. Siinä haasteltiin eräästä varkaasta, jonka sanottiin löy- 
tyvän niillä seuduilla ja jonka he toivoit saavansa kouriin- 
sa, ansaitakseen sen suuren luvatun palkinnon. Tuo musta- 
hiuksinen ystävä tuossa lupasi, jos hän käsittäisi varkaan, 
hänen kohta istuttaa rattaillensa ja kyydittää hänen koto- 
pitäjän nimismiehen luoksi. Minä äkkäsin hänen olevan 
samasta pitäjästä kuin minä itse ja, koska olin kovin vä- 

syksissä, mielin päästä kyydillä kotiin; sentähdenpä kävin 
salaliittoon krouvarin kanssa, saadakseni itseni oikein tä- 
män mainitun varkaan muotoiseksi. Kaikki kävi kuin tulta 
pohtaen. Krouvarin tukkaani keritessä partani ajoin, aino- 
astaan tämän piikin jätin ja painoin tämän pilkun nenäni 
viereen, — ja se kadokkoon taas! (Pyhkäisee pois pilkun.) — 
Toinen hattu ja takki vielä, jotka sain krouvista, ja se suuri 
varas astui sisään krouvitupaan. Nämät kohta kuin kotkat 
niskaani, sidoit minun, ja riemun metelillä, sillä luulivatpa 
käsittäneensä kalliin aarteen, kyyditit he minun kotiin. 
Tässä seison nyt ja kiitän kyydin edestä! 

EERIKKI (nauraa). Sinä veitikkä! 

JAANA. Isäni, olkaat tervetullut! 

KRISTO. Terve tuloa. Ja tulittepa otolliseen aikaa. Oi on- 
nen hetki! Tässä on siis Jaanan isä, tytön oikea naittaja. 
(Lautamiehelle.) Lautamies, käykäät puhemiehekseni. 

FFRIKKI Kernaasti. Tässä, Niko, seppä Kristo, oiva ja 
vikkelä mies, rakastaa tytärtäsi; anna hänen saada se, hän 
on ansaitseva hyvän vaimon. 

NIKO. Mitä sanot itse, Jaanani? 

JAANA. Suorasti puhua tahdon. Oi! olettehan oma isäni, 
tukeni ja turvani? Eihän tarvitse mun enään pelätä vieraan 
vihaa? Sydämeni aatukset teille sanoa tahdon. — Tätä mies- 
tä kauvan rakastanut olen, hän yöt ja päivät on ainoa aa- 
tukseni ollut, ja armahin toivoni on, joutua vaimoksen- 
sa; mutta karmeasti on meitä estetty yhtymästä avioliit- 
toon. Oi, isäni! minä paljon kärsinyt olen. 

NIKO. Sen uskon. Sun silmäs katse on kärsivän seraahvin. 

JAANA. Mutta en toki kannella tahdo, en, sitä en tee. 
Onhan kaikki hyvin taas. 

SEPETEUS. Tosin on tyttö päiviä tuimia koettaa saanut; mut- 
ta ankara sananlasku sanoo: »silakka ei pahene suolassa.» 

NIKO. Jaa, kanttoori, hän on kelpo tyttö, sen näen. — 
Ota ystävääsi kädestä; minä kihlaan teidät, minä myös. 
(Kristo ja Jaana ottavat toinen toistaan kädestä.) 

MARTTA (itseks.) Siis kaikki kadotettu. Kirous, kirous! 
Tätä en kestää voi. 

NIKO. Tulevana sunnuntaina käyköön kolmas kuulu- 
tus. 

KRISTO. Silloin vietämme häämme myös ja sitten nos- 
tamme viisi sataa riksiä. Se on nyt varma saaliimme, sillä 
eihän taida Esko enään kanssamme kilvoitella. Jos päät- 
täiskin hän itsensä kihlata paikalla, niin on kuitenkin 
häihinsä viikkoja kolme, mutta meillä ainoastaan viisi päi- 
vää. Voitto on meidän! Mutta mitä on kaikki tämä sinun 
suhteen, tyttöni, jonka nyt vissisti omakseni tiedän. — Kui- 
tenkin, voitto on meidän! 

SEPETEUS. Sallimuksen käsi, sallimuksen vilpitön käsi! — 
Totuuden kieltä lausun. Tältä turvattomalta tytöltä koetet- 
tiin juonilla monikoukkuisilla oikeutensa kietoa pois, estel- 
len laillista liittoa, mutta kaikki toisin kääntyi. — Te, jotka 
kiellätte löytyvän sallimuksen johtavaa perämelaa, käykäät 
tänne, käykäät Nummisuutarin pihalle, näkemään esi- 
merkkiä edessänne, sen teitä sokeudella lyömän pitää kuin 
ukkosen sinertävä salava. — Suuri ompi vääryyden voima, 
mutta oikeuden suurempi vielä. Ja tämä on lohdutus! — 
Mutta mitä joulupukkia tuodaan tuolta? (Kuokat, kantaen 
Mikkoa, tulevat vasemmalta.) 

ESKO. Olethan siinä, Mikko? (Asettavat Mikon istu- 
maan maahan.) 

1:N KUOKKA. Kanttoorille sidottavaksi tuomme miehen; 
hän on murtanut jalkansa. 

ESKO. Vai niin, Mikko! Noh, enpä tahdo pititellä, sinä 
olet saanut osas. 

TOPIAS. Sinä juutas! Mutta olethan kaatunut vihamiehe- 
ni, sentähden istu rauhassa siinä. 

SEPETEUS. Niin, tässä taasen välähtelee kostonenkelin 
miekka. Taivas, sinua kiitän, ettäs rankaiset, muutoin 
vääryys, pilkka, riettaus ja petos täällä röyhistyisit ylös 
pilvihin, anastaisit korkeuden istuimen, ja hävityksen pi- 
meys tulis meille perinnöksi ikuiseksi, mutta tasapainon, 
o taivas! pitää täällä rankaiseva henkes. — Niin, Mikko 
Vilkastus, tämä on niitto kylvöstä, pistelevä ohdakkeinen 
niitto, mutta kylvä tästälähin viisaammin. (Katselee jal- 
kaansa.) Paha murros. Seittemän viikon perästä sinä ken- 
ties vuoteesi jättää taidat, mutta ole varma siitä, että hau- 
taas saakka ykskolmatta astelet. Ontuvana kuolet, 
mies. — Mutta kantakaa hän Tiehaaran Priitan luoksi; 
muijalla on tavallisesti yhtä ja toista rohto-ainetta. Vie- 
käät hän sinne; itse tulen perässä kohta. (Kuokat mene- 
vät, kantaen Mikkoa.) 

EERIKKI. Minä teen, mitä virkaani kuuluu. — Esko, sinun 
Karri antaa käskeä keräjiin, vastaamaan koirantöittesi 
edestä kasvate-tyttärensä häissä. Keräjät alkaa kolmas päi- 
vä syyskuussa, Marttilan talossa Hätylän kylässä. — Tästä 
vedät tuiman sakon, poikani. 

TOPIAS. Mitä kuulen minä? 

MARTTA (itseks.) Tämäkö vielä? 

TOPIAS (Eskolle). Mutta sinua en taida uskoa pojakseni. 
Kuka olet sinä? 

ESKO. Esko. 

TOPIAS. Sano: Eskon haamu, hänen ennuksensa. — Ilman 
hattua ja toista kenkää! Kuka olet mies? 

ESKO. Esko. 

TOoPIAS. Oletko lihaa, luuta ja verta? Tule, että saan si- 
nua tunnustaa, ennen en usko sinua Eskoksi. — Tule! 

SEPETEUS. Tee niinkuin isäs käskee. (Esko lähestyy hi- 
taasti isäänsä.) 

TOPIAS. (Joltisesti päissään. Laskee tunnustellen molem- 
mat kätensä Eskon olkapäälle.) Jaa, me olemme nyt eroite- 
tut. Mene mene, ja elköön sinä ilmoisna ikinä silmäni si- 
nua nähkö enään! Mene! 

SEPETEUS. Te’e niinkuin isäs käskee. (Esko poistuu muu- 
taman askeleen isästänsä.) 

TOPIAS. Ja ota myötäs, mitä sinulle kuuluu. Tässä on 
lakkis. (Viskasee lakin päästään Eskon jalkoihin, Esko 
kääntyy ympäri, ottaa sen ylös ja panee sen päähänsä.) Si- 
nustako naimisiin! Köntti! — Annappas takaisin valtuuskir- 
ja; lupauskirjani tänne! (Esko antaa hänelle kirjan, Topias 
katsoo siihen.) Mikä on tämä variksenjalka? — Ei vastaus- 
ta. Tämä variksen jalka? kysyn minä. 

ESKO. Kyllä se on minun puumerkkini. Sen luulin siinä 
tarvittavan laillisuuden tähden. 

SEPETEUS. Mikä kopea rohkeus! 

TOPIAS (rikkirepii kirjan ja viskasee kappaleet Eskon sil- 
mille). Sinä peeveli! 

ESKO. Puhu puolestani, Tivari! 

TOPIAS. Jaa, kas Iivari. Paras puolustajas. — (Tivarille.) 
Otanpa kynsiini sinun myös. — Missä on kuorman hinta? 

ANNA-MUORI. Missä on minun nuuskanaulani? 

LEENAN-KALLE. Ja minun ampuvarani, kruuti ja haulit? 

IIVARI (itseks.) Nyt olen kiinni. Koetanpa tehdä itseni hul- 
luksi, se kenties pelastaa selkäni. (Mullistelee silmiänsä.) 

TOPIAS. Te*e tili kuormasta ja ostoksista, mies sinä; sinä 
onneton mies ja Esko samoin. Taivas varjelkoon minua 
teistä! 

IIVARI (teeskennellen itsensä hulluksi). Taivaan-kierukka 
putosi pilvistä alas, että mötkähti, ja jalka poikki. 

TOPIAs. Kuka? 

IIVARI. Taivaan-kierukka. 

TOoPIAs. Häh? 

IIVARI. Tämä mailma on käynyt ylös-alas, niinkuin pyhä 
Pietari sanoo. 

TOPIAS. Elä, elä poikani koe pettää meitä tänlaisilla kons- 
teilla. 

IIVARI. Päässäni krapisee paistettuja herneitä. 

SEPETEUS. Suuri veijari, suuri kanalja! 

ESKO. Ehkä on tässä täydet käsissä; sillä hänellä on tällä 
hetkellä paljon surua niinkuin minullakin. 

IIVARI. Suru pannaan säkkiin, säkki lättiin ja iso tynkö 
oven päälle. — Mutta kuulekkos mitään täältä päästäni? 

ESKO. Fn mitään. 

IIVARI. Sieltä kuuluu jotain. 

ESKO. Mitäs sieltä kuuluu? 

IIVARI. Ei mitään liikoja. 

ESKO. Elä mullistele silmiäs noin. Muotosi on hirveä. 

IIVARI. Ja sinun muotos on punainen kuin turkinlan- 
ka. — »Punainen mustaa tuikkii», mikä on se arvoitus? 

ESKO. Nyt ei huolita siitä. 

IIVARI. Minä rukoilen sinua: selitä minulle se arvoitus, 
» punainen mustaa tuikkii». 

ESKO. Se on liekki, joka tuikkelee mustaa pataa. — Mut- 
ta veli kulta, sano minulle, oletko sinä totisesti hullu? 

SEPETEUS. Hän hullu! Suuri veijari! 

TOPIAS. Yhtä viisas kuin minäkin. 

IIVARI (itseks.) Näkyy kuin ei auttais tämäkään. 

TOPIAs. Kas tämmöisiä poikia minulla on, kanttoori! 
Kuritukseksi ovat he minulle annetut. 

SEPETEUS. » Kurita tääl, säästä siel?!» 

TOPIAS. Niin veisaamme, mutta kova on tämä kuritus. — 

Millä maksan, Iivari puolestasi kylän säntirahat, jotka olet 
hävittänyt, millä maksan sakkos, Esko? Te peijoonit! pam- 
pusta pitää teidän saaman, että mökkimme huiskuu. — 
Esko, millä maksan sakkos! 

FFRIKKI. Häärauhan rikkominen sakottaa kovin. 

ESKO. Sakosta ei niin paljon puhetta, lautamies. Minä en 
ole juuri vielä täys-ikänen, siis taidan päästä koko asiasta 
pienellä pieksiäis-saunalla lakituvan porstuassa, jos niin 
tahdon. Mutta tämä olis häpeä. — Minä sanon toki: ei niin 
paljon kopeilemista sakosta. 

EERIKKI. Siitä suorita itses miten parhain taidat. Minä 
olen tehnyt tehtäväni. 

SEPETEUS. Niin, tänäpänä ansio palkkansa saanut on ja 
rangaistuksensa pahuus. Sinä oikeuden päivä! 

TOPIASs. Kanttoori, minä käskin teidät poikani häihin; 
tosin kyllä näyttää kuin ei nousis tästä mitään juhlaa, mut- 
ta minä käskin teidät kuitenkin. 

SEPETEUS. Siitä kiitän sinua! Mutta luulenpa itseni vie- 
raaksi, jonka puhetta ja käytöstä ei tarvitse sun hävetä. 
Minä totuuden kieltä puhun, sanoen, että tämä tapaus on 
sinulle ja vielä muillekin kurittava rangaistus ja varoitus, 
mutta tytölle tässä ansaittu onni. — Iloitse, Jaana! 

JAANA. On siis tullut ilon päivä, jota ennen kaukaisena 
valona synkeästä laaksosta katselin, eikä mua lähestyä tah- 
tonut. Se tullut on ja vierastanpa sitä vielä, sen lempeässä 
paisteessa kainostelen kuin pieni lapsi. — Nyt yht'aikaa ys- 
täväni omakseni sain ja isän armaan löysin. Isäni, teille 
kuolleen äitini terveykset saatan! Ei kironnut hän teitä, ei, 
vaan siunasi ja sanoi »jos sun isäs luoksesi palaa vielä, niin 
sano hänelle terveiseni, sano terve-tuloa mereltä eksyttä- 
vältä!» Niin hän haasteli hetkeä ennen kuin silmänkanten- 
sa umpeen kävit. 

NIKO (pyhkien kyyneliänsä). Sovinnon kihara-hiuksinen 
enkeli tänään vallitsee. Liehutellen lumivalkeata viiriänsä, 
hän haakseni mereltä myrskyiseltä johtaa rauhan sata- 
maan, ja ympärilläni seisoo lapsuuteni tienoot taas ja näyt, 
ahot, kankaat, pellot leikatut, aumat pelloilla ja sauhuavat 
riihet, kaiken tämän näen ja korvissani kielen lempeän 
kuulen. Päivää toista tämänkaltaista en elinkaudessani 
enään näe, sentähden sen tahdon iloisesti viettää ja viha- 
miestä, onneni kadehtijaa ei silloin oleman pidä. — Tämän 
huoneen asukkaat, teidän kaikkein kansanne sovintoon 
käydä tahdon. Silmänne vihainen isku ystävyyden loisteek- 
si muuttukoon! Toverit ja kylänmiehet, tehkäämme niin! 

SEPETEUS. Minä panen sanansa sydämellenne, sinä 
Nummisuutarin perhe! 

TOPIAS (itseks.) Totisesti, niin eikö koske puheensa sy- 
däntäni! 

NIKO. Tämä on vielä Jaanan koto, suokaat, että on se 
myös minun kotoni tänä ehtoona. — Jaanani, sinun kauttas 
elköön tässä närkästystä olko! Sinä sanoit, ettes kantele, 
niin tahdon minä myös; sinä elatus-vanhempias et moittia 
saa; sillä malta, heissäpä toki on ollut tukes ja suojas, hei- 
dän kädestänsä elos ja vaattees saanut olet! 

JAANA. Sentähden olen heille kiitollinen, kiitollinen kuo- 
lemaan asti! 

TOPIAS (itsekseen). Kelpo tyttö, sen olen aina sanonut! 

MARTTA. Jaana, eipä minun juuri edessäsi tiliä tehdä tar- 
vitse, mutta yhtä kysyn sinulta toki. Sinua puheella tuimal- 
la ja kiukkuisella — sillä äkeä on luontoni — kohdellut olen, 
sen todistan, mutta olenko koskaan kättäni päälles laske- 
nut? 

JAANA. Ette koskaan, elatus-äitini! 

MARTTA. Toisen lasta en lyö, vaikka peittoisinki omiani 

kuin hallia, he omiani ovat, ja löisinkö heidät vaikka ram- 
moiksi, niin eipä kose se muihin, heidän elätän itse! 

JAANA. Teitä kiinteän kohtelemisen edestä kiitän myös! 
Jos hempeyttä mua kohtaan osoittaneet olisitte, mun salli- 
neet heittäytyä riettauden helmaan, niin olisinpa kentiesi 
nyt tyttö kurja, ylenkatsetta ansaitseva kaikilta. Mutta tei- 
tä kiitän, että näin vapaasti nyt isääni ja sulhaistani kasvoi- 
hin katsoa taidan. 

MARTTA (itseks.) Jumal'avita! puheensa mieltäni lämmit- 
tää! 

NIKO. Sinä päivä soma! Hyminän kuulen honkien kruu- 
nuista nummella. Soitto menneistä päivistä! —- Naapurim- 
me, huomaitkaat, että aurinko laskuunsa likenee, siis heit- 
täkäämme hiiteen kaikki viha ja vaino ennenkuin päivän 
ruhtinas kasvonsa peittää. Sovintoa tahdon! 

TOPIAS. Minä myös, entinen kasvukumppanini. Tässä 
on käteni! 

NIKO. Terve, Topias, terve! 

ESKO (itseks.) Myös minun kivikova sydämeni liikkuu, 
niinkuin kivikin koska sitä liikutetaan. (Ääneensä.) Sopi- 
kaamme kaikki! — Terve, Kristo, terve! 

KRISTO. Terve! 

ESKO. Niin! — Entäs Iivari? 

IIVARI. Olkoon menneeksi! Terve, eno Sakeri! Kätel- 
käämme miehissä, niin saamme juoda kättiäisiä. 

SEPETEUS. livari! Tässä on totuus käsissä. 

IIVARI. Suokaat anteiksi, vaikka löin vähän leikkiä. So- 
vintoa tahdon toden teolla minäkin. Ennen ystävien kasvo- 
ja ympärillämme kuin vihamiesten! 

TOPIAS. Martta, sinä myös sydämesi lievetä anna! Sinä 
olet ääneti. 

SEPETEUS. Topiaksen vaimo, sinulle sanasen lausun. 

Kaikkein povessa sinä itsiäsi kohtaan pahuutta ja ilkeyttä 
löytyvän luulet ja tämä aatus veresi lakkaamatta kuohinas- 
sa pitää; mutta käyppäs omaan povehes, vaimo, ja alku- 
syyn mielesi kiukkuun ja vimmaan siellä sinun löytämän 
pitää. Usko tämä! 

TOPIAS. Martta, jos on sinulla korvat, niin kuule! 

MARTTA. Eikö ole tämä kiusan ja murheen päivä? Poi- 
kamme viimein kotia tulleet ovat, tuoden meille häpeän ja 
viimeisen häviön! 

ESKO. Antakaat meille anteeksi! 

MARTTA. Anteeksi teille! Ja olisko sillä kaikki parannet- 
tu? Ennenko pahat elkenne näiltä retkiltänne maksaneet 
olemme, niin onpa kädessämme kerjäläissauva! (Jaana 
kuiskaa isäänsä korvaan.) 

NIKO. Juuri niin, Jaanani! Kuulkaat mitä mulle tyttöni 
kuiskasi ja mitä jo itsekkin mietiskelin. — Onhan ystäväin 
tapa, jakaa saalis tasan. Kahda pankaamme voitto. Kaksi 
sataa viisikymmentä riksiä teille ja sama meille! Mitä sa- 
not, Kristo? 

KRISTO. Olkoon niin! 

NIKO. Siis suoriutte hyvin, Topias ja Martta, poikienne 
nuoruuden hulluuksista. Ja elkööt tehkö enään niin! 

TOPIAS. Niko, Niko! (Puristaa häntä kädestä.) Sinä olet 
oivallisempi kuin luulinkaan. Puolet voitosta! 

NIKO. Sanassani pysyn, ja se on Jaanan tahto! 

TOPIAS. Sinä kevät-illan kukkainen! annas kun sylei- 
len sinua. Äijä-karru tahtoo sinua syleillä! (Syleilee Jaa- 
naa.) 

MARTTA (itseks.) Sinä hyvä lapsi! Hyvyytes mua enem- 
min liikuttaa kuin tämä raha-voitto. 

EERIKKI. Parhain näin! Kaikki tulkoon hyville teloille 
taas! — Käy, Esko koska aikaa saat, käy ja sovi Karri pois! 


128 


Minä tunnen hänen; sovintoja ei sinun maksaa tarvitse, ai- 
noastaan, mitä hävittänyt olet. Mene ja tee sovinto! 

ESKO. Sen teen niin pian kuin mahdollista. 

TOPIAS. Ja teidän vahinkonne, Anna-muori ja Leenan- 
Kalle ja jonkun muun vielä, teidän vahinkonne pitää palki- 
tuksi tuleman! — Mutta sinä, Iivari, muista tästälähin! 

IIVARI. Isä, minä häpeen! Tämä vaikuttaa enemmin kuin 
kuritus, tuhat vertaa enemmin. Minä häpeen kuin koira 
muistellessani yhtä ja toista. — Pois, entinen elämä! 

SEPETEUS. Jaa, Iivari; nuori nallikka ja niin kiltisti klasia 
kallistella! Poika, katsos, ettes saa sauvastani! 

IIVARI. Hyvästi antakaa! 

SEPETEUS. Noh, näetpä, että kaivetaan vielä puun juuren 
ympärillä, mutta näytä pian hyviä hedelmiä! 

IIVARI. Minä jotain teen! 

SEPETEUS. Te'e ja tee se niinkuin mies! 

IIVARI. Minä merelle lähen, Niko! 

NIKO. Oikein ja uljaasti päätetty, Iivari! Siellä sun leipä, 
sen näen luonteestasi! 

IIVARI. Minä merelle lähen, ja koska sieltä palaan ter- 
vehtimään heimoani täällä, niin olenpa merimies komea ja 
kultaa kukkarossa; ja monen profetan häpeälle saatan. 

NIKO. Hyvä! 

TOoPIAs. Ha ha ha, sinä Iivari poikani! — Tee niin, tee 
niin ja ole terve-tullut takaisin! 

IIVARI. Se on päätetty. 

ESKO. Iivari lähteköön merelle, minä neuloskelen täällä 
isän kanssa, enkä nai koskaan, en koskaan. Mitä vaimos- 
ta? Minä tunnen sen suvun nyt. Petturia ovat he. 

SEPETEUS. Sinä kentiesi harkitset myöskin parhain. 

ESKO. En koskaan nai, en, se on päätetty. 

MARTTA. Hääpöydän huoneesemme rakensin, mutta 

muuttukoon se nyt Kriston ja Jaanan kihlauspöydäksi. Sin- 
ne käsken teitä kaikkia. Tehkäät hyvin ja astukaat sisään! 
(Menee huoneesen, jättäen oven auki.) 

NIKO. Kaikki kaikki. Elköön yksikään jääkö seinän 
taa. — Te myös, vanha Anna-muori, ja sinä, poika, sinua en 
tunne, sinä olet nuorempaa juurta. 

LEENAN-KALLE. Minua kutsutaan Leenan-Kalleksi! 

NIKO. Tule sisään, Leenan-Kalle! Kaikki sisään, ja ilon 
edestä välttyköön ynseys ja murhe! 

ESKO. Onpa tänä päivänä murhe ja ilo, epäilys ja toivo 
vaihdelleet. Kirjava se on ollut kuin lammaslauma. 

SEPETEUS. Sinä suuri päivä! Rangaistuksen leimauksia ja 
jyrinätä seurasi sovinnon kirkas taivas. Muistakaamme 
tätä suurta päivää! 

TOPIAS. Pöytään, ystävät! — Astu edellä, Antres, ja puhal- 
la klanetias, jälessäs tulee pestiäiskestin juhlakulku! (Kaikki 
menevät huoneesen, kraatari edellä puhaltaen Porin-mars- 
sia.) 

Arviointeja 


(Helsingfors Tidningar 1865:55) 


(suomennettu katkelma J. V. Lehtosen teoksesta 
Aleksis Kivi aikalaistensa arvostelemana, 1931) 


—- Katsohan sen sijaan tuota aitoa suomalaista, melkein tuimaa 
totisuutta, jolla Nummisuutarien tekijä on kohdellut oman sisäi- 
sen näkemyksensä meidän sisäiselle näkemyksellemme esittämiä 
henkilöitä! Käyttäisimme kylläkin epäasiallista sanontaa, jos 
sanoisimme hänen ottaneen nämä mielikuvituksensa luomukset 
jonkinlaisen käsittelyn alaisiksi. Hän näyttää päinvastoin ottavan 
heidät aivan sellaisinaan, täysin valmiina, ja sallivan heidän aja- 
tella, puhua, toimia täysin omavaraisesti, ilman etäisintäkään 
vihjausta siihen, että hän, tekijä itse, tanssittaa heitä pillinsä 
mukaan ja että hänellä siis on oikeus, ei vain kouluuttaa heitä 
mielin määrin, vaan myös pitää hauskaa heidän kustannuksel- 
laan, milloin hän on siihen itse antanut itselleen aihetta. Jos he 
joskus, vaikka sellaista sattuu vain poikkeuksellisesti, puhuvat 
typeriä tai käyttäytyvät tuhmasti, niinkuin paljon useammin on 
asian laita, ei tämä tapahdu ollenkaan siksi, että heidän herransa 
ja mestarinsa pääsisi näyttämään, kuinka kauas taakseen tai 
alapuolelleen hänen oma älykkyytensä ja sukkeluutensa on hei- 
dät jättänyt. Asettumatta korkeampaan asemaan seuraansa näh- 
den hän liikkuu aivan luonnollisesti sen keskellä. Se on hänelle 
synnynnäistä, eikä hän mahda mitään silmilleen, jotka näkevät 
avoimesti, kuinka nuo toverit käyttäytyvät, eikä korvilleen, jotka 
tajuavat heille ominaisen tavan heidän sisäisen ihmisensä 
ilmaisemiseksi. - Nämä Goethen syvämieliset sanat, joilla hän on 
luonnehtinut Shakespearen käsitystä monivivahteisista ihmis- 
luonteista: »Shakespearesta näkee, millainen ihminen mieleltään 
on,» voimme aivan liioittelematta sovittaa Stenvallin suomalai- 
sen rahvaan kuvauksiin. Eikä tämä ole suinkaan hänen vähin 
ansionsa. Lieneekin varmaa, että juuri Shakespeare on kirvoittanut 
hänen Runottarensa kielen siteet, vaikkakaan ei silti voitane 
väittää, että brittiläinen runojättiläinen olisi varsinaisesti opetta- 
nut sen puhumaan. 

Sanotusta käy helposti ilmi, kuinka suureksi tunnustan tekijän 
taidon havainollistuttaa ihmisluonteita toisistaan eroittavia vi- 

vahteita sekä yleensä hänen kykeneväisyytensä niin sanottuun 
objektiiviseen esitykseen. Tämä etevämmyys on parasta, mitä 
Nummisuutarit voi vaatia osakseen, ja se onkin sille mitä runsaim- 
min tunnustettava. Voidaan pitää yleisesti tunnettuna tosiasiana, 
että juuri tarkoin yksilöllistettyjen luonteiden erikoisen etevän 
kuvaamisen puutteellista taitoa katsotaan pohjoismaisten runoi- 
lijoiden yhteiseksi sukulaispiirteeksi. — Suomalaisista kohoaa Ru- 
neberg tässä suhteessa saavuttamattomaksi. Mutta Stenvallkin 
on Nummisuutareissaan päässyt tähän samaan suuntaan niin 
pitkälle, ettei voi ihmettelemättä seurata hänen edistystään tällä 
uralla. Huomattavin ilmiö on kuitenkin tällöin, ettei hänen ky- 
kynsä ole rajoittunut vain yhden tai toisen mielihenkilön luonnehti- 
vaan kuvaukseen; se on yltänyt miltei kaikkiin persoonallisuuksiin, 
jotka hänen näytelmänsä on kutsunut eloon. Tämäkin osoittaa, 
kuinka rikkaasta ja hedelmällisestä luontaisesta maaperästä hä- 
nen henkensä saa ravintonsa. Eihän yksikään ihmisnero kykene 
niin ehtymättömästi kuin luonto itse synnyttämään vaihtelevia 
muotoja elämänvoimansa ilmaisuksi. 

Ylen hienostunut ja siksi myös liian herkkusuinen esteettinen 
aisti saanee epäilemättä Stenvallin kuvaustavasta aihetta valitella 
sen vielä naturalistisempaa suuntaa kuin mitä edes ne useasti 
varsin alkuperäiset olosuhteet, jotka ovat kuvattavina, olisivat 
välttämättä edellyttäneet. Aivan aiheeton ei tämä valitus liene. 
Yleensä lienee kuitenkin nimitys realistinen, johon ei suinkaan 
aina, eikä varsinkaan meidän aikoinamme, liity halventavaa mer- 
kitystä, puheenaolevassa tapauksessa paremmin paikallaan kuin 
äsken käytetty sana. Ymmärrän vallan hyvin, kuinka pahasti 
tämä myönnytykseni jättää Nummisuutarien tekijän niiden 
hylkäystuomiolle alttiiksi, jotka hempeätunteisesti palvovat ylen- 
palttisen idealismin kaikkia etuoikeuksia. Antautumatta kiistele- 
mään siitä, olisiko tekijä voinut ja olisiko hänen ehkä tullut 
joskus suoda kuvaamilleen henkilöille ja olosuhteille ylevämpää 
lennokkuutta kuin yleensä on näyttäytynyt olevan laita, rohkenen 
kuitenkin huomauttaa, että hän, milloin häntä haluttaa, pystyy 
täysin helkähdyttämään idealistisemminkin soivia säveliä. Sen 
todistamiseksi voidaan syystä viitata tuohon sanomattoman kau- 
niiseen toisen näytöksen idylliin, jota esittäessään muutoinkin 
oivallisesti luonnehdittu talollinen Karri tekee pienen lahjoituk- 

sen, minkä hän on määrännyt äskenvihittyjen vastaisen onnen 
pohjaksi. Samansuuntainen on myös näytelmän rakentava loppu- 
kohtaus —. 

Aluksi riittänevät nämä yleisluontoisemmat huomautukset sii- 
tä tavallista suuremmasta arvosta, jota Nummisuutarit voi, mikä- 
li allekirjoittanut ymmärtää, varsin pätevästi itselleen vaatia, 
kiinnittämään teokseen hyväntahtoista huomiota. Ajan ja tilai- 
suuden tullen en jätä yrittämättä yksityiskohtaisemmin tutki- 
muksin selvittää tämän aivan erikoisen kirjallisen tuotteen pää- 
asiallista luonnetta ja laatua —. 


Fr. Cygnaeus 


(Nuori Voima 1914) 


Runoilija Fredrik Cygnaeus lausui vuonna 1837 Runebergin 
» Hirvenhiihtäjien» johdosta nuo lennokkaat sanat, että jos Suo- 
men kansa aikojen kuluessa katoaisi maan pinnalta tai unohtaisi 
kokonaan entisyytensä ja muuttuisi vieraaksi itsellensä, silloin on 
» Kalevala» ja » Hirvenhiihtäjät» oleva se Herkulanum ja se Pom- 
peji, joista voidaan kuin ilmielävistä kuvista nähdä, kuinka tämä 
kansa eli ja ajatteli menneinä vuosisatoina. Kolmisenkymmentä 
vuotta myöhemmin olisi tuon lausunnon kirjottaja ehdottomasti 
lisännyt joukkoon myös Aleksis Kiven nimen ja maininnut hänen 
» Nummisuutarinsa» samassa yhteydessä edustamassa kolmatta 
suurta askelta Suomen kansan kuvaamisessa: askelta Kalevalan 
häilyvästä taruhämärästä ja » Hirvenhiihtäjien» himmeästä, päre- 
valkean valaisemasta pirtistä realistisen taiteen täysvaloon ja 
viivaselkeyteen. 

» Nummisuutarit» seisoo näet jo historiallisesti katsottaessa 
kirjallisuudessamme rajapatsaana kahden aikakauden, romantti- 
sen ja realistisen, välillä. Se on varhaisin merkki ennustamassa 
väärentämättömän todellisuuden kuvauksen saapumista. Mutta 
se on enemmänkin. Se on nerouden merkki, joka sisältää itses- 
sään uusia, kirjallisista virtauksista riippumattomia tunnearvoja 
ja kohoaa yläpuolelle aikansa ja ajan. 

II 


Mikä antaa tälle näytelmälle silmissämme semmoisen merkityk- 
sen? Fihän sen yksivakaisissa maalaiskuvissa korkein kulttuuri 
ole saanut mitään ilmaisuaan. Fihän se säkenöi ennenkuulumat- 
tomia ajatuksia ja syviä totuuksia, jotka aukoisivat näköaloja 
entisyyteen sekä tulevaisuuteen tai selvittäisivät olemassaolon 
arvotusta. Eihän siinä kuulu lainkaan tuota uusien aatteiden 
sytyttävää kohinaa, jota usein pidetään pettämättömänä nerou- 
den merkkinä. Eikä se myöskään ole tuommoinen yhteenveto 
ajassa jo valmiina tavattavista aineksista, joka olisi liitelty ko- 
koon piirre piirteeltä kuin tiivis ja sopusuhtainen temppeli vastus- 
tamaan musertavia tuulia. Mutta sittenkin se on meistä yli aiko- 
jen pysyvä erikoisuus omalla alallansa. Mitä syvin ja puhtain, 
vaikka esiintymistavaltaan sangen alkuperäinen ihmisyys on saa- 
nut siinä taiteellisen ilmaisunsa. Ylenpalttinen elämänvoima ja 
elämänilo on synnyttänyt nuo havainnolliset kuvat, joilla tosin ei 
ole mitään tekemistä ajan eikä ajan aatteiden kanssa, vaan jotka 
ihastuttavat rohkeilla viivoillaan ja väkevillä väreillään, luonnon- 
tuoreudellaan ja täyteläisyydellään, realistisella tosipohjaisuudel- 
laan ja humoristisella herkullisuudellaan. Tältä kannalta katsot- 
tuna »Nummisuutarit» on uusi, ainokainen ja korvaamaton. Jos 
se poistettaisiin, ei mikään matemaattinen eikä psykologinen 
kyky voisi täyttää tietoisuudessamme sitä aukkoa, mikä siten 
syntyisi, sillä luonto ei toista itseänsä eikä toinen nero — ainakaan 
taiteen alalla — korvaa toistaan. 


TI 


Mikä kohotti Kiven, tuon köyhän salomökin pojan, näkemään 
maailmaa suuresti ja vapaasti ja luomaan siitä ihmeteltäviä ku- 
via? Nerouden syntysanat ovat aina salassa. Voimme nähdä 
ainoastaan ulkonaisia seikkoja, jotka vaikuttavat siihen herättä- 
västi tai lamauttavasti. Mitä »Nummisuutarien» kirjottajaan tu- 
lee, tiedämme, että eräät ulkomaalaiset näytelmäkirjailijat, tässä 
kohdin etupäässä Shakespeare ja Holberg — molemmat vapautu- 
neita henkiä — ovat olleet viitottamassa hänen luontaisille kyvyilleen 
tietä ja kehittämässä häntä tietoiseksi omista voimistaan. Näiden 

suurten mestarien ohjaamana hän astuu tässä näytelmässään 
henkisesti ulkopuolelle oman aikansa: katselemaan ihmisyyden 
erilaisia ilmauksia renessanssi-runoilijan uteliaisuudella ja 
riemastuksella, vapaana kaikesta moraliseeraavasta pikkumaisuu- 
desta, kansallisista ennakkoluuloista ja järkeilyn kaavoista, ja 
toteuttamaan omaa persoonallisuuttansa näiden ilmauksien puo- 
lueettomana ikuistajana. Kivi tunsi kaikkeudesta vain pienen 
pienoisen osan, hämäläisen kotikylänsä, joka piili salojen keskel- 
lä ahtaana ja yksivärisenä. Mutta hän tunsi sen perinpohjin. Ja 
hänen mielikuvituksensa laajensi sen kokonaiseksi maailmaksi, 
antoi sille väriä ja eloa, niin että kun hän toi sen lavalle kaikkien 
nähtäväksi, se vaikutti melkein kuin ennestään tuntemattoman 
maanosan löytäminen runouden maailmassa. Tämä löytö ei tosin 
merkinnyt meillä niin paljon runouden ulkonaisen alueen laajen- 
tumista — olihan Runeberg pystyttänyt jo ajemmin valtauslippunsa 
» Saarijärven salomaille» sekä »hirvenhiihtäjien» lumisille kentille 
— kuin sen laskemista voima-peräisen viljelyksen alaiseksi. Minkä 
Kivi avaruudessa menetti, sen hän syvyydessä voitti: hän pystyi 
kaivamaan puhtainta runoudenkultaa näennäisesti antimettoman 
maan povesta. Se on hänen kieltämätön ansionsa »Nummisuuta- 
reissa», joiden tekijänä hän v. 1864 ensi kerran esiintyy kotiseu- 
tunsa kansan kuvaajana. 


IV 


Jos »Nummisuutareilta» vaaditaan — niin kuin on joskus vaadit- 
tukin — niitä taiteellisia etuja, mitä esim. joku ranskalainen huvi- 
näytelmä saattaa tarjota: hyvin rakennettua suunnitelmaa, sup- 
pean koomillisen juonen viivasuoraa juoksutusta yhdestä teatteri- 
yllätyksestä toiseen, kevyesti ja yhtä suoraviivaisesti kehiteltyä 
vuoropuhelua sekä yhdeltä ainoalta puolelta valaistuja luonteita, 
— niin Kiven teos joutuu ehdottomasti varjoon. Onhan sen juoni 
naiivin yksinkertainen ja lisäksi kahtia jakautuva (Eskon naima- 
retki ja Iivarin kaupunkimatka), vuoropuhelu suomalaisesti pitkä- 
veteistä ja väljää, helposti syrjään polveilevaa ja vain harvoin 
älyllisillä hakasilla yhteen nivottua, ja saattaahan itse henkilö- 
kuvaus tuntua toisissa osissa (esim. Eskossa) liian lavealta, toisis- 
sa (esim. Jaanassa ja Kristossa) liian suppealta. Sanalla sanoen: 

kappale olisi ranskalaisesti kouluttuneesta aistista liian rikas, 
kuten ovat useimmat Shakespearen draamoista älykkäälle, selkeälle 
ja suoraviivaiselle, mutta konseptsioneissaan hiukan kuivalle ja 
rajotetulle hengelle. 

Mutta jos jätämme opitut taideteoriat ja asetumme ennakkoluu- 
loitta katselemaan tätä teosta, muuttuu asia toiseksi. Kirjailijan 
tarkotuksena ei olekaan ollut juonen jännittäminen, ei teennäinen 
hoputtaminen situatsionista situatsioniin, ei pilakuvien piirtämi- 
nen eikä räiskyvien teatterisukkeluuksien saneleminen, vaan to- 
dellisten olojen ja elävien ihmisluonteiden esittäminen kukkurai- 
sessa täysinäisyydessä, semmoisina kuin ne ovat kuvastuneet 
hänen vapaaseen, kaikesta inhimillisestä riemuitsevaan silmään- 
sä. Hänellä on ollut semmoinen paljous nähtyjä ja tunnettuja 
yksityispiirteitä, että juoni täytyi punoa kahdesta rinnakkaisesta 
langasta ja että situatsioneja täytyi väljentää, jotta henkilöt saisi- 
vat tarpeeksi liikkumisalaa voidakseen esittäytyä meille kaikilta 
puoliltaan ja ehtiäkseen suomalaisella hitaudellaan tuoda vuoro- 
sanoissa kaikki luonteensa salaisuudet kuuluville. 

Cygnaeus on nerokkaalla tavalla kuvannut Kiven menettelyta- 
paa tässä suhteessa. Hän lausuu v. 1865 kirjoittamassaan » Nummi- 
suutarien» arvostelussa: 

» Olisi oikeastaan väärin sanoa, että kirjailija on ottanut mieli- 
kuvituksensa luomat käsittelyn alaisiksi. Hän näyttää päinvas- 
toin ottavan heidät semmoisinaan, täysvalmiina, ja antavan hei- 
dän ajatella, puhua ja toimia ihan omin päinsä, viittaamatta 
vähimmälläkään tavalla, että hän se itse, tekijä, tanssittelee heitä 
pillinsä mukaan ja että hänellä siis on oikeus, ei ainoastaan 
teettää heillä temppuja mielin määrin, vaan myöskin huvitella 
heidän kustannuksellaan, milloin hän on valmistanut itselleen 
tilaisuuden siihen. Jos he jonkun kerran, vaikka se sattuu vain 
poikkeuksittain, puhuvat yksinkertaisesti tai käyttäytyvät tyh- 
mästi, mikä tapahtuu paljoa useammin, niin se ei tapahdu lain- 
kaan siinä mielessä, että heidän herransa ja mestarinsa saisi 
tilaisuuden näyttää, kuinka kauas hänen oma viisautensa ja kek- 
seliäisyytensä on jättänyt heidät jälkeensä tahi alapuolellensa. Sen 
sijaan, että hän anastaisi itselleen huomattavan aseman seuransa 
etunenässä, hän luonnollisesti on heidän keskellänsä. Hän on 
syntynyt siihen, eikä voi sille mitään, että hän on saanut avoimet 

silmät nähdäkseen, kuinka hänen toverinsa käyttäytyvät, sekä 
korvat käsittääkseen heidän tapansa ilmaista sanoilla sisäistä 
olemustaan. Hän ei ole asettunut vakoilemaan heidän heikkouk- 
siansa ja kömpelyyksiänsä juorutakseen sitten ivaillen kaikelle 
maailmalle, mitä hän on huomannut. Hän ei edes tunkeudu 
heidän tulkikseen: he saavat puhua itse puolestaan, min paraiten 
osaavat. Ja siitä on tuo ihmeellinen, mutta kuitenkin ihan luon- 
nollinen seuraus, että tässä näytelmässä tuskin sanotaan sanaa- 
kaan, jota he eivät todellisuudessa voisi tunnustaa omaksi 
lausumakseen. Ja samaten hän kuvaa jokaisen mielialaa aivan 
semmoisena kuin sen tulee kunkin eri luonteen mukaan olla 
määrätyssä situatsionissa. Se syvällinen sana, millä Goethe kuvaa 
Shakespearen käsitystä monivivahteisista ihmisluonteista, kun 
hän lausuu: Shakespearen teoksissa saattaa nähdä mitä ihmisen 
mielessä liikkuu”, soveltuu ilman minkäänlaista liioittelua Sten- 
vallin kuvauksiin Suomen kansasta.» 


VI 


Tämä Kiven luonnepiirrelmien puolueettomuus ja luonnontotuus 
oli kansanelämän kuvauksiin sovitettuna uutta, ei ainoastaan 
Suomen, vaan saattaapa melkein sanoa koko maailman kirjalli- 
suudessa. Kirjailija oli itse sulanut niin yhteen kuvattavansa kans- 
sa, kuin ainoastaan välittömin ja hartain taiteilijahenki voi. Eikä 
tämä harvinainen kyky rajoitu ainoastaan johonkuhun yksityi- 
seen mielihenkilöön, esim. Eskoon, joka on täydellisin ja monu- 
menttaalisin luonnemaalaus koko draamakirjallisuudessamme, 
vaan se jakautuu tasaisesti yli koko tuon henkilölauman, joka 
liikkuu »Nummisuutarien» tantereilla. Ja kun ajattelemme, min- 
kälainen psykologinen harppaus on esim. Sepeteus kanttorin 
jäykästä lukkarimoraalista Mikko Vilkastuksen viekkaihin ka- 
naljavikkelyyksiin tai eno Sakerin täydelliseen konnamaisuuteen, 
Eskon yksivakaisesta totisuudesta Iivarin näppäriin hätävalheisiin, 
Martta-muorin itsekkäästä kotityranniudesta Jaanan ja Kreetan 
sydämelliseen lempeyteen tai Topiaksen persoonattomaan alistu- 
vaisuuteen, niin ymmärrämme runoilijan myötätunnon lujuuden 
ja mielikuvituksen rehevyyden ja voiman. Vain harvinainen nero 
pystyy sympaattisesti suhtautumaan näin vastakkaisiin ilmiöihin 

ja elävöittämään ne typistämättömässä luonnossaan ja vivahdus- 
rikkaudessaan. 

Kirjailijan suhde kuvattavaansa on yhtä vähän kuivan natura- 
listin, joka asettaa ihmisluonteen leikkauspöydälle paloitellakseen 
sen yksityisosiin piirre piirteeltä sietämättömällä kylmyydellä, 
tieteellisen objektiivisuuden nimissä, kuin hempeämielisen roman- 
tikon, joka umpimähkäisessä innostuksessaan tempaa todellisuu- 
desta vain jonkun subjektiivisen vaikutelman ja korvaa kaiken 
muun kuvitelmiensa usvahaamuilla. Kiven suhde on vapaan humo- 
ristin. Leveä, tyyni hymy kuultaa läpi hänen kuvauksensa, tuo 
puoleensa vetävä ja valloittava hymy, joka on merkkinä siitä, 
ettei kirjailijalle mikään inhimillinen ole vierasta, vaan että hän 
on sydämellään sekä ajatuksellaan mukana kaikessa ja kuitenkin 
vapaana kaikesta. Se merkitsee, että hän tuntee samalla elämän 
ilon ja ihanuuden kuin myöskin sen tuskan ja haikeuden, että hän 
on sielussaan arvioinut kumpaistenkin yhteenkuuluvaisuuden ja 
katoavaisuuden ja että hän on siten päätynyt tuohon filosofiseen 
maailmanymmärtämiseen, joka tietää antaa arvon kummallekin 
ja luoda itsellensä sisäisen riemun vaihtuvista ilmiöistä, katse 
tähdättynä ihanteen saavuttamattomiin korkeuksiin. — Jo Cygna- 
eus huomasi tämän »Nummisuutareille» ominaisen surun- ja 
ilonsoivan humoristisen tunnepohjan, sillä hän lausui siitä: » Mil- 
lainen suomalainen vakavuus, jopa surumielisyys kohoaa tämän 
hilpeyden syvyydestä!» Samalla kuin me sydämestämme nauram- 
me Eskon äärettömälle typeryydelle ja itsepäisyydelle, me otam- 
me osaa hänen huoliinsa ja pettymyksiinsä kuin olisi hän ystä- 
vämme ja veljemme. Ja meistä tuntuu kuin katoaisivat kaikki 
opitut kulttuuriarvot mielestämme turhanpäiväisinä leluina ja me 
riemuitsisimme saadessamme levähtää hetkisen väärentämätöntä 
elämäniloa uhkuvan luonnon povella. 


VII 


Jos ajattelemme » Nummisuutareita» maailmankirjallisuuden kan- 
saa kuvaavien luonnekomediain joukossa, niin se horjumatta 
puolustaa itsenäisyytensä ja asemansa kaikista parhaiden rinnal- 
la. Etevimmissä kansankomedioissa, mitä pohjoismaissa on ole- 
massa — Ludvig Holbergin — on koko rakenne ja näkökulma 

toinen. Kansaa katsotaan niissä vain älyllisen ivan maalitauluksi, 
ja sen edustajat asetetaan ranskalais-klassillisen huvinäytelmän 
sovinnaisiin puitteisiin, luonnontotuudesta suuriakaan välittä- 
mättä. Sen vuoksi ei Holbergin kuuluisimmassa huvinäytelmässä 
» Jeppe Niilonpojassa» ole luonteet valaistut sillä yksilöistyttävällä 
havainnollisuudella, mikä on Kivelle ominaista. Ja sen sijaan kuin 
Kiven laaja ja inhimillinen huumori tunkee syvälle olemuksen 
sisimpään, leikkii Holbergin älyllinen vitsi huomattavasti pinnem- 
malla. Shakespeare, joka on luonut verrattomalla runoilijavoimalla 
neroa säkenöiviä kappaleita ja semmoisia lajissaan ainokaisia 
tyyppejä kuin sir John Falstaffin, ei ole koskaan sijoittanut runoili- 
jatähystintään varsinaisen maalaisväen keskuuteen. Mikäli todel- 
lisia kansankuvauksia on olemassa näytelmä- tai romaanikirjalli- 
suudessa, ovat ne ylipäänsä peräisin vasta myöhemmältä realisti- 
tai naturalistiselta ajalta. Niiden joukossa saattaa olla suurem- 
malla tieteilevällä tarkkuudella kokoiltuja (esim. Zolalla), voi- 
makkaammin liikkeelle pantuja (esim. Björnsonilla ja Frenssenillä), 
hienommin herkuttelevia (esim. Aanrudilla) tai syvemmin filoso- 
foivia tyyppejä (esim. Tolstoilla ja Gorkilla), mutta joko tunkee 
taiteilija tai moralisti tai luonnontutkija niissä liiaksi etualalle ja 
väärentää piirteet. Siitä syystä tuskin yksikään heistä, vaikka ovat 
tehneet monilla muilla kansanpsykologisilla aloilla ehkä ihmeelli- 
siäkin löytöjä ja keksintöjä, on päässyt tunkeutumaan niin välit- 
tömästi ja niin syvälle alkuperäiseen ihmisluontoon kuin Kivi, 
vielä vähemmin kirkastamaan sitä tasapuolisesti ymmärtävän 
huumorin hohteella. 


VIII 


Kulttuuri-ihmisen aivoissa on nimittäin syntynyt viimeksi kulu- 
neen puolen vuosisadan aikana monenlaisia kuvia kansan elä- 
mästä, sikäli kuin antropologia, kansanpsykologia, uskonnolli- 
nen, filosofinen tai esteettinen ennakkokäsitys on sattunut taiteili- 
jan mielikuvitusta näille aloille ohjaamaan, jopa hedelmöittä- 
määnkin. Mutta kaikille näille kuville pyrkii olemaan yhteistä se, 
että ne nousevat teorian eikä läheisesti eletyn näkemyksen pohjal- 
ta. Kirjailija on itse edentynyt yhä kauemmas luonnon koskemat- 
tomasta alkuperäisyydestä ja alkanut, kaupungin kivimuuriin 

suljettuna, uneksia unia siitä elämästä, jota hänen esi-isänsä elivät 
takaisina vuosisatoina maalla, neitsyellisen luonnon povella. Näi- 
hin unelmiin verrattuina säilyttävät Kiven luomat kuvaukset al- 
kuperäisen tuoreutensa, välittömän näkemyksen tehon. Ne ovat 
totta, niissä sykkii veri ja niistä huokuu henki, sen sijaan kuin 
kulttuurikirjailijan kertomukset ovat usein dekoratiivisia raken- 
nelmia, onttoja ja elottomia. Kenpä tietää, eikö joskus vuosisato- 
jen mentyä, kun sivistys on kuluttanut eurooppalaisesta rodusta 
pois kaiken metsän ja luonnon tunnun, niin että naiivi maalais- 
Esko alkaa olla yhtä kaukainen muisto kuin meille esi-isämme 
luolaihmiskaudelta, — eikö silloin Kiven » Nummisuutarit» mah- 
dollisesti ole oleva yksi niitä näennäisesti kömpelöitä, mutta 
sisäisesti äärettömän eläviä ja herkullisia pompeilaisia freskoja, 
joista voi tutkia, miltä salokylä-ihminen näytti menneillä vuosi- 
sadoilla, ei ainoastaan Suomessa, vaan yleensä tuossa kulttuurin 
kulon polttamassa Euroopassa. 


V. Tarkiainen. 


(Suomalaisen kirjallisuuden vaiheet, 1. p. 1897) 


—- Paitsi tätä taipumusta koomillisuuteen, on Kivi Kullervossaan 
osoittanut myös taitoa esittää talonpoikaista elämää, joka ei siinä 
kappaleessa kuitenkaan ole aina paikallansa. Mutta oikeaan 
elementtiinsä pääsi hänen kuvaamiskykynsä Nummisuutareissa. 

Koomillisuuden perustus on yleensä siinä, että joku toiminta tai 
olokohta ei ole tarkoituksensa mukainen, jolloin sitä perikuva- 
ansa verrataan. Tässä näytelmässä on pääjuonena se, että Nummi- 
suutari ja hänen vaimonsa kaikin mokomin tahtovat naittaa pois 
poikaansa ennen kasvattitytärtä Jaanaa, saadakseen itse korjata 
korpraalin testamentissa luvatut viisisataa riksiä. Siinä on jo 
rahahimo avioliiton oikean vaikuttimen, rakkauden, vastakohta- 
na. Mutta yhä koomillisemmaksi tulee juoni sen kautta, että 
Topias ja hänen poikansa yksinkertaisuudessaan eivät ole tarkoin 
perustaneet asiaa, vaan ovat ottaneet leikin todeksi ja luulleet 
saaneensa morsiamen ja hänen kasvatusisänsä suostumuksen. 
Kun Esko suurten ja tärkeitten valmistusten jälkeen saapuu aio- 

tun morsiamen taloon, viettää tämä parast”-aikaa häitänsä toisen 
kanssa. Tapaus voisi saada traagillisenkin käänteen, jos olisi 
todellinen rakkaus kysymyksessä, mutta Esko tyytyy kohtaloonsa 
hyvin helposti, josta näkee, ett'ei tämä ollut syvälle koskenut, ja 
se saa aikaan koomillisen vaikutuksen. Perheen rahan-ahneus 
tulee muuten vielä rangaistuksi sillä, että juuri hääretki ja sen 
varustukset tuovat mukanansa melkoista rahavahinkoa (Eskon 
temmellykset hääpaikalla ja Iivarin rentusteleminen kaupungis- 
sa). Mutta Jaanan hyvyyden kautta taittuu tältäkin vahingolta 
koskeva kärki. Oikea koomillisuus esiintyy myös monessa muus- 
sa pikkuseikassa, esim. klarinetin soittajan asettamisessa tielle 
odotettua hääjoukkoa vastaan sekä siinä ilossa, joka syntyy, kun 
»mustalaiskuorma» soittajan kera saapuu, ja joka yhä yltyy, kun 
Iivari ja Sakeri ilmoittavat tuovansa oikean »rahakuorman»; sitä 
täydellisempi on pettymys, kun suuren palkinnon toivossa kiinni 
otettu luultu varas osoittautuu Jaanan isäksi, joka pienellä keppo- 
sella on toimittanut itselleen maksuttoman kyydin. 

Kappaleen pääansio ei kuitenkaan ole itse juonessa, niin kuin 
ranskalaisten huvinäytelmäin, sillä se on kaikissa tapauksissa 
jokseenkin mutkaton ja yksinkertainen. Se on nk. luonne-kome- 
dia, jonka esteetikot syystä asettavat kaikkein korkeimmalle as- 
teelle. Useat henkilöt ovat siinä täydesti koomillisia. Vanha Topias 
on tavallansa jumalinen mies, jolla on yhtenään raamatunlauseita 
ja puheenparsia maailman turmeluksesta suussa; mutta siitä huo- 
limatta on hän kovin ahnas rahalle ja viinaan taipuva. Kun 
kanttori häntä kehoittaa uhraamaan kysymyksessä olevan perin- 
nön onneksi köyhälle tytölle, eikä sitä vääryydellä puoleensa 
kietomaan, hän siihen vastaa kiertelemällä, että se on hänen 
vaimonsa Martan asia. Tai kun kanttori häntä varoittaa väki- 
juomista, joihin ihmissuku on eksynyt innon tieltä, Topias kyllä 
myöntää, että 


Ihminen on poiskadonnut lammas. Mutta yksi naukki, hyvä 
kanttori, ei tee pahaa, vaan antaapa meille uusia voimia. 


Myös Esko käyttää, samaten kuin hänen isänsä, mielellään Raa- 


matun vertauskuvia, ja on hänen uskonnollisuutensa totisempaa 
laatua. Mutta hän on heikko luonne, joka antaa toisten vaikuttaa 

itseensä. Hän ei ole ijässään väkeviä maistanut eikä huonoilla 
teillä kulkenut, niin kuin itse kehuu, ja on kaikin puolin, hiljainen 
ja siivo mies. Morsiamen näkeminen häätalossa tosin hänen 
sydäntänsä karvastelee, mutta hän päättää olla asiasta mitään 
hiiskumatta. Teemun soimauksetkaan eivät saa häntä vielä ärsy- 
tetyksi. Vasta Mikko Vilkastuksen ehdoittama paininlyönti, jossa 
hän joutuu alle kynsin, saa hänen luontonsa liikkeelle, vaan 
sittenkään se ei kuohahda yli reunojensa, ennen kuin tämä panee 
hänet uskomaan, että toinen oli epärehellisellä tempulla vienyt 
voiton. Heidän huonosti toimitetulta asialta kotiin palatessaan ja 
kaikki myötäannetut rahat kulutettuaan koettaa Mikko vielä 
viekoitella Eskoa valehtelemaan. Mutta siihen on hän taipuma- 
ton. Helpompi on hänet saada juotetuksi humalaan, jossa tilassa 
hän on vähällä kuristaa vastaan tulevan klarinetinsoittajan. Vaan 
hänessä on silloinkin se kunniantunto ettei suostu lähtemään 
odotettavaa rangaistusta pakoon. Varsinaisesti koomillinen on 
vastakohta hänen yksinkertaisuutensa ja kuvitellun älykkäisyy- 
tensä välillä; isäkin pitää häntä yhtä viisaana kuin mitä itse 
mielestään on, vaan äiti tietää asian laidan. 


TOPIAS: Me ymmärrämme toinen toisemme tarkoitukset, 
ehkä välisti vähän haastelemmekin esikuvain ja tunnusmerkkein 
kautta; emme ole niin tyhmiä. 

ESKO: Tyhmyydelle minä olen vihainen ja äreä kuin rakkikoira, 
mutta viisaus ei ole kaikille annettu. 


Eskon itsepäisyys tulee oikein näkyviin, kun hän välttämättä tah- 
too pistää omankin puumerkkinsä naimakirjaan. Toiselta puolen 
on hän valmis matkimaan, mitä muut hänelle päähän pistävät. 


TOPIAS: Noh, minä en ole se, joka pistää jotain hampaan 
koloon ja kävelee kuin lautapää härkä. Mutta pyydä myös 
anteeksi kanttorilta. 

ESKO: Antakaat minulle anteeksi, kanttori, älkäät pistäkö 


mitään hampaanne koloon ja älkäät kävelkö kuin lautapää 
härkä! 

SEPETEUS: Vastaa minua, poika! Mikä on häitten tarkoitus? 
ESKO: Sillä on monta tarkoitusta. 

SEPETEUS: Sen päätarkoitus. 

MIKKO (erittäin Eskolle): Että mies tulee vaimonsa pääksi. 
ESKO: Että mies tulee vaimonsa pääksi. 

SEPETEUS: Mutta sen taivaallinen, sen juhlallinen tarkoitus? 
MIKKO (erittäin Eskolle): Peli ja musiiki ja palavat olkilyhteet. 
ESKO: Peli ja musiiki ja palavat olkilyhteet aidanseipäissä. 


Sekä isässä että molemmissa pojissa on vielä koomillista kauhea 
emännän pampun pelko; sillä vaikka kaikki ovat vahvoja miehiä, 
on talossa täysi akkavalta. 

Kovasti koomillinen on niin-ikään kanttori Sepeteus. Hän on 
kunnian-arvoinen kelpo mies, täynnä moraalia ja viisautta. Mutta 
tämän viisautensa tuo hän monesti esille liiaksi juhlallisella taval- 
la, joten tulee naurettavaksi. Hän osoittaa alin-omaa oppiansa 
Raamatun ja historian esimerkeillä, toisinaan luonnontieteissäkin 
filosofeeraamalla. 


Uusia voimia! Kuinka lyhytmielisesti haasteltu! Uusia voimia! — 
Mutta eihän tule minun toki kovin tätä ihmetellä; sillä näinhän 
haastelevat kaikki muutkin, muistamatta joka mullerruksen 
ruumiissamme, veressämme ikivoimaa kuluttavan, ja että tämä 
kulutus on palkitsematon. Mahdamme alati mieleemme painaa 
tämän: jo äidinkohdussa on jokaiselle annettu ikivoimasta vissi 
määrä, ja tämän varan käytöksen mukaan ikämme mitta myös 
asettuu, ja koska se tyhjennetty on, katkee elämän lanka. Tämä 
on totuus, jonka havaitsen luonnossa ja johon vahvistuksen 
kirjoissa löydän. 


Tämä luonteiden todenmukaisuus ja tosikoomillisuus tekevät 
Nummisuutarit ikuiseksi tuoreeksi näytelmäksi, niin että sitä voi 
väsymättä vaikka kuinka monta kertaa nähdä esitettävän, jota 
vastoin koomillinen juoni yksin pian kadottaa viehätyksensä, 
kun on kerran tullut tutuksi. Perin suomalaista pitkämielisyyttä 
siinä edustavat, Eskon ohella, vielä häätalon isäntä Karri ja 
sulhasmies Jaakko. Edellisessä on myös suomalaisen taipumus 
filosofeeraamiseen kuvattuna. Paitsi sitä on tämä näytelmä täyn- 

nä lystillisiä kansan suusta otettuja puheenparsia, sanansutkauksia 
ja pieniä juttuja, joista mainittakoon kertomus kymnasistin 
saarnasta. Monestakin sen sukkeluuksista on tullut n.k. »lentävä 
sana» jokapäiväiseen puhekieleemme. — — 


Julius Krohn 

